MALTA DEBATES TAL-KAMRA TAD-DEPUTATI (Rapport Ufficjali u Rivedut) ID-DISA' PARLAMENT Seduta Nru. 525 It-Tnejn, 2 ta' April, 2001 Stampat fl-Ufficcju ta' l-Iskrivan Kamra tad-Deputati MALTA Prezz Lm1 ID-DISA' PARLAMENT Seduta Nru. 525

It-Tnejn, 2 ta' April, 2001

Il-Kamra tad-Deputati ltaqgħet fil-Kamra tal-Parlament, il-Palazz, il-Belt Valletta, fis-6.09 p.m.

Talba

SEDUTA NRU.

It-Tnejn, 2 ta' April, 2001

WERREJ MINUTI 149

PETIZZJONI 149

MISTOQSIJIET - TWEĠIBIET ORALI 149

TQEGĦID TA' KARTI 154

MOZZJONIJIET

ABBOZZ TA' LIĠI LI JEMENDA L-ATT DWAR L-UFFIĊĊJU TAL-POSTA (L-EWWEL QARI) 155

ABBOZZ TA' LIĠI LI JEMENDA L-ORDINANZA DWAR IL-ĦADDIEMA TAL-PORT

(L-EWWEL QARI) 156

ABBOZZ TA' LIĠI LI JEMENDA L-ATT DWAR L-AVJAZZJONI ĊIVILI (L-EWWEL QARI) 156

ABBOZZ TA' LIĠI BIEX JIPPROVDI DWAR KODIĊI TA' KONDOTTA GĦAL SISTEMA TA' RISERVAZZJONI KOMPUTERIZZATA (L-EWWEL QARI) 157

ABBOZZ TA' LIĠI BIEX JEMENDA L-ATT DWAR IL-PERITI U L-INĠINIERI ĊIVILI

(L-EWWEL QARI) 157

ABBOZZ TA' LIĠI BIEX JEMENDA L-ATT DWAR IL-PROFESSJONI TA' L-INĠINERIJA

(L-EWWEL QARI) 158

ABBOZZ TA' LIĠI LI JIRREGOLA L-QSIM TA' WIRT (L-EWWEL QARI) 158

ABBOZZ TA' LIĠI BIEX JEMENDA L-ATT DWAR IL-KODIĊI TA' ORGANIZZAZZJONI U

PROĊEDURA ĊIVILI (L-EWWEL QARI) 159

ORDNIJIET TAL-ĠURNATA

ABBOZZ TA' LIĠI LI JEMENDA L-ORDINANZA DWAR ID-DWANA (IT-TIELET QARI).

CUSTOMS ORDINANCE (AMENDMENT) BILL (THIRD READING) 159

ABBOZZ TA' LIĠI BIEX JEMENDA L-KOSTITUZZJONI TA' MALTA (KUMITAT)

CONSTITUTION OF MALTA (AMENDMENT) BILL (COMMITTEE STAGE) 160

ABBOZZ TA' LIĠI LI JEMENDA L-ATT DWAR IL-PROTEZZJONI TA' L-ERARJU (KUMITAT)

REVENUE PROTECTION (AMENDMENT) BILL (COMMITTEE STAGE) 163

ABBOZZ TA' LIĠI DWAR IL-KUNSILL MALTI GĦALL-IŻVILUPP EKONOMIKU U

SOĊJALI (IT-TIENI QARI)

MALTA COUNCIL FOR ECONOMIC AND SOCIAL DEVELOPMENT BILL (SECOND READING) 170

AĠĠORNAMENT 183

MISTOQSIJIET GĦAL TWEĠIBIET ORALI MWIEĠBA BIL-MIKTUB 188

MINUTI

Il-Minuti tas-Seduta Nru. 524 li saret fit-28 ta' Marzu, 2001 ġew konfermati.

PETIZZJONI

MR SPEAKER (Onor. Anton Tabone): L-Onor.

Joseph Sammut.

ONOR.

JOSEPH SAMMUT: Mr Speaker, ir-residenti ta' Birżebbugia, b'mod partikolari ta' Triq il-Qajjenza, qed jitolbu lil din il-Kamra tagħmel dak kollu possibbli sabiex fil-lokalita` tagħhom jiġi mogħti permess għal spiżerija peress li hemm bżonnha ħafna.

Għalhekk inqiegħed fuq il-Mejda tal-Kamra:

Petizzjoni ffirmata minn għadd ta' residenti ta' Triq il-Qajjenza, Birzebbugia, dwar il-ftuħ ta' spiżerija fl-istess triq.

MR SPEAKER: Grazzi.

Ngħaddi issa għall-mistoqsijiet.

MISTOQSIJIET - TWEĠIBIET ORALI

KASTILJA

L-ONOR.

JOE MIZZI (f'isem l-Onr.

Evarist Bartolo) staqsa lill-Prim Ministru: Jista' l-Ministru jagħti lista sħiħa tax-xogħlijiet kollha li saru fuq il-bini tal-Berġa ta' Kastilja, kemm ġewwa kif ukoll barra, minn Ottubru 1996 sal-lum?

Jista' jgħid f'kull każ għaliex saru dawn ix- xogħlijiet u min awtorizza li jsiru?

ONOR.

EDDIE FENECH ADAMI (Prim Ministru): Ninsab infurmat li x- xogħlijiet li saru fil-Berġa ta' Kastilja minn Ottubru 1996 sa Marzu 2001 kienu dawn:

Xogħol ta' Restawr

Restawr fil-pjan terran;

Restawr tal-fetħiet kollha li jagħtu għall-kantina u stallazzjoni ta' twieqi ġodda f'dawn l-aperturi;

Restawr tal-bibien ta' barra tal-pjan terran; u Tħammil, tindif u restawr fil-kantina.

Dan ix-xogħol sar biex tkun restawrata l-istruttura oriġinali tal-bini.

Xogħol ta' Refurbishment

Refurbishment tal-pjan terran;

Refurbishment u manutenzjoni ta' uffiċini oħra skond il-bżonn;

Bidu ta' refurbishment tat-toilets prinċipali li jinsabu f'kull sular; u

Tħammil investigattiv taħt is-superviżjoni tad-dipartiment tal-mużewijiet dwar kostruzzjoni ta' stores u workshops li hu ppjanat li ssir 'il quddiem.

Dan ix-xogħol sar biex l-ispazji jiġu utilizzati b'mod effiċjenti.

Stallazzjoni ta' Lifts

Stallazzjoni ta' lifts; tnejn fuq in-naħa tat-Triq San Pawl, u tnejn fuq in- naħa tat-Triq Merkanti.

Dawn il-lifts saru biex l-uffiċini fis-sulari ta' fuq ikunu iżjed aċċessibbli speċjalment għall-persuni bi bżonnijiet speċjali u wkoll għall-anzjani.

Dawn ix-xogħlijiet kollha ġew awtorizzati mill-Uffiċċju tal-Prim Ministru.

MR SPEAKER: L-Onor.

Carmelo Borg, mistoqsija supplimentari.

ONOR.

CARMELO BORG: Mr Speaker, ladarba qegħdin nitkellmu dwar manutenzjoni fuq ċertu bini, nixtieq niġbed l-attenzjoni għall-fatt li l- manutenzjoni li tingħata lill-palazz li ninsabu fih, hija waħda minima.

Kulħadd jaf il-valur storiku tiegħu u ma nistax nifhem kif monument bħal dan qiegħed jitħalla jġarrab ċerti ħsarat.

Per eżempju, l-irħam qiegħed jiċċaqlaq kollu u dan l-aħħar tfaċċat konsentura ġdida ta' madwar nofs pulzier.

Jista' l-Ministru nkarigat jieħu ħsieb dawn l-affarijiet kemm jista' jkun malajr?

MR SPEAKER: Il-Ministru ta' l-Edukazzjoni.

ONOR.

LOUIS GALEA (Ministru ta' l-Edukazzjoni): Mr Speaker, dan huwa kumment importanti għax jittratta patrimonju li għandna fil-pajjiż.

M'hemmx dubju li l-palazz huwa minn ta' quddiem nett f'dan il-patrimonju u qegħdin nassiguraw li jkollna struttura li tieħu ħsieb ċertu xogħol ta' restawr.

Il-kompetenza għal dan ix-xogħol hija maqsuma bejn il-ministeru responsabbli mid-dipartiment tal-mużewijiet li jieħu ħsieb ċerti aspetti ta' patrimonju li hawn fil-palazz, u l-ministeru responsabbli mit-taqsima tar-restawr tal-ġebla li jieħu ħsieb ċertu xogħol ieħor.

Naturalment in-numru ta' nies li għandhom is-snajja' meħtieġa biex jagħmlu dan it-tip ta' xogħol huwa żgħir u jridu jitqassmu bejn il-kwantita` ta' patrimonju li għandna mxerred mal-pajjiż.

Pajjiżi barranin li għandhom riżorsi akbar minn tagħna u allura għandhom ċerta organizzazzjoni aktar b'saħħitha, ikollhom taqsima li tkun residenti fuq il-post li jkun se jiġi restawrat.

Din tikkonsisti fi grupp ta' restawraturi u ta' konservazzjonisti li xogħlhom ikun biss li jieħdu ħsieb dak il-monument partikolari li jkollu ċerta entita`.

S'issa f'pajjiżna sibniha diffiċli li nassenjaw grupp ta' nies bi snajja' differenti - marmista, restawratur tal-ġebla, restawratur ta' l-injam u nies oħra li jagħmlu manteniment ordinarju - biex jiddedikaw ruħhom esklużivament għal dan l-iskop peress li m'għandniex nies biżżejjed.

Jekk l-Onor.

Interpellant qed jirriferi għal xi konsentura partikolari, nitolbu jgħidli fejn qiegħda sabiex inġibu nies apposta u jieħdu ħsiebha.

Naturalment din m'hijiex l-aħjar soluzzjoni u b'dan il-mod inkunu qegħdin biss inraqqgħu l-pannu bil-qargħa aħmar.

Is-soluzzjoni ideali tkun li jkun hawn xi ħadd disentu li jkun jista' jagħmel ix-xogħol kollu meħtieġ u ma toqgħodx tinqeda b'nies li ġġebbidhom minn patrimonju għal ieħor.

Nittama li 'l quddiem insibu tarf din is-sitwazzjoni.

Iċ-Ċentru Malti għar-Restawr diġa` qiegħed jibda t-triq tiegħu bil-mod il-mod u għad jasal iż-żmien meta ninvolvuh f'ħaġa bħal din.

(Interruzzjonijiet)

L-Onor.

Interpellant qed iqajjem il-punt dwar waterproofing.

Jien nimpenja ruħi biex immedjatament nitkellem man-nies konċernati tal-works department ħalli jaraw x'jistgħu jagħmlu.

MR SPEAKER: L-Onor.

Joe Mizzi, domanda supplimentari.

ONOR.

JOE MIZZI: Mr Speaker, x'sorveljanza qed jagħmel id-dipartiment tal-mużewijiet biex jara li x-xogħol ta' restawr qed isir kif għandu jsir?

Ma naħsibx li xogħol ta' restawr isir billi wieħed jibni bil-bricks imbagħad jagħmel qoxra, kif sar fil-Kottonera!

Għaliex ma tteħdux passi meta suppost id-dipartiment tal-mużewijiet u rappreżentanti oħrajn kellhom jagħmlu monitoring il-ħin kollu tax-xogħol li qed isir f'dan il-proġett?

Jaf il-Ministru li fit-triq ta' Santa Luċija li tagħti għal Ħal Luqa, faċċata tal-junior lyceum li nbniet ġdida, fejn kien hemm id-dipartiment ta' l-ambjent, hemm xi fdalijiet tal-ġebel tat-teatru antik tal-Belt u xi ħadd qabad u tefa' it-terrapien fuqu biex jibda jagħmel xogħol mingħajr il- permess ta' l-awtorita` ta' l-ippjanar?

Jista' jgħid x'passi ttieħdu mid- dipartiment tal-mużewijiet u x'irriżulta s'issa?

MR SPEAKER: Il-Ministru ta' l-Edukazzjoni.

ONOR.

LOUIS GALEA: Ma jidhirlix li d-dipartiment tal-mużewijiet għandu xi kompetenza fuq il-post li qed isemmi l-Onor.

Interpellant għax dan kien riservat minn xi dipartiment ieħor u kellu jieħu ħsiebu hu.

Pero` issa nivverifika u nara eżattament ta' min hi r-responsabbilta` anke tal- fdalijiet tat-Teatru Rjal li ġew trasportati għal dan il-post.

Rigward il-proġett tal-Kottonera, lanqas kieku stess hija kompetenza tiegħu, id-dipartiment tal-mużewijiet m'għandux nies biżżejjed biex isegwi dan it-tip ta' xogħol.

Hemmhekk ġew maħruġa l-permessi ta' l-Awtorita` ta' l-Ippjanar taħt il-kondizzjonjiet dettaljati u stabbiliti u sta għal min qiegħed iżomm il-project managment tax-xogħol li jara li l-kondizzjonijiet qegħdin jiġu osservati.

Jiena kont tkellimt mad-direttur tal-mużewijiet biex jintervjeni u jara x'hemm bżonn isir.

Jekk hemm xi ħaġa oħra partikolari li qed issir niġbed l-attenzjoni għaliha imma ladarba d- dipartiment tal-mużewijiet m'għandux nies biżżejjed lanqas għal ċerti affarijiet, ma nafx kif se jista' jkollu nies disentu josservaw dawn l- affarijiet.

Nifhem li l-enforcement officers ta' l-awtorita` ta' l-ippjanar ikunu jafu ħafna aktar mill-uffiċjali tad-dipartiment tal-mużewijiet liema huma l- kondizzjonijiet li taħthom dak il-proġett irid jiġi mplimentat u sta għalihom li jaraw jekk din hijiex materja ta' patrimonju jew le u li jikkonsultaw.

Jiena se nistaqsi lid-dipartiment tal-mużewijiet biex jagħtuni informazzjoni dwar l-ilmenti li qanqal il-kollega tiegħi.

MR SPEAKER: L-Onor.

Joe Mizzi.

ONOR.

JOE MIZZI: Il-Ministru nġibditlu l-attenzjoni li hemmhekk kien hemm silos antiki li nqerdu totalment u qisu ma ġara xejn?

Għalfejn il- Ministru m'għamel l-ebda kumment dwar dak li deher fil-gazzetti rigward dawn is-silos?

MR SPEAKER: Il-Ministru.

ONOR.

LOUIS GALEA: Jekk issirli mistoqsija bil-miktub inkun nista' nġib l-informazzjoni mid-dipartiment konċernat u ngħaddiha lil din il-Kamra.

ĊITTADINANZA DOPPJA

L-ONOR.

EVARIST BARTOLO staqsa lill-Ministru ta' l-Intern: Jista' l- Ministru jwieġeb il-mistoqsija parlamentari numru 23968 li oriġinarjament kienet saret lill-Prim Ministru u li issa ġiet riferuta lilu?

Din kienet tgħid hekk:

Fejn waslet l-applikazzjoni tal-persuna li d-dettalji dwarha qed jintbagħtu separatament għaċ-ċittadinanza doppja li saret fit-22 ta' Awissu, 2000 u li ngħatat l-irċevuta P339350?

ONOR.

TONIO BORG (Ministru ta' l-Intern): Ninsab infurmat li l- applikazzjoni li rrifera għaliha l-Onor.

Interpellant ġiet approvata fil-5 ta' Marzu, 2001.

MR SPEAKER: L-Onor.

Gavin Gulia, mistoqsija supplimentari.

ONOR.

GAVIN GULIA: Mr Speaker, id-domanda li rrid nagħmel m'għandhiex x'taqsam as such mal-kontenut tal-mistoqsija ta' l-Onor.

Bartolo, pero` ladarba hawn il-Ministru ta' l-Intern xtaqtu jispjegalna x'tip ta' sigurta` kienet ġiet organizzata għall-attivita` sportiva tar-Regatta f'Jum il- Ħelsien meta kien seħħ dak l-inċident traġiku li fih mietet omm u t-tarbija tagħha.

Il-Ministru jifhem li din kienet attivita` tal-massa li minnha jistgħu jissuċċiedu inċidenti kemm fuq l-art kif ukoll fuq il-baħar, b'mod partikolari fuq il-baħar meta wieħed jikkonsidra li din kienet attivita' akkwatika.

Jiena ma kontx preżenti għal dan l-inċident pero` ġejt mgħarraf li l-livell ta' sigurta` li kien hemm ma kienx adegwat.

Jista' l-Ministru jgħidilna x'tip ta' sigurta` ġiet organizzata mill-membri tal-forzi tas-sigurta` u d-dipartiment tal-protezzjoni ċivili u x'tip ta' tagħmir kellhom sabiex jilqgħu u jipprevjenu dawn it-tip ta' inċidenti?

MR SPEAKER: Il-Ministru.

ONOR.

TONIO BORG: Mr Speaker, din id-domanda m'għandha x'taqsam xejn mad- domanda oriġinali dwar iċ-ċittadinanza pero' se nirrispondiha.

L- informazzjoni li għandi hi li ttieħdu l-istess miżuri li jittieħdu s-soltu f'dan il-qasam u rrid ngħid li l-inċident li ġara huwa kompletament unrelated mal-kwestjoni tar-Regatta.

Ejjew nammettu li meta jiġru affarijiet traġiċi bħal dawn bilfors wieħed joqgħod jagħmel ħafna domandi u jipprova jara fiex se jwaħħal għax ma jkunx irid jaċċettahom.

Sfortunatament dawn l-inċidenti isiru kif ġraw fil- passat u m'għandhom x'jaqsmu xejn mar-Regatta.

Dakinhar kien hemm l-istess numru ta' pulizija li jintbagħtu s-soltu u ħadd ma seta' jipprevedi dan it- tip ta' inċident.

Irridu npoġġu saqajna ma' l-art u nammettu li dan l- inċident seta' ġara indipendentement mir-Regatta.

Tentattivi ta' salvataġġ saru, fil-fatt inzerta kien hemm ukoll il-patrol boat ta' l-Armata u għalkemm din ma taqax taħt il-ministeru tiegħi, wieħed jammira l-intervent li sar minnha għalkemm sfortunatament ma rnexxilhiex issalva lil dawk iż- żewġ vittmi.

Issa wara l-inċident kulħadd jgħid x'imissu sar u ma sarx.

Naħseb wieħed ikun qed jesaġera jekk jgħid li inċident ta' dan it-tip seta' ġie previst u m'huwiex fair fuq il-forza ta' l-ordni għax kien hemm nies biżżejjed għal dak li jinqala' s-soltu fir-Regatta.

Imma naturalment wara li jinqala' xi ħaġa mhux tas-soltu, imbagħad kulħadd għaref.

Ma naħsibx li wieħed seta' jipprevedi dak li effettivament ġara.

Nerġa' nirrepeti li ġraw inċidenti simili fil-passat li kienu unrelated mar-Regatta u dan seta' ġara fi kwalunkwe parti oħra ta' Malta, mhux neċessarjament fir-Regatta.

MR SPEAKER: L-Onor.

Farrugia.

ONOR.

ANGLU FARRUGIA: Jiena nformat li għalkemm kien hemm il-patrol boats, l-uffiċjali li kien hemm fuqhom lanqas kellhom il-goggles lesti biex ikunu jistgħu jinżlu fil-baħar.

Jista' l-Ministru jikkonfermali dan?

MR SPEAKER: Il-Ministru.

ONOR.

TONIO BORG: L-ewwelnett tal-protezzjoni ċivili qatt ma jissejħu biex jissorveljaw affarijiet bħal dawn, jiġifieri qatt ma kienu preżenti waqt ir-Regatta u l-pulizija qatt ma jkunu equipped għal dan it-tip ta' inċident għalkemm ikunu equipped għal tipi ta' inċidenti oħra.

Dwar il- patrol boats ma nistax nikkummenta għax ma rċevejt l-ebda rapport mill- Armata pero` naf li l-Armata kienet preżenti kif tkun preżenti s-soltu f'dan it-tip ta' avvenimenti.

Fil-fatt l-uniku intervent li sar kien proprju minn xi ħadd ta' l-Armata.

MR SPEAKER: L-Onor.

Borg.

ONOR.

CARMELO BORG: Sur President, il-Ministru għadu kemm qal li dan ma kienx l-uniku inċident.

Fil-fatt ġara każ simili fiċ-Ċirkewwa u ieħor f'Għawdex.

Allura minkejja li ġraw dawn il-każijiet kollha, għaliex ma tteħdux il-prekawzjonijiet biex f'areas bħal dawn jew ma jidħlux karozzi jew għallinqas jekk jidħlu jkollhom forma ta' support biex ma jkunux jistgħu jaqgħu l-baħar?

MR SPEAKER: Il-Ministru.

ONOR.

TONIO BORG: Mr Speaker, sfortunatament huwa mpossibbli li inti tipprevjeni li xi karozza taqa' l-baħar.

Jekk l-Onor.

Interpellant jista' jissuġġerili metodu kif dan jipprevjenih nitolbu jgħiduli issa.

(Interruzzjonijiet) Iva, madwar 20 sena ilu kien ġara inċident simili fil- Belt fejn tnejn minn nies kienu f'karozza bil-lejl, ġara xi ħaġa fil- handbreak u baqgħu neżlin għal isfel; jidhirli li kienet mietet persuna minnhom.

Sussegwentement wara kien sar crash barrier f'dak il-post, pero` ejjew inkunu prattiċi; ma tistax tagħmel crash barrier f'kull post fejn tista' taqa' karozza!

Niftakar li f'dawk in-naħat ta' Xatt ir-Risq kien hemm dik il-famuża rampa li minħabba fiha mietet ma nafx kemm-il persuna għax kont tieħu l- impressjoni li qed issuq fuq il-moll u f'daqqa waħda ssib ruħek fil-baħar.

Imbagħad wara ħafna snin kienet saret xi ħaġa biex tinduna li hemmhekk hemm rampa.

Imma kif seta' ġie evitat inċident bħal dan naħseb huwa ftit diffiċli li wieħed jimmaġina.

Terġa' meta jinqala' inċident li ma jkunx prevedibbli bħal dan, ma jkunx faċli li ssalva l-ħajja ta' dak li jkun.

MR SPEAKER: Il-Kap ta' l-Oppożizzjoni.

ONOR.

ALFRED SANT (Kap ta' l-Oppożizzjoni): Ma jaħsibx il-Ministru li forsi wasal il-waqt li jkun hemm kumitat konġunt miż-żewġ naħat tal-Kamra biex f'attivitajiet ta' massa bħal dawn ikun hemm għallinqas xi forma ta' skambju ta' ideat fuq kif jista jkollna qbil sabiex kemm jista' jkun il- miżuri ta' sigurta` jiġu rinforzati?

MR SPEAKER: Il-Ministru.

ONOR.

TONIO BORG: Assolutament naqbel ma' dak li qed jipproponi l-Kap ta' l-Oppożizzjoni fil-limiti ta' dak li huwa possibbli.

Wieħed japprezza li mhux dejjem tista' tipprevedi affarijiet li jiġru, ħafna drabi titgħallem mill-esperjenza u safejn naf jien qatt ma nqala' dan it-tip ta' inċident f'Regatta.

Ħafna drabi t-tip ta' inċidenti li jinqalgħu fir- Regatta huma pjuttost ta' ġlied bejn in-nies li jkunu preżenti.

Ċertament avvenimenti hekk imsejħa ta' massa qrib il-baħar urewna li jista' jkun hemm perikli ta' xorta oħra.

Jien miftuħ għal kwalunkwe suġġeriment u kumment li jista' jkun hemm dwar kif nistgħu ntejbu s-sigurta` f'dawn it-tip ta' avvenimenti, naturalment fil-limitu tan-nies li għandna.

Imma huwa veru li wieħed jista' jsib mezz kif ikun hemm kooperazzjoni aħjar bejn il-protezzjoni ċivili, l-Armata u l- pulizija.

MR SPEAKER: Il-Kap ta' l-Oppożzzjoni.

ONOR.

ALFRED SANT: Allura l-Ministru jaqbel li jsir abbokkament bejnu u bejn il-kelliem ewlieni tagħna ta' l-intern biex isir kumitat ad hoc fuq din il-ħaġa biex għallinqas inkunu nistgħu naqblu dwar miżuri ta' sigurezza komuni?

MR SPEAKER: Il-Ministru.

ONOR.

TONIO BORG: Ma nsib l-ebda oġġezzjoni li ssir laqgħa ta' dan it- tip.

MR SPEAKER: Grazzi.

Il-ħin tal-mistoqsijiet għadda.

Ngħaddu issa għal Tqegħid ta' Karti.

Il-Viċi Prim Ministru.

TQEGĦID TA' KARTI

ONOR.

LAWRENCE GONZI (Viċi Prim Ministru u Ministru għall-Politika Soċjali): Mr Speaker, inqiegħed fuq il-Mejda tal-Kamra:

Tagħrif dwar l-ammont miġbur minn kontribuzzjonijiet tas-sigurta' soċjali bejn l-1996 u l-2000, bi tweġiba għall-mistoqsija parlamentari nru.

24831; u

f'isem il-Prim Ministru inqiegħed fuq il-Mejda tal-Kamra:

Tagħrif dwar persuni li għaddew mill-eżami bil-miktub ta' Security Guard fid-Dipartiment tas-Saħħa, bi tweġiba għall-mistoqsija parlamentari nru.

MR SPEAKER: Grazzi.

Il-Ministru ta' l-Edukazzjoni.

ONOR.

LOUIS GALEA: Mr Speaker, inqiegħed fuq il-Medja tal-Kamra:

Tagħrif dwar ħlasijiet għal xogħlijiet li saru fil-Marsa Sports Ground bejn Ottubru 1998 u Marzu 2001, bi tweġiba għall-mistoqsija parlamentari nru.

MR SPEAKER: Grazzi.

Il-Ministru tal-Finanzi.

ONOR.

JOHN DALLI (Ministru tal-Finanzi): Mr Speaker, inqiegħed fuq il- Mejda tal-Kamra:

Avviż Legali Nru 62 ta' l-2001 - Regolamenti ta' l-2001 li jemendaw ir-Regolamenti dwar il-Lotteriji tal-Gvern (Super Five).

MR SPEAKER: Grazzi.

Il-Ministru għas-Servizzi Ekonomiċi.

ONOR.

JOSEF BONNICI (Ministru għas-Servizzi ekonomiċi): Mr Speaker, inqiegħed fuq il-Mejda tal-Kamra:

Tagħrif dwar il-flotta ta' l-ajruplani ta' l-Air Malta, bi tweġiba għall-mistoqsija parlamentari nru.

MR SPEAKER: Grazzi.

Is-Segretarju Parlamentari.

ONOR.

GEORGE PULLICINO (Segretarju Parlamentari): Mr Speaker, f'isem il- Ministru ta' l-Intern, inqiegħed fuq il-Mejda tal-Kamra:

Avviż Legali Nru 63 ta' l-2001 - Regolamenti ta' l-2001 li jemendaw ir-Regolamenti dwar il-Komputerizzazzjoni, Spezzjoni u Riċerki fir- Reġistru Pubbliku; u

Lista ta' korrezzjonijiet u żidiet f'Annex 8 tal-Ftehim milħuq bejn is- Santa Sede u l-Gvern ta' Malta dwar artijiet tal-Knisja mgħoddija lill- Gvern.

MR SPEAKER: Grazzi.

Il-Ministru tal-Ġustizzja u Gvern Lokali.

ONOR.

AUSTIN GATT (Ministru tal-Ġustizzja u Gvern Lokali): Mr Speaker, inqiegħed fuq il-Mejda tal-Kamra:

Avviż Legali Nru 64 ta' l-2001 - Regolamenti ta' l-2001 li jemendaw ir-Regolamenti dwar Kunsilli Lokali (Riżorsi Umani).

Tagħrif dwar ċitazzjonijiet maħruġa mill-gwardjani lokali bejn Jannar u d-19 ta' Marzu 2001 fil-lokalita` tal-Mellieha, bi tweġiba għall- mistoqsija parlamentari nru.

Tagħrif dwar ċitazzjonijiet maħruġa mill-gwardjani lokali bejn Jannar u d-19 ta' Marzu 2001 fil-lokalita` tan-Naxxar, bi tweġiba għall- mistoqsija parlamentari nru.

Tagħrif dwar ċitazzjonijiet maħruġa mill-gwardjani lokali bejn Jannar u d-19 ta' Marzu 2001 fil-lokalita` tal-Mosta, bi tweġiba għall- mistoqsija parlamentari nru.

24557; Tagħrif dwar ċitazzjonijiet maħruġa mill-gwardjani lokali bejn Jannar u d-19 ta' Marzu 2001 fil-lokalita` tal-Għargħur, bi tweġiba għall- mistoqsija parlamentari nru.

24558; u

Kopja ta' tliet invoices li nħarġu għax-xiri ta' archive boxes għall- Qrati Superjuri mingħand Multi Packaging Limited, bi tweġiba għall- mistoqsija parlamentari nru.

MR SPEAKER: Grazzi.

Il-Ministru għall-Affarijiet Barranin.

ONOR.

JOE BORG (Ministru ta' l-Affarijiet Barranin): Mr Speaker, inqiegħed fuq il-Mejda tal-Kamra:

Kopja tal-pożizzjoni li addottat Malta fin-negozjati ma' l-Unjoni Ewropea fuq Kapitolu 28 – Kontroll Finanzjarju wara li saret rakkmandazzjoni għall-għeluq provviżorju tan-negozjati fuq dan il- kapitolu fid-29 ta' Marzu, 2001.

MR SPEAKER: Grazzi.

Stqarrijiet Ministerjali?

Mozzjonijiet.

Il- Ministru għat-Trasport u Komunikazzjoni.

MOZZJONIJIET

ABBOZZ TA' LIĠI LI JEMENDA L-ATT DWAR L-UFFIĊĊJU TAL-POSTA

MR SPEAKER: Il-Ministru.

ONOR.

ĊENSU GALEA (Ministru għat-Trasport u Komunikazzjoni): Mr Speaker, nipproponi l-Ewwel qari ta' Abbozz ta' Liġi dwar l-Uffiċċju tal- Posta.

MR SPEAKER: Min jissekonda?

ONOR.

DOLORES CRISTINA: Nissekonda.

MR SPEAKER: Il-mistoqsija hi li l-Abbozz ta' Liġi msejjaħ "Att ta' l- 2001 li jemenda l-Att dwar l-Uffiċċju tal-Posta", ikun moqri l-Ewwel Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri l-Ewwel Darba.

ABBOZZ TA' LIĠI LI JEMENDA L-ORDINANZA DWAR IL-ĦADDIEMA TAL-PORT

MR SPEAKER: Il-Ministru.

ONOR.

ĊENSU GALEA: Mr Speaker, nipproponi l-Ewwel Qari ta' Abbozz ta' Liġi li jemenda l-Ordinanza dwar il-Ħaddiema tal-Port.

MR SPEAKER: Min jissekonda?

ONOR.

JASON AZZOPARDI: Nissekonda.

MR SPEAKER: Il-mistoqsija hi li l-Abbozz ta' Liġi msejjaħ "Att ta' l- 2001 li jemenda l-Ordinanza dwar il-Ħaddiema tal-Port", ikun moqri l-Ewwel Darba.

Dawk favur?

(Onor. Membri: Aye) Dawk kontra?

Agreed.

ABBOZZ TA' LIĠI LI JEMENDA L-ATT DWAR L-AVJAZZJONI ĊIVILI

MR SPEAKER: Il-Ministru.

ONOR.

ĊENSU GALEA: Mr Speaker, nipproponi l-Ewwel Qari ta' Abbozz ta' Liġi li jemenda l-Att dwar l-Avvjazzjoni Ċivili.

MR SPEAKER: Min jissekonda?

ONOR.

ANTHONY ABELA: Nissekonda.

MR SPEAKER: Il-mistoqsija hi li l-Abbozz ta' Liġi msejjaħ "Att ta' l- 2001 li jemenda l-Att dwar l-Avvjazzjoni Ċivili", ikun moqri l-Ewwel Darba.

Dawk favur?

(Onor. Membri: Aye) Dawk kontra?

Agreed.

ABBOZZ TA' LIĠI BIEX JIPPROVDI DWAR KODIĊI TA' KONDOTTA GĦAL SISTEMA TA' RISERVAZZJONI KOMPUTERIZZATA

MR SPEAKER: Il-Ministru.

ONOR.

ĊENSU GALEA: Mr Speaker, nipproponi l-Ewwel Qari ta' Abbozz ta' Liġi msejjaħ dwar Kodiċi ta' Kondotta għal Sistema ta' Riservazzjoni Komputerizzata.

MR SPEAKER: Min jissekonda?

ONOR.

MICHAEL BONNICI: Nissekonda.

MR SPEAKER: Il-mistoqsija hi li l-Abbozz ta' Liġi msejjaħ "Att biex jipprovdi dwar Kodiċi ta' Kondotta għal Sistema ta' Riservazzjoni Komputerizzata", ikun moqri l-Ewwel Darba.

Dawk favur?

(Onor. Membri: Aye) Dawk kontra?

Agreed.

ABBOZZ TA' LIĠI BIEX JEMENDA L-ATT DWAR IL-PERITI U L-INĠINIERI ĊIVILI

MR SPEAKER: Il-Ministru għat-Trasport u Komunikazzjoni, f'isem il- Ministru għall-Ambjent.

ONOR.

ĊENSU GALEA: Mr Speaker, f'isem il-Ministru għall-Ambjent nipproponi l-Ewwel Qari ta' l-Abbozz ta' Liġi biex jemenda l-Att dwar il- Periti u l-Inġinieri Ċivili.

MR SPEAKER: Min jissekonda?

ONOR.

CLAUDE MUSCAT: Nissekonda.

MR SPEAKER: Il-mistoqsija hi li l-Abbozz ta' Liġi msejjaħ "Att biex jemenda l-Att dwar il-Periti u l-Inġinieri Ċivili (Kap. 390)" ikun moqri l- ewwel darba.

Dawk favur?

(Onor. Membri: Aye) Dawk kontra?

Agreed.

ABBOZZ TA' LIĠI BIEX JEMENDA L-ATT DWAR IL-PROFESSJONI TA' L-INĠINERIJA

ONOR.

ĊENSU GALEA: Mr Speaker, f'isem il-Ministru għall-Ambjent nipproponi l-Ewwel Qari ta' l-Abbozz ta' Liġi li jemenda l-Att dwar il- Professjoni ta' l-Inġinerija (Kap. 321).

MR SPEAKER: Min jissekonda?

ONOR.

FRANCIS AGIUS: Nissekonda.

MR SPEAKER: Il-mistoqsija hi li l-Abbozz ta' Liġi msejjaħ "Att biex jemenda l-Att dwar il-Professjoni ta' l-Inginerija (Kap. 321)" ikun moqri l- Ewwel Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri l-Ewwel Darba.

ABBOZZ TA' LIĠI LI JIRREGOLA L-QSIM TA' WIRT

MR SPEAKER: Il-Ministru tal-Ġustizzja u Gvern Lokali.

ONOR.

AUSTIN GATT: Mr Speaker, nipproponi l-Ewwel Qari ta' l-Abbozz ta' Liġi li Jirregola l-Qsim ta' Wirt, ikun moqri l-Ewwel Darba.

MR SPEAKER: Min jissekonda?

ONOR.

GEORGE HYZLER (Segretarju Parlamentari): Nissekonda.

MR SPEAKER: Il-mistoqsija hi li l-Abbozz ta' Liġi msejjaħ "Att li Jirregola l-Qsim ta' Wirt, Kap. 308" ikun moqri l-Ewwel Darba.

Dawk favur?

(Onor. Membri: Aye) Dawk kontra?

Agreed.

ABBOZZ TA' LIĠI BIEX JEMENDA L-ATT DWAR IL-KODIĊI TA' ORGANIZZAZZJONI U PROĊEDURA ĊIVILI

ONOR.

AUSTIN GATT: Mr Speaker, nipproponi l-Ewwel Qari ta' l-Abbozz ta' Liġi li jemenda l-Att dwar il-Kodiċi ta' Organizzazzjoni u Proċedura Ċivili.

MR SPEAKER: Min jissekonda?

ONOR.

LOUIS DEGUARA (Ministru tas-Saħħa): Nissekonda.

MR SPEAKER: Il-mistoqsija hi li l-Abbozz ta' Liġi msejjaħ "Att biex jemenda l-Att dwar il-Kodiċi ta' Organizzazzjoni u Proċedura Ċivili" ikun moqri l-Ewwel Darba.

Dawk favur?

(Onor. Membri: Aye) Dawk kontra?

Agreed.

ORDNIJIET TAL-ĠURNATA

ABBOZZ TA' LIĠI LI JEMENDA L-ORDINANZA DWAR ID-DWANA.

CUSTOMS ORDINANCE (AMENDMENT) BILL

MR SPEAKER: Il-Ministru tal-Finanzi jekk jogħġbu jressaq it-Tielet Qari.

ONOR.

JOHN DALLI (Ministru tal-Finanzi): Mr Speaker, nipproponi t-Tielet Qari ta' l-Abbozz ta' Liġi li jemenda l-Ordinanza dwar id-Dwana.

MR SPEAKER: Min jissekonda?

ONOR.

JOSEF BONNICI: Nissekonda.

MR SPEAKER: Il-mistoqsija hi l-Abbozz ta' Liġi msejjaħ Att biex jemenda l-Ordinanza tad-Dwana (Kap 37) ikun moqri t-Tielet Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi nqara t-Tielet Darba u għadda.

ABBOZZ TA' LIĠI BIEX JEMENDA L-KOSTITUZZJONI TA' MALTA

CONSTITUTION OF MALTA (AMENDMENT) BILL

MR SPEAKER: Il-Ministru ta' l-Intern.

ONOR.

TONIO BORG (Ministru ta' l-Intern): Nitlob ir-recommittal fuq tliet klawsoli ta' dan l-Abbozz.

MR SPEAKER: Min jissekonda?

ONOR.

AUSTIN GATT (Ministru tal-Ġustizzja u Gvern Lokali): Nissekonda.

MR SPEAKER: Il-mistoqsija hi l-konsiderazzjoni mill-ġdid fil-kumitat ta' xi klawsoli ta' dan l-abbozz ta' liġi.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con.

MR SPEAKER: Il-Kamra tirrisolvi ruħha f'Kumitat u nsejjaħ lill-President tal-Kumitati.

KONSIDERAZZJONI MILL-ĠDID FIL-KUMITAT

L-ordni għall-kumitat ġie moqri.

FIL-KUMITAT

L-Onor.

Michael Bonnici, President tal-Kumitati, jippresjedi.

THE CHAIRMAN: Il-Ministru Borg.

Klawsola 2 – Emenda ta' l-artikolu 44 tal-Kostituzzjoni.

Clause 2 - Amendment of article 44 of the Constitution.

ONOR.

TONIO BORG: Mr Chairman, din il-klawsola hija biss konsegwenzjali għall-emendi li kienu saru fis-sena 2000 li bih sub-artiklu 22 (1) u artiklu 25 tal-Kostituzzjoni nbidlu u ġew trasferiti fl-Att dwar iċ- Ċittadinanza Maltija ta' l-1965.

Se nipproponi din l-emenda:

"B" Il-paragrafu (b) ta' klawsola 2 għandu jiġi emendat kif ġej:-

(1) minflok is-subparagrafu (i) tiegħu għandu jidħol dan li ġej:-

"(i) fil-paragrafi (a) u (c) tiegħu, minflok il-kliem "ta' l-artikolu 22(1) jew 25(1) ta' din il-Kostituzzjoni" kull fejn dawn jinsabu għandhom jidħlu l-kliem "tas-subartikolu (1) ta' l-artikolu 3 jew tas- subartikolu (1) ta' l-artikolu 5 ta' l-Att dwar iċ-Ċittadinanza Maltija kif ikun fis-seħħ mal-bidu fis-seħħ ta' l-Att ta' l-2000 li jemenda l-Att dwar iċ-Ċittadinanza Maltija;";

(ii) fil-paragrafu (b) tiegħu, minflok il-kliem "ta' l-artikolu 22(1) ta' din il-Kostituzzjoni" għandhom jidħlu l-kliem "tas-subartikolu (1) ta' l-artikolu 3 ta' l-Att dwar iċ-Ċittadinanza Maltija kif ikun fis- seħħ mal-bidu fis-seħħ ta' l-Att ta' l-2000 li jemenda l-Att dwar iċ- Ċittadinanza Maltija";"; u

(2) is-subparagrafi (ii), (iii) u (iv) għandhom jiġu enumerati mill- ġdid bħala s-subparagrafi (iii), (iv) u (v) rispettivament.

"B" Paragraph (b) of clause 2 shall be amended as follows:

(1) for subparagraph (i) thereof there shall be substituted the following:-

"(i) in paragraphs (a) and (c) thereof, for the words "article 22(1) or 25(1) of this Constitution" wherever these occur there shall be substituted the words "subarticle (1) of article 3 or subarticle (1) of article 5 of the Maltese Citizenship Act as in force upon the coming into force of the Maltese Citizenship (Amendment) Act, 2000;";

(ii) in paragraph (b) thereof, for the words "article 22(1) of this Constitution" there shall be substituted the words "subarticle (1) of article 3 of the Maltese Citizenship Act as in force upon the coming into force of the Maltese Citizenship (Amendment) Act, 2000";"; and

(2) subparagraphs (ii), (iii) and (iv) shall be renumbered as subparagraphs (iii), (iv) and (v) respectively.

THE CHAIRMAN: Hawn rimarki?

(Onor. Membri: No) Il-mistoqsija hi l-emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "B"għaddiet nem. con

THE CHAIRMAN: Il-mistoqsija hi klawsola 2 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 2, kif emendata, għaddiet nem. con. u ġiet ordnata biex issir parti mill-abbozz ta' liġi.

Klawsola 5 Ġdida New Clause 5

THE CHAIRMAN: Il-Ministru.

ONOR.

TONIO BORG: Sur President, inressaq klawsola ġdida 5 għall-Ewwel Qari.

L-Iskrivan tal-Kamra qara n-nota marġinali u l-klawsola tqieset li nqrat l- Ewwel Darba skond l-Ordni Permanenti Nru. 101.

ONOR.

TONIO BORG: Nipproponi t-Tieni Qari ta' din il-klawsola ġdida.

"C" Minnufih wara klawsola 4, għandha tiżdied din il-klawsola ġdida li ġejja:-

"Dispożizzjoni transitorja.

L-emenda ta' l-artikolu 44 tal-Kostituzzjoni magħmula bl-artikolu 2(b)(iii) ta' dan l-Att ma għandha tolqot ebda jedd li jkun ġie leġittimament miksub minn xi persuna qabel il-bidu fis-seħħ ta' dan l- Att.".

"C" Immediately after clause 4, there shall be added the following new clause:-

"Transitory provision.

The amendment to article 44 of the Constitution made by article 2(b)(iii) of this Act shall not affect any right legally acquired by any person before the coming into force of this Act.".

THE CHAIRMAN: Il-mistoqsija hi li Klawsola Ġdida 5 tkun moqrija t-Tieni Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con u Klawsola Ġdida 5 ġiet moqrija t-Tieni Darba.

ONOR.

TONIO BORG: Nipproponi li klawsola ġdida 5 tkun tifforma parti mill- abbozz ta' liġi.

THE CHAIRMAN: Rimarki?

ONOR.

TONIO BORG: Mr Chairman, din il-klawsola qed issir fuq proposta ta' l-Onor.

Gulia u qed nagħmluha ċara li dawk li diġa` għandhom il-freedom of movement m'humiex se jiġu effettwati b'dawn l-emendi.

THE CHAIRMAN: Aktar rimarki?

(Onor. Membri: No) Il-mistoqsija hi li klawsola ġdida 5 tkun tifforma parti mill-Abbozz ta' Liġi.

Dawk favur?

(Onor. Membri: Aye) Dawk kontra?

Agreed.

Klawsola ġdida 5 għaddiet nem. con. u ġiet ordnata biex issir parti mill- Abbozz ta' Liġi.

Klawsola 1- Titolu fil-qosor u bidu fis-seħħ Clause 1 – Short title and commencement

THE CHAIRMAN: Rimarki?

Il-Ministru.

ONOR.

TONIO BORG: Mr Speaker, nipproponi din l-emenda għal klawsola 1.

"D" Fi klawsola 1, minflok il-kliem "l-Att ta' l-2000 li jemenda l- Kostituzzjoni ta' Malta (Emenda Nru. 2)" għandhom jidħlu l-kliem "l- Att ta' l-2001 li jemenda l-Kostituzzjoni ta' Malta".

"D" In clause 1, for the words "may be cited as the Constitution of Malta (Amendment) (No 2) Act, 2000" there shall be substituted the words "is the Constitution of Malta (Amendment) Act, 2001".

Din l-emenda hija konsegwenzjali għall-fatt li se ngħaddu din il-liġi fis- sena 2001 u mhux fl-2000.

THE CHAIRMAN: Hawn atkar rimarki?

(Onor. Membri: No) Il-mistoqsija hi l- emenda kif moqrija mill-Ministru.

Dawk favur?

(Onor. Membri: Aye) Dawk kontra?

Agreed L-emenda "D" għaddiet nem. con.

THE CHAIRMAN: Il-mistoqsija hi klawsola 1 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 1, kif emendata għaddiet, nem. con. u ġiet ordnata biex issir parti mill-abbozz ta' liġi.

Il-Kamra rriżumiet u l-President tal-Kumitati rrapporta Klawsoli 1 u 2 u Klawsola Ġdida 5 mgħoddija b'emendi.

MR SPEAKER: Il-Ministru ta' l-Intern.

ONOR.

TONIO BORG: Mr Speaker, nitlob il-permess ta' din il-Kamra biex ngħaddu għat-Tielet Qari ta' dan l-Abbozz ta' Liġi.

MR SPEAKER: Hawn permess?

(Onor. Membri: Iva)

Il-permess ingħata.

MR SPEAKER: Il-Ministru.

ONOR.

TONIO BORG: Mr Speaker, nipproponi t-Tielet Qari ta' l-Att ta' l- 2001 li jemenda l-Kostituzzjoni ta' Malta.

MR SPEAKER: Min jissekonda?

ONOR.

AUSTIN GATT: Nissekonda.

MR SPEAKER: Qabel ma npoġġi l-mistoqsija nixtieq niċċara l-proċedura li se nużaw.

Skond artiklu 66 tal-Kostituzzjoni biex niddikjara l-vot fuq dan l-abbozz ta' liġi, jiena rrid naċċerta ruħi li hawn ta' l-inqas żewġ terzi tal-membri tal-Kamra li qegħdin jivvotaw favur dan l-abbozz ta' liġi.

Żewġ terzi jfisser 44 membru.

Jiena se nitlob lill-Iskrivan tal-Kamra biex immedjatament malli npoġġi l-mistoqsija jsejjaħ l-ismijiet tal-membri kollha daqs li kieku qed insegwu l-proċedura ta' division.

Nitlob lill- Onor. Membri jiddikjaraw b'mod ċar jekk humiex favur jew kontra u possibbilment iqumu bil-wieqfa skond ir-regolamenti.

Biex inkun ċar ukoll il-vot jiġi ddikjarat minni fl-aħħar meta jitlesta dan l-eżerċizzju.

Peress li dan mhux eżerċizzju ta' division, jekk xi membru li jinzerta assenti fil-ħin li jissejjaħ ismu jidħol waqt li jiena għadni ma ddikjarajtx il-vot ikun għadu in time li ninkludih fil-vot finali.

Naturalment fl-aħħar, kull membru tal-Kamra huwa liberu li xorta waħda jitlob division wara li jien inkun iddikjarajt il-vot.

Għalhekk se npoġġi l-mistoqsija.

Il-mistoqsija hi li l-Abbozz ta' Liġi msejjaħ "Att biex jemenda l- Kostituzzjoni ta' Malta" ikun moqri t-Tielet Darba.

Nitlob lill-Iskrivan tal-kamra sabiex isejjaħ l-ismijiet ta' l-Onor.

Membri.

L-54 Membru preżenti kollha qamu bil-wieqfa u dawn kienu:

L-Onor.

|Abela Anthony | |Farrugia | | | |Michael |

| |Abela Carmelo | |Farrugia Noel |

| |Agius Chris | |Fenech Adami | | | |Eddie |

| |Agius Francis | |Frendo Michael|

| |Asciak Michael | |Galea Ċensu |

| |Attard Montalto| |Galea Louis | |John | | |

| |Azzopardi | |Galea Mario | |Frederick | | |

| |Azzopardi Jason| |Galea Pace | | | |Victor |

| |Bartolo Evarist| |Gatt Austin |

| |Bonnici Josef | |Gonzi Lawrence|

| |Bonnici Michael| |Gulia Gavin |

| |Borg Joe | |Hyzler George |

| |Borg Karmenu | |Law Rita |

| |Borg Tonio | |Mifsud Bonnici| | | |Antoine |

| |Brincat Leo | |Mifsud Bonnici| | | |Carmelo |

| |Cardona Chris | |Mizzi Joe |

| |Chircop Karl | |Mugliett | | | |Jesmond |

| |Cilia Joe | |Muscat Claude |

| |Coleiro Marie | |Pullicino | |Louise | |George |

| |Cristina | |Pullicino | |Dolores | |Orlando | | | |Jeffrey |

| |Dalli Helena | |Refalo Anton |

| |Dalli John | |Refalo Michael|

| |Debono Giovanna| |Sammut Joseph | | | |M. |

| |Debono Grech | |Sant Alfred | |Joe | | |

| |Deguara Louis | |Vassallo Edwin|

| |Farrugia Angelo| |Vella John |

| |Farrugia Jean | |Zammit Ninu | |Pierre | | |

| MR SPEAKER: Ir-riżultat huwa 54 favur u ħadd kontra.

Il-mozzjoni għaddiet nem. con. skond artiklu 66 tal-Kostituzzjoni u l- Abbozz ta' Liġi ġie moqri t-Tielet Darba u għadda.

ABBOZZ TA' LIĠI LI JEMENDA L-ATT DWAR IL-PROTEZZJONI TA' L-ERARJU

REVENUE PROTECTION (AMENDMENT) BILL

L-ordni għall-Kumitat ġie moqri.

FIL-KUMITAT

Onor. Michael Bonnici, President tal-Kumitati, jippresjedi.

Klawsola 2 - Sostituzzjoni ta' l-artikolu 2 ta' l-Att prinċipali.

Clause 2 - Substitution of section 2 of the principal Act.

THE CHAIRMAN: Il-Ministru tal-Finanzi.

ONOR.

JOHN DALLI: Mr Chairman, għal klawsola 2, nipproponi din l-emenda:

"A" Fi klawsola 2, f'subartikolu (2) ta' l-artikolu 2 li hemm fiha, minnufih wara l-kliem "dovut lill-Gvern" għandhom jidħlu l-kliem "jew lil xi Korporazzjoni jew Awtorita' mwaqqfa b'liġi".

"A" In clause 2, in subarticle (2) of article 2 therein, immediately after the words "due to the Government" there shall be inserted the words "or to any Corporation or Authority established by law".

Kif spjegajt ħafna drabi diġa`, pero` tajjeb li nerġa' nispjega għaliex donnu hawn min ma jifhimx, li qegħdin nagħmlu hawnhekk huwa li liġi li teżisti qegħdin naġġornawha għaż-żmenijiet tal-lum.

Din il-liġi għal ħafna snin kienet tkopri d-dazju u s-sisa, għaliex dik kienet l-unika taxxa li kienet teżisti għal ħafna żmien f'Malta u aħna ħassejna l-bżonn li nestenduha għal dipartimenti u xi enti oħra tal-gvern li jistgħu jagħmlu dawn ic-charges jew tassazzjonijiet biex nassiguraw li meta jsiru dawn it- taxxi ma jinħoloqx eskwilibriju fis-suq.

Din il-liġi qed tgħid li taxxa tista' tkun effettiva minn data li tkun qabel ma tgħaddi l-liġi fil-parlament.

Hemm terminu ta' żmien apposta li fih trid imbagħad tgħaddi l-liġi fil-parlament.

Jekk il-liġi fil-parlament ma tgħaddix allura dawk it-taxxi miġbura jkunu jridu jingħataw lura.

Qed ngħid dan għax jien informat li l-Onor.

Brincat u l-Onor.

Mizzi ħarġu xi media release u għamlu xi press conference fejn qalu affarijiet li jien assolutament ma nistax nifhimhom.

Ma nistax nifhem meta dawn jgħidu li l- ministru qed jagħti poteri kbar lill-gvern biex x'ħin irid, meta jrid u kif irid idaħħal u jżid it-taxxi minn wara dahar dan il-parlament!

B'min irridu ngħaddu ż-żmien?

Mr Chairman, din il-liġi kienet teżisti qabel; m'hijiex qed issir għall- ewwel darba.

Qegħdin jgħidu lil kulħadd li l-liġi qed tagħti poteri kbar lill-gvern.

Il-gvern diġa` kellu dawn il-poteri, u dawn ħaddimhom l-istess Onor. Brincat meta kien ministru.

Dan, fl-uniku budget li għamel uża l- liġi ta' l-erarju biex ikun jista' jżid il-prezz tal-pitrolju.

(Interruzzjonijiet) Iva, dan li qed ngħidu aħna.

X'qed ngħidu hawn?

(Interruzzjonijiet) Anzi fl-intervent tiegħi għedt li hekk huma.

Il-prassi dejjem kienet li dawn ikunu fil-budget, pero` jekk jinqalgħu xi każi hemm ukoll il-liġi li tista' tintuża bħalma kienu fi żmenijiet ...

(Interruzzjonijiet) Nerġa' ngħid li din l-istess liġi wżaha l-Onor.

Brincat u issa qed jgħajjarna biha.

(Interruzzjonijiet) Issa mhux l-istess qed ngħid!

Per eżempju, nagħmel budgetary measure fuq ir-reġistrazzjoni ta' karozzi.

(Interruzzjonijiet) X'għandha x'taqsam il-VAT?

Ma nistax nifhem kif l-Onor.

Brincat qed jgħid li qed nagħtu poteri kbar lill-gvern!

Lill- gvern m'aħna qed nagħtuh l-ebda poter iktar milli kellu.

Nerġa' ngħid li meta kien ministru tal-finanzi hu uża din il-liġi biex iżid il-prezz tal- pitrolju, tax-xorb, tas-sigaretti u ta' l-inbid.

Per eżempju, l-Onor.

Brincat kellu xi poter speċjali biex jgħaddi r-rata ta' l-elettriku u ppruvaw jesiġuhom mingħajr ma jiġu fil-parlament?

Nista' nsemmi wkoll il- prezz tal-gass, ta' l-ilma, tad-drenaġġ u tal-preskrizzjonijiet tal- mediċini.

(Interruzzjonijiet) Jiena ma nistħix insemmi t-taxxi li għamilt għax dawn kienu ġusti.

Jien m'għamiltx il-ħniżrijiet li għamiltu intom.

Jien ma nistħix insemmihom it-taxxi li mexxejt f'dan il-parlament.

Mr Chairman, qed ngħid dan biex ma nħawdux l-imħuħ u ma nibqgħux inqisu l- poplu bħala xi mazzun li nistgħu nbellgħulu kollox.

Nerġa' nirripeti li din l-emenda li qed ngħaddu fil-parlament hija ntiża sempliċement biex tirrevedi liġi li teżisti llum u taġġornaha għaż-żmenijiet tal-lm.

Illum m'għadniex fis-sitwazzjoni li l-unika taxxa ndiretta hija dik tad-dazju u s- sisa.

Illum ftaħna u rriorganizzajna.

Bħala eżempju nsemmi r-reġistrazzjoni ta' karozza li qabel kienet dazju u għalhekk issa m'għadhiex taqa' taħt il- liġi li kienet taqa' taħtha qabel.

Qabel dan il-kontribut kien jinġabar mid- dwana bħala dazju mentri llum għandna direttur apposta li jiġbor dan id- dħul fuq karozzi u allura qed nemendaw il-liġi biex anke dan ikun fl-istess pożizzjoni li kien ikun il-kontrollur tad-dwana qabel.

Dan li qed nagħmlu b'din il-liġi, u l-ħafna paroli li qed tagħmel l-oppożizzjoni assolutament ma jagħmilx sens.

Sur President, din il-klawsola fil-fatt hija waħda miż-żewġ klawsoli li qed nemendaw fil-liġi u qiegħda tispjega ċar li din tagħti l-istess drittijiet li kienu jeżistu qabel, pero` b'mod aġġornat għal-liġijiet kif inhuma llum f'pajjiżna.

MR SPEAKER: Hawn xi rimarki?

L-Onor.

Brincat.

ONOR.

LEO BRINCAT: Sur President, jiddispjaċini li l-kollega tiegħi donnu nesa' l-isfond li fih tressqet din il-liġi.

Il-parlament kien għadu kif beda jiltaqa' wara l-elezzjoni ta' Settembru ta' l-1998, liema elezzjoni rebaħ il-Partit Nazzjonalista u għalkemm fil-manifest elettorali tagħhom ma kenux semmew il-kelma VAT b'isimha, kulħadd kien jaf li dawn kellhom commitments u saħansitra qaluha a voce fil-kampanja li jekk jirbaħ l- elezzjoni l-Partit Nazzjonalista kien beħsiebu jdaħħal il-VAT, ir-refunds u l-affarijiet l-oħra kollha.

Issa ġara li proprju l-ewwel liġi ġdida li ressaq il-gvern ġdid Nazzjonalista ta' l-1998 kienet din il-liġi u din tressqet bi skop.

Kieku l-ministru din il-liġi emendaha u ħares lejha biss b'mod kanalizzat sempliċement f'kuntest ta' budget kieku aħna ma konniex se nagħmlu din l- oppożizzjoni.

Kull gvern, kemm Laburista jew Nazzjonalista, iżid il-prezz tas-sigaretti, tal-fuel u ta' affarijiet oħra bħal dawn u nifhem li l- gvern ma jistax joqgħod jistenna l-parlament jgħaddi liġi bħal din mill- istadji kollha qabel il-miżuri tal-budget jiġu fis-seħħ għax jista' jagħti lok għal abbuż.

Nifhem u hija loġika, u hekk spjegajt fil-press conference illum wara nofsinhar, illi meta tkun a budgetary measure fiskali li jkollha an immediate impact din għandha tiġi fis-seħħ immedjatament.

Jiġifieri aħna żgur li m'aħniex qed nikkontestaw dan il-prinċipju.

Mr Chairman, l-oġġezzjoni ta' din in-naħa hi li l-ewwelnett din saret with a purpose fil-kuntest tal-liġi tal-VAT u jiena kont nippretendi li l- ministru tal-finanzi kien ifakkar lill-Kamra - u allura jkolli nfakkru jiena la ma fakkarniex hu - li l-għan politku tal-gvern kien li jdaħħal il-liġi tal-VAT, mhux biss li jġibha fis-seħħ imma li jġibha fis-seħħ b'effett mill-1 ta' Jannar, 1999.

(Interruzzjonijiet) Dażgur, kellkom id- dubju għall-bidu, imma billi kien qed joqrob iż-żmien tal-budget u qed joqorbu l-festi tal-Milied kellkom xi dubju li b'xi mod jew ieħor dan il- parlament ma kienx se jirnexxielu jgħaddi din il-liġi mill-istadji kollha.

Dan kien l-għan speċifiku li għalih tressqet din l-emenda.

L-ikbar konferma kienet meta l-parlament iddiskuta l-liġi tal-VAT u għaddiha mill-istadji kollha qabel ma mar għar-recess tal-Milied u marritlu l-urġenza ta' din il- liġi tant li din baqgħet tidher jum wara l-ieħor in-naħa t'isfel ta' l- aġenda parlamentari sakemm wara sentejn u erba' xhur il-gvern stenbaħ u ddeċieda li jressaqha għall-konsiderazzjoni ta' din il-Kamra.

Jiġifieri ma noqogħdux ngħidu budget u mhux budget.

Minn dakinhar sal-lum kien hemm diversi budgets, jiġifieri l-għan speċifiku għaliex kienet tressqet dakinhar kienet espressament għaliex il-gvern kellu biża' li l-VAT ma jirnexxilhiex tgħaddi mill-istadji kollha fil-parlament u tfixkel xi ftit jew ieħor l-iskedar li kien ħejja l-Partit Nazzjonalista fil-gvern.

Barra din l-oġġezzjoni aħna nħossu li qed tingħata tifsira wiesgħa ħafna lill-kelma dazju.

Ma nistax naqbel ma' dak li kien qed jgħid il-Ministru fis-second reading tad-debate - għax erġajt qrajt is-second reading biex niffriska l-memorja tiegħi għax għaddew sentejn u erba' xhur - u qed jerġa' jgħidu indirettament illum, li din hija emenda purament amministrattiva.

Jiena nerġa' ngħid li din il-Kamra ma tistax tinsa f'liema kuntest il-partit fil-gvern irid jgħaddiha biex ineħħi s-CET u jdaħħal il- VAT in time għal Jannar 1999.

Aħna ma rridux li ndaħħlu xi tip ta' tassazzjoni fil-pajjiż li tiġi fis-seħħ bejn budget u ieħor, li ma tkunx a budgetary measure, imma tkun inġiebet sempliċiment għaliex il-gvern tal- ġurnata jkollu ċerta urġenza.

B'dan il-mod inkunu qegħdin, jekk mhux direttament, indirettament, nirriduċu dan il-parlament f'rubber stamp parliament.

U aħna m'għandna qatt nippruvaw inwittu t-triq biex dan il- parlament, hemm min hemm fil-gvern, jipprova jgħaddi l-affarijiet baxx, baxx.

Il-gvern tal-ġurnata hu min hu, jekk ikun irid jgħaddi xi tassazzjoni b'urġenza jrid iġibha għall-konsiderazzjoni tal-Kamra.

Nistgħu ma naqblux miegħu imma huwa hawnhekk li l-gvern irid jimmotiva t-thinking tiegħu għax forsi jkun irid iġib ċerta tassazzjoni.

Jiena sempliċement ma nifhimx il-bżonn ta' din il-leġislazzjoni meta qed nitkellmu f'kuntest li huwa barra kuntest purament budgetarju.

Nerġa' ngħid li l-ikbar konferma ta' kemm din l-emenda hija barra minn lokha hija li l-ewwel kien hemm urġenza kbira min-naħa tal-gvern tant li kienet l-ewwel leġislazzjoni li ressaq dan il-gvern u issa li għaddew sentejn u erba' xhur, jew għax ġiet eżawrita l-aġenda jew għal xi raġuni oħra, f'daqqa waħda l-gvern qiegħed jimxi f'dan ir-rigward.

Aħna ma naqblux li din qed titwessa' b'dan il-mod, anzi llum wessagħha saħansitra iktar għax l-abbozz oriġinali kien qed jitkellem dwar awtorita` u llum jekk fhimtu sew il-ministru semma` anke l-korporazzjonijiet.

Il- Ministru Gonzi waqt l-istadju tas-second reading kien qal li ħadd ma kien qal li d-dibattitu dwar il-liġi tal-VAT mhux se jsir - araw kemm kienet marbuta speċifikament mal-VAT dakinhar - imbagħad jiġi l-ministru jgħid li mhux fil-kuntest tal-VAT għamluha għax il-VAT għaddiet.

Huwa veru li forsi llum mhux qed issir minħabba l-liġi tal-VAT imma dakinhar f'dan il-kuntest saret.

Aħna, bħala partit Laburista, din il-ħaġa qed nopponuha on a matter of prinicple u se nressqu emenda fejn nitolbu li klawsola 2 ta' l-abbozz ta' liġi tiġi rtirata għaliex aħna nħossu li din il-liġi hija anti- demoktratika u tista' tagħti lok għall-abbuż – m'iniex qed ngħid li se tagħmel hekk - minn kwalunkwe gvern.

Barra minn hekk, jekk mhux direttament, indirettament timmina ħafna l-awtorita` ta' dan il-parlament.

Jiena ngħid li ma jagħmilx sens li ndaħħlu leġislazzjoni li m'hijiex marbuta strettament ma' budgetary measures fejn inti ma jkollokx rappreżentanza mingħajr ma jkollok approvazzjoni tal-parlament.

Il- ministru llum qed jagħmel a blanket provision li timmina l-poteri supermi tal-parlament.

Aħna bħala partit kontra li jiżdiedu d-discretionary powers u b'din l-emenda hekk qed jiġri.

Sur President, għalhekk f'isem l-oppożizzjoni se nipproponi din l-emenda:

"B" Klawsola 2 għandha titħassar.

"B" Clause 2 shall be deleted.

THE CHAIRMAN: Hemm aktar rimarki?

Il-Ministru.

ONOR.

JOHN DALLI: Mr Chairman, nerġa' nirripeti li din il-liġi tissoponi li tgħaddi liġi mill-parlament fi żmien stipulat biex tkun effettiva l-protezzjoni li tagħti.

Dak li qed jgħid l-Onor.

Brincat li jistgħu jsiru tassazzjonijiet mingħajr ma dan il-parlament ikun jaf bihom, ma nistax nifhem għaliex din il-liġi fiha nnifisha tirrikjedi li tgħaddi liġi.

(Interruzzjonijiet) Inti qed tgħid by-passing parlament.

THE CHAIRMAN: Onor. Brincat.

ONOR.

LEO BRINCAT: Kieku kellek id-diċenza tgħid li l-gvern jintrabat li fi żmien ġimgħatejn, tliet ġimgħat iressaq it-tassazzjoni għad-diskussjoni fil-parlament, konna nħarsu lejha mod ieħor.

ONOR.

JOHN DALLI: Skużi, il-liġi kif inhi llum u kif użajta inti, m'hu se nbiddlu xejn minnha din.

Kulma qegħdin nagħmlu hu li qegħdin ngħidu li s- sistema ta' tassazzjoni li kienet teżisti qabel spiċċat u ġiet trasformata f'tip ta' tassazzjoni oħra u qed nemendaw il-liġi biex dak li kienet tkopri qabel tibqa' tkoprih allavolja b'ismijiet ġodda u liġijiet ġodda u taħt amministrazzjonijiet differenti.

Jiġifieri jekk illum qed ngħidu li din il- liġi qed tkopri affarijiet li m'humiex neċessarjament baġetarji, hekk kienet qabel ukoll.

Din hi l-liġi li uża l-Onor.

Brincat qabel.

Irrid ngħid ukoll li anke llum hemm deadlines; hemm deadline ta' sitt xhur minn mindu tkun ippreżentata n-notifika li taħtha taqa' l-protezzjoni ta' l-erarju fih il-liġi trid tgħaddi.

Min qiegħed jagħmel by-passing of parliament?

Din hija xi ħaġa neċessarja biex meta tagħmel xi tassazzjoni li tista' teffettwa s-suq allura din it-tassazzjoni tagħmilha b'mod immedjat biex ma toħloqx diżordni fis-suq.

THE CHAIRMAN: L-Onor.

Leo Brincat.

ONOR.

LEO BRINCAT: Ħa niġu fuq livell prattiku.

Nistgħu min-naħa tagħna ma naqblux kif ma qbilniex meta l-gvern ressaq din il-liġi fil-kuntest tal- VAT u inutli jdur mal-lewża l-Ministru.

Dik kienet ir-raison d'etre prinċipali għalfejn kienet tressqet dakinhar.

Issa veru li l-VAT daħlet, qiegħda fis-seħħ u ilha fis-seħħ minn Jannar ta' l-1999, jiġifieri m'iniex qed ngħid il-gvern qed jagħmilha f'dak il-kuntest għax illum kienet barra minn lokha.

Jista' fuq livell prattiku l-ministru jgħidilna x'tassazzjoni hemm f'moħħu f'kuntest li m'huwiex wieħed baġitarju, biex f'daqqa waħda liġi li kienet ilha fuq l-ixkaffa sentejn u erba' xhur issa għaddejniha mis-second reading u qed nipprovaw ngħadduha mill-istadju ta' kumitat?

THE CHAIRMAN: Il-Ministru.

ONOR.

JOHN DALLI: L-Onor.

Brincat ngħidlu li m'għandi ebda każ f'moħħi ta' xi taxxa extra baġetarja li trid tgħaddi.

Qabel, din il-liġi ma kenitx limitata għal miżuri baġetarji u min illeġisla qabel kien ħaseb li jrid iħalli flessibbilta` fil-pajjiż għal li jista' jinqala'.

Hekk ukoll qed nagħmlu llum.

Ma kienx hemm restrizzjoni għal miżuri baġitarji biss u qed inneħħuha.

Xejn minn dan; kif kienet qabel għadha llum.

Issa min-naħa tiegħi, għalkemm kien hemm din il-liġi, qatt ma użajniha barra mill- budget.

Għax qed nemendawha ma jfissirx li issa se nibdew nużawha barra mill-budget.

X'għandu x'jaqsam?

MR SPEAKER: L-Onor.

Carmelo Abela.

ONOR.

CARMELO ABELA: Sur President, biċċa mix-xogħol ewlieni tal- parlament hija li liġijiet li huma marbuta ma' tassazzjoni jiġu diskussi hawnhekk mhux wara li jinħareġ l-avviż.

(Interruzzjonijiet) Dan m'iniex qed ngħidu vis-a-vis dawk li huma miżuri baġitarji kif diġa` ssemmew kemm mill-Ministru Dalli kif ukoll mill-Onor.

Brincat.

It-tnejn f'ħin jew ieħor użaw din il-liġi biex miżuri baġitarji daħlu fis-seħħ.

Per eżempju, jekk wieħed jgħolli d-dazju fuq is-sigaretti jew fuq ix-xorb ċertament li ma jkunx hemm żmien biżżejjed biex wieħed jiġi fil-parlament fiż-żmien meta jgħaddi l-budget u jgħaddi l-liġi biex ikun jista' jsir dan.

ONOR.

JOHN DALLI: Jista' jagħti l-każ li nkunu qegħdin ngħaddu xi liġi fuq is-saħħa f'dan il-parlament barra l-budget - din qed nivvintaha, m'hijiex xi ħaġa li ġrat - u ż-żewġ naħat naqblu li għandna nirdoppjaw il- prezz tas-sigaretti.

F'dak il-każ tuża din il-liġi.

Issa m'iniex qed ngħid li se nagħmlu hekk, imma jista' jagħti l-każ.

U aħna qed inħallu l- flessibbilta` li jekk jiġri hekk ikollok il-liġi li tkoprik.

Forsi dan huwa eżempju mġebbed imma li jista' jissuċċiedi.

ONOR.

CARMELO ABELA: Jiena naħseb li kull spjega li qed jipprova jagħti l-Ministru hija daqsxejn imqanżħa għax wieħed ma jistax jinjora l-kwadru kif ġie ppreżentat dan l-abbozz ta' liġi li għandna quddiemna u aktar ma l- Ministru jipprova jitkellem u jsib skużi, aktar jikkonferma kemm dan l- abbozz ta' liġi kien ġie propost sentejn u nofs ilu biex idaħħal il-liġi tal-VAT u kellu baraxx sħiħ anke fil-media (Interruzzjonijiet) Iva daħlet, imma l-intenzjoni tal-gvern dakinhar kienet li biex ilaħħaq mat-target date li poġġa lilu nnifsu ta' l-1 ta' Jannar, ried idaħħal il-liġi tal-VAT mill- ġdid f'pajjiżna permezz ta' dan l-abbozz ta' liġi li għandna quddiemna.

Issa jien kont qed ngħid li prinċipju bażiku tal-parlament Malti hu li biex indaħħlu jew inżidu t-tassazzjoni, dawn jiġu diskussi fil-parlament qabel jidħlu fis-seħħ.

Issa aħna qegħdin insemmu miżuri baġitarji u dawn ikunu ġew diskussi fil-budget għaliex il-budget minnu nnifsu huwa liġi.

ONOR.

JOHN DALLI: Malli l-ministru jaqra l-budget ikunu mplimentati t- taxxi u ma jkun ġie diskuss xejn fil-parlament.

ONOR.

CARMELO ABELA: Qed naqblu, imma jkun hemm diskussjoni u jkun hemm anke risposta min-naħa tal-Kap ta' l-Oppożizzjoni.

ONOR.

JOHN DALLI: Imma t-taxxi jkunu saru qabel.

ONOR.

CARMELO ABELA: Jidħlu fl-1 ta' Jannar.

ONOR.

JOHN DALLI: Le, it-taxxi jkunu daħlu minn dak il-lejl li jinqara l- budget.

ONOR.

CARMELO ABELA: Nikkoreġi ruħi.

Għandek raġun, imma l-argument huwa li l-Ministru qed jikkonferma aktar u aktar kemm dan l-abbozz ta' liġi kien ipproponieh proprju biex idaħħlu l-VAT u allura llum l-iskop tiegħu ntilef għax ir-raġuni proprja spiċċat.

Mr Chairman, jekk din il-liġi tibqa' kif inhi, ċertament jista' jkun hemm min jabbuża minnha.

Issa m'iniex qed ngħid il-gvern tal-llum jew il-gvern t'għada, imma jkun min ikun.

Hawnhekk qed niftħu tieqa pjuttost kbira biex gvern, ikun min ikun, jista' għada pitgħada jabbuża mit-tifsira wiesgħa tal- kelma dazju.

Jekk l-intenzjoni tal-gvern m'hijiex li jkollu an open ended cheque, għandna nbiddlu t-tifsira tal-kelma dazju.

Jien naħseb li l-emenda li ressaq l-Onor.

Brincat għandha tiġi kkunsidrata serjament mill-gvern.

THE CHAIRMAN: L-Onor.

Leo Brincat.

ONOR.

LEO BRINCAT: Hemm it-tendenza, Sur President, li kull meta tqum l- oppożizzjoni biex tirreaġixxi għal xi ħaġa, min-naħa tal-gvern tiġi mpinġija jew bħala allarmista jew inkella bħala mbeċilli.

Tajjeb li wieħed ifakkar li meta kien tressaq dan l-abbozz ta' liġi f'Novembru ta' l-1998, ma kenitx l-oppożizzjoni Laburista biss li kienet irreaġixxiet kontra l- emenda proposta min-naħa tal-gvern.

Dan qed ngħidu għax minkejja li kienu qed jagħrfu l-fatt li dakinhar l-intenzjoni tal-gvern kienet primarjament marbuta ma' l-introduzzjoni tal-VAT, kienu qamu diversi korpi kostitwiti, fosthom korpi kostitwiti li tradizzjonalment iktar ixaqilbu lejn il-partit li hemm fil-gvern illum, li minkejja li fil-prinċipju huma favur il-liġi tal-VAT xorta waħda kienu ħarġu press statements u media releases fejn kienu wrew ir-riżervi tagħhom dwar dak li kien qed jipproponi l-gvern Nazzjonalista dakinhar.

Din qed ngħidha for the record, biex ħadd ma jaħseb li aħna konna qed nopponuha dakinhar u qed nopponuha llum just for the sake of opposing.

Nerġa' ngħid li dakinhar stess kien hemm korpi kostitwiti li mhux tradizzjonalment ixaqilbu lejn il-partit Laburista, li kienu jaqblu fil-prinċipju li tidħol il-liġi tal-VAT mill-ġdid fil-pajjiż imma li xorta ma qablux mal-modus operandi li kien qed jipproponi li jimxi bih il-gvern Nazzjonalista dakinhar u li effettivament qed jipproponi llum.

THE CHAIRMAN: Aktar rimarki?

(Onor. Membri: No) Il-mistoqsija hi l- emenda kif imressqa u moqrija mill-Onor.

Leo Brincat.

Dawk favur?

(Onor. Membri: Aye).

Dawk kontra?

(Onor. Membri: No).

Negatived.

ONOR.

MEMBRU: Division.

THE CHAIRMAN: Din id-division tittieħed minn hawn u 20 minuta oħra.

Billi ntalbet votazzjoni l-Kumitat kien sospiż fis-7.26 p.m. u rriżuma 20 minuta wara.

THE CHAIRMAN: Se nerġa' npoġġi l-mistoqsija.

Il-mistoqsija hi l-emenda "B" kif imressqa u moqrija mill-Onor.

Leo Brincat.

Dawk favur?

(Onor. Membri: Aye).

Dawk kontra?

(Onor. Membri: No) Negatived.

ONOR.

MEMBRU: Division.

VOTAZZJONI NRU.

FAVUR : 24

L-Onor. | | |

| |Abela Carmelo |Dalli Helena |

| |Agius Chris |Debono Grech | | |Joe |

| |Attard Montalto |Farrugia | |John |Angelo |

| |Bartolo Evarist |Farrugia | | |Michael |

| |Borg Karmenu |Farrugia Noel |

| |Brincat Leo |Gulia Gavin |

| |Buhagiar Charles |Herrera Jose` |

| |Buhagiar Louis |Mizzi Joe |

| |Cardona Chris |Parnis Silvio |

| |Chircop Karl |Refalo Anton |

| |Cilia Joe |Sammut Joseph |

| |Coleiro Marie |Vassallo | |Louise |Adrian |

| | | | |KONTRA : 31 | | | | | |L-Onor. | |

| |Abela Anthony |Galea Louis |

| |Agius Francis |Galea Mario |

| |Asciak Michael |Galea Pace | | |Victor |

| |Azzopardi |Gatt Austin | |Frederick | |

| |Azzopardi Jason |Gonzi Lawrence|

| |Bonnici Josef |Hyzler George |

| |Bonnici Michael |Mifsud Bonnici| | |Antoine |

| |Borg Joe |Mifsud Bonnici| | |Carmelo |

| |Borg Tonio |Mugliett | | |Jesmond |

| |Cristina Dolores |Muscat Claude |

| |Dalli John |Pullicino | | |George |

| |Debono Giovanna |Refalo Michael|

| |Deguara Louis |Vassallo Edwin|

| |Farrugia Jean |Vella John | |Pierre | |

| |Frendo Michael |Zammit Ninu |

| |Galea Censu | |

| L-emenda "B" m'għaddietx.

THE CHAIRMAN: Il-mistoqsija hija l-emenda kif imressqa u moqrija mill- Ministru.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

THE CHAIRMAN: Din id-division tittieħed minn hawn ħames minuti oħra.

Billi ntalbet votazzjoni l-Kumitat kien sospiż fis-7.49 p.m. u rriżuma ħames minuti wara.

Dawk favur?

(Onor. Membri: Aye) Dawk kontra?

(Onor. Membri: No) Carried.

ONOR.

MEMBRU: Division.

VOTAZZJONI NRU.

FAVUR : 30

L-Onor. | | |

| |Abela Anthony |Galea Louis |

| |Agius Francis |Galea Mario |

| |Bonnici Josef |Gonzi Lawrence |

| |Bonnici Michael |Hyzler George |

| |Borg Joe |Mifsud Bonnici | | |Antoine |

| |Borg Tonio |Mifsud Bonnici | | |Carmelo |

| |Cristina Dolores|Mugliett Jesmond|

| |Dalli John |Muscat Claude |

| |Debono Giovanna |Pullicino George|

| |Deguara Louis |Refalo Michael |

| |Farrugia Jean |Vassallo Edwin | |Pierre | |

| |Frendo Michael |Vella John |

| |Galea Censu |Zammit Ninu |

| | | | |KONTRA : 26 | | | | | |L-Onor. | |

| |Abela Carmelo |Debono Grech Joe|

| |Agius Chris |Farrugia Angelo |

| |Attard Montalto |Farrugia Michael| |John | |

| |Bartolo Evarist |Farrugia Noel |

| |Borg Karmenu |Gulia Gavin |

| |Brincat Leo |Herrera Jose` |

| |Buhagiar Charles|Law Rita |

| |Buhagiar Louis |Mangion Charles |

| |Cardona Chris |Mizzi Joe |

| |Chircop Karl |Parnis Silvio |

| |Cilia Joe |Refalo Anton |

| |Coleiro Marie |Sammut Joseph | |Louise | |

| |Dalli Helena |Vassallo Adrian |

| L-emenda "A"għaddiet.

THE CHAIRMAN: Il-mistoqsija hi klawsola 2 kif emendata.

Dawk favur?

(Onor. Membri: Aye) Dawk kontra?

(Onor. Membri: No) Carried.

Klawsola 2, kif emendata, għaddiet u ġiet ordnata biex isir parti mill- Abbozz ta' Liġi.

Klawsola 3 - Emenda ta' l-artikolu 4 ta' l-Att prinċipali.

Clause 3 - Amendment of section 4 of the principal Act.

THE CHAIRMAN: Il-Ministru tal-Finanzi.

ONOR.

JOHN DALLI: Mr Chairman, din il-klawsola qed temenda subartiklu 4 (2) eżistenti biex inneħħu riferenza għal liġijiet li m'għadhomx jeżistu.

Naturalment tibqa' tagħti, bħalma tagħti llum, id-dritt lill-kontrollur li meta jersqu ċerti miżuri, li f'dan il-każ huwa l-budget, jirrestrinġi l- ħruġ ta' ċerti oġġetti li tradizzjonalment jistgħu jkunu intaxxati.

THE CHAIRMAN: L-Onor.

Leo Brincat.

ONOR.

LEO BRINCAT: Mr Chairman, irrid ngħid li konna nkunu iktar kuntenti kieku l-aħħar parti ta' l-emenda ġiet worded mod ieħor għax kif inhi tagħti wisq discretional powers lill-kontrollur tad-dwana meta titkellem dwar kwantitajiet li jkunu iżjed minn dawk li fil-fehma tiegħu jkunu raġjonevoli fiċ-ċirkostanzi.

ONOR.

JOHN DALLI: Mr Chairman, il-kliem huwa preċiż kif inhu llum.

THE CHAIRMAN: Aktar rimarki?

(Onor. Membri: No) Il-mistoqsija hi klawsola 3.

Dawk favur?

(Onor. Membri: Aye) Dawk kontra?

Agreed.

Klawsola 3 għaddiet nem. con. u ġiet ordnata biex isir parti mill-abbozz ta' Liġi.

Klawsola 1 – Titolu u bidu fis-seħħ

Clause 1 – Short title and commencement

THE CHAIRMAN: Il-Ministru tal-Finanzi.

ONOR.

JOHN DALLI: Mr Chairman, nipproponi din l-emenda:

" C" Fi klawsola 1 minflok il-kliem "1998" għandhom jidħlu l-kliem "2001".

"C" In clause 1, for the words "1998" there shall be substituted the words "2001".

THE CHAIRMAN: Aktar rimarki?

(Onor. Membri: No) Il-mistoqsija hi l- emenda kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "C" għaddiet nem. con.

THE CHAIRMAN: Il-mistoqsija hi klawsola 1 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 1, kif emendata, għaddiet nem. con. u ġiet oardnata biex isir parti mill-Abbozz ta' Liġi.

It-titolu għadda u ġie ordnat biex isir parti mill-Abbozz ta' Liġi

THE CHAIRMAN: Il-Ministru.

ONOR.

JOHN DALLI: Nipproponi li l-Kumitat jawtorizza lill-Iskrivan tal- Kamra biex jikkoreġi xi żbalji ta' l-ortografija u jagħmel xi emendi żgħar u renumbering li jista' jkun hemm bżonn.

THE CHAIRMAN: Il-Kumitat jaqbel?

(Onor. Membri: Iva)

ll-Kumitat qabel li jawtorizza lill-Iskrivan tal-Kamra biex jikkoreġi xi żbalji ta' l-ortografija, u jagħmel xi emendi żgħar u renumbering li jista' jkun hemm bżonn.

Il-Kamra rriżumiet u l-President tal-Kumitati rrapporta l-Abbozz ta' Liġi mgħoddi b'emendi.

ABBOZZ TA' LIĠI DWAR IL-KUNSILL MALTI GĦALL-IŻVILUPP EKONOMIKU U SOĊJALI

MALTA COUNCIL FOR ECONOMIC AND SOCIAL DEVELOPMENT BILL

L-ordni għat-Tieni Qari ġie moqri.

Ikompli mill-27 ta' Marzu, 2001

Il-mistoqsija reġgħet tqiegħdet

MR SPEAKER: L-Onor.

Brincat huwa in possession.

ONOR.

LEO BRINCAT: Mr Speaker, l-aħħar darba meta konna qegħdin niddiskutu din il-liġi kont għedt li l-partit fil-gvern tant ma jsibx argumenti biex jiddefendi r-record ħażin tiegħu fil-public expenditure li dejjem jipprova jwaddab il-ballun lura u joqgħod jistaqsi x'inhu r-rimedju ta' l-oppożizzjoni għan-nefqa pubblika.

Biex inwaqqaf dan l-argument darba għal dejjem, fis-seduta preċedenti kont semmejt mill-inqas għaxar punti li jista' jagħmel partit Laburista fil-gvern biex jikkumbatti b'mod effettiv il-problema tan-nefqa pubblika.

Jiena semmejt għaxar punti, pero` naħseb li barra li ngħidu x'għandna nagħmlu rridu nħarsu lejn l-operat ta' dan il- gvern u noqogħdu attenti li ma nagħmlux l-istess żbalji tiegħu f'dan ir- rigward.

Mr Speaker, jien m'għandix ħin biex nagħti ħafna eżempji, pero` rrid ngħid li ftit tal-jiem ilu ġew tabled l-accounts tal-Malta Financial Services Centre fejn insibu indikazzjoni komparattiva tan-nefqa fl-1999 u n-nefqa fis-sena 2000.

Jekk inħarsu lejn, per eżempju, il-professional consultancy fees, jiġifieri s-servizzi ta' konsulenza, f'temp ta' sena telgħu minn ¥48,000 splodew 'il fuq għal ¥198,000.

Jekk inħarsu lejn il-promotion expenses insibu li anke dawn, minn ¥136,000 splodew 'il fuq għal ¥478,000.

Jien m'iniex qed ngħid li m'għandux ikun hemm konsulenzi jew spejjeż promozzjonali, imma li dawn jiżdiedu overnight saħansitra b'erba' darbiet hija ndikazzjoni ta' kif dan il-gvern fid-diversi awtoritajiet tiegħu litteralment taha għal ħela u m'hu qed jagħmel xejn effettiv jew konkret biex irażżan in-nefqa pubblika.

Il-ġimgħa l-oħra semmejt li min-naħa kellna l-Ministru Dalli li fil-mawra li għamel fl-istock exchange premises qal li hemm bżonn trażżin tan-nies mal-parastatali, imbagħad min-naħa l-oħra kellna l-Ministru għas-Servizzi Ekonomiċi jikkkonferma kemm daħlu nies ma' l-Air Malta, mal-Freeport u mas- sussidjarji tagħhom f'mistoqsija parlamentari.

Meta kien qed iwieġeb fil- ħin tad-domandi supplimentari, il-Ministru Bonnici qal li ma tistax tħares biss lejn il-figura tan-nies li jkunu żdiedu, imma trid tħares lejn kif ġew ingaġġati n-nies fuq livell tekniku u forsi anke fuq livell speċjalizzat.

Minn dak iż-żmien 'il hawn tlabt lill-Onor.

Bonnici biex jagħtina breakdown ta' kemm daħlu nies u sibt li fil-Freeport daħlu 122 ruħ mill-aħħar elezzjoni sal-lum li għaxra minnhom kienu security guards u 84 minnhom kienu ħaddema kwalunkwe fuq dawk li huma operations u allura jien nistaqsi: Fejn hu l-livell ta' speċjalizzazzjoni ta' dawn in-nies?

ONOR.

JOSEF BONNICI: Dawn kienu operation clerks.

ONOR.

LEO BRINCAT: Jiena m'iniex se mmerik għaliex persważ li inti nformat fuq is-suġġett imma fil-breakdown li tajt ma kienx hemm li huma clerks jew nies li qed jagħmlu xogħol manwali, kulma kien hemm kienet figura li huma qegħdin fuq operations.

Dan ifisser li hemm baħar x'jaqsam minn dak li qal li jrid irażżan il-Ministru tal-Finanzi.

Qalulna wkoll li l-MCESD - għax issa hekk se jkun ismu minħabba li daħal ukoll l-aspett soċjali - huwa mudellat fuq il-mudell Irlandiż.

Jiena ġenwinament u mhux b'sarkażmu nistaqsi kif jista' jkun immudellat fuq il- mudell Irlandiż meta l-mudell Irlandiż kellu bħala bażi tiegħu l-wage restriction, jiġifieri l-impenn min-naħa tas-sħab soċjali kollha li jkun hemm ċerti brakes u ċertu trażżin fuq dawk li huma talbiet għal ċerti żidiet.

Qed ngħid hekk għax dan il-gvern - u dan għedtu kemm-il darba u nerġa' ngħidu llum - forsi veru kultant jipprova jagħmilha ta' l-eroj u jżomm sod u iebes, imma f'ċerti ċirkostanzi meta jiġi dahru mal-ħajt, mhux l-ewwel darba li warrab min-nofs il-produttivita` u ħares l-interess primarju li jixtri l-paċi industrijali.

M'hemmx għalfejn insemmu eżempji speċifiċi dwar dan, imma diġa` kellna eżempji fl-imgħoddi fejn aħna wrejna li l-gvern, fl-aħħar mill-aħħar, iċedi għal ċerti pressjonijiet biex jipprova jixtri l-paċi industrijali.

Dan se jkun il-bażi tal-ftehim li qed jiġi nnegozjat ma' l-universita`?

Milli jidher l-universita` għamlet demands eżorbitanti ħafna u għalkemm il- Ministru Dalli diġa` ta reazzjoni għal dawn id-demands, ikun interessanti li wieħed jara x'ikun l-eżitu finali ta' dawn it-taħdidiet u negozjati.

Naħseb li suġġett ieħor li se nisimgħu ħafna dwaru fil-ġranet li ġejjin huwa l-konċett tal-private public partnerships.

Fil-prinċipju anke aħna bħala gvern Laburista konna ħaddimnih imma nantiċipa li billi kien hemm riferenza speċifika fl-aħħar budget, se jkun hemm ħafna kliem dwar dan il- konċett tal-private public partnerships.

Fil-fatt il-ministru Dalli u jien għandna business breakfast dwar dan is-suġġett imma naħseb ikun tajjeb li l- gvern jidħol ftit fid-dettall u jgħidilna kif fil-prattika beħsiebu jimxi f'dan ir-rigward.

Dan huwa suġġett wiesa' ħafna u jista' japplika għal kwalunkwe ħaġa, minn manteniment ta' ażjenda għal tmexxija ta' ażjenda, jiġifieri importanti li nkunu nafu x'inhuma l-parametri li l-gvern għandu f'moħħu f'dan ir-rigward.

Importanti wkoll li nkunu nafu x'inhi l- istrateġija li se jadotta l-gvern f'dan ir-rigward, safejn jixtieq jasal il- gvern f'dan ir-rigward u jekk huwiex se jimxi b'pass mgħaġġel jew b'pass gradwali.

Naħseb li jkun ta' interess għal din il-Kamra - iżjed u iżjed billi llum qegħdin niddiskutu d-djalogu bejn il-privat u s-settur pubbliku - li nkunu nafu x'se jkun ir-rwol effettiv tal-privat fil-konċett tal- private public partnerships.

Nistaqsi ġenwinament jekk il-privat huwiex se jkun involut fil-finanzjament jew jekk huwiex se jkun il-gvern li effettivament iġorr il-baby waħdu u l-privat jieħu r-rikba minn din is- sħubija.

Jiena ngħid li tkun xi tkun l-għamla tal-private public partnerships, importanti li jkun hemm trasparenza sħiħa fl-operat tagħhom għax fl-aħħar mill-aħħar fin-nofs se jkun hemm il-fondi pubbliċi.

Dawn huma kollha mistoqsijiet rilevanti li rridu nindirizzaw fix-xhur li ġejjin.

Fil-ħin limitat li baqagħli nixtieq niġi għar-ristrutturar.

Aħna ilna ngħidu li filwaqt li mxejna b'mod ippjanat u gradwali b'nifs li nifilħu bħala pajjiż, dan il-gvern qed jimxi bl-iskossi qisu qattusa għaġġelija.

Qed jimxi skond timeframes imposti min-naħa ta' Brussell u għalhekk aħna ma naqblux ma' dan il-mod.

Dak li għamilna aħna ġie anke acknowledged mill- gvern Amerikan, tant li fil-commercial guide għas-sena 2001 li joħroġ, id- dipartiment ta' l-Istat Amerikan tkellem ċar dwar l-impenn tal-gvern Laburista li fit-22 xahar li għamel beda t-triq tar-ristrutturazzjoni b'ċerta serjeta`, beda jipprivatizza gradwalment u rnexxielu jibda jindirizza l-problema tan-nefqa rikorrenti.

Huwa tajjeb li tara gvern barrani jirrikonoxxi dawn l-affarijiet, għax sfortunatament, minħabba l- pika partiġġjana, in-naħa tal-gvern dawn l-affarijiet bħala ħidmiet ta' gvern laburista ma tirrikonoxxihomx.

Jien ngħid li jekk irridu nitkellmu dwar min faqa' l-kaxxa ta' Malta - għax bħalissa qed nismgħu ħafna dwar dawn l-affarijiet – irridu ngħidu li l- unika sena bejn l-1985 u llum fejn kellna gvern li d-dħul tiegħu naqaslu bejn sena u oħra kienet proprju s-sena 1996 is-sena li fiha l-partit Nazzjonalista tilef il-gvern u f'dik is-sena nsibu li t-total revenue tal- gvern kien naqas minn ¥487 miljun għal ¥468 miljun jiġifieri naqas b'4%, filwaqt li n-nefqa pubblika kient telgħet minn ¥425 miljun għal ¥578 miljun, jiġifieri effettivament telgħet bi 11%.

Jidher li spiċċali l-ħin u għalhekk billi nawgura sinċerament li din l- organizzazzjoni ma tkunx sabiħa biss fuq il-karta imma tkun taħdem bil- fatti u b'mod konkret.

Nawgura li tkun organizzazzjoni ħajja u dinamika u ma tkunx sempliċement talking shop bejn il-korpi kostitwiti.

Aktar importanti minn hekk hemm bżonn li din ma tkunx post fejn il-korpi kostitwiti jitlaqqgħu biss biex jiġu nformati dwar x'ikun diġa` ddeċieda l- gvern bħalma jidher li se jkun il-każ tal-benchmarking li kien hemm riferenzi dwaru fil-media f'dawn l-aħħar ġranet.

Grazzi, Mr Speaker.

MR SPEAKER: Grazzi.

Iktar rimarki?

Il-Ministru għas-Servizzi Ekonomiċi.

ONOR.

JOSEF BONNICI: Mr Speaker, xtaqt nagħmel intervent fuq dan l-abbozz ta' liġi għal diversi raġunijiet.

L-ewwelnett tajjeb li jingħad li jiena kont wieħed mill-ewwel membri fuq dan il-kunsill u allura rajtu jitwieled, rajtu jittratta issues komplessi u rajtu jiżviluppa.

Barra minn hekk il- Kunsill Malti għall-Iżvilupp Ekonomiku kif inhu msejjaħ sal-lum jaqa' taħt il-Ministeru għas-Servizzi Ekonomiċi u allura rajt ukoll it-twelid ta' din il-liġi.

Mr Speaker, irrid ngħid li meta kont qed nisma' lill-Onor.

Leo Brincat, li wara kollox huwa key spokesman tan-naħa ta' l-Oppożizzjoni u ex-ministru li taħtu kellu wkoll ir-responsabilita` ta' dan il-kunsill, irrealizzajt li forsi hemm ċerti affarijiet li m'humiex miftehma tajjeb dwar ir-rwol ta' dan il-kunsill u dwar dan il-pass li qegħdin nagħmlu.

L-ewwelnett nibda b'mistoqsija li staqsa l-Onor.

Brincat dwar x'jiġri jekk ma jkunx hemm consensus.

Il-kunsill kien proprju mwaqqaf biex jiżviluppa consensus.

Dik kienet xi ħaġa ttrattata fl-1988 meta konna se nwaqqfu l- kunsill.

Dan il-kunsill mhux qiegħed hemm biex jivvota, u kieku għamilnih b'dan il-mod kien ikollna diffikultajiet kbar biex inkunu nistgħu noħolqu ċertu bilanċ; konna nispiċċaw fis-sitwazzjoni fejn meta ma jkunx hemm consensus, il-maġġoranza tispiċċa tmexxi u dan jista' joħloq problema f'ċerti sezzjonijiet li jkunu out-voted għax jirrifjutaw li jipparteċipaw f'dak l-ambjent.

L-iskop ma kienx dan imma li noħolqu komunikazzjoni vera bejn it-tliet partijiet soċjali.

U jien nixtieq ħafna li nitkellem fuq dan il-kunċett u fuq l-importanza li għandu dan il-kunsill għal pajjiżna.

Meta reġa' ġie elett b'maġġoranza qawwija l-Partit Nazzjonalista fl-1998, u l- MCED u l-forum for a better economy waqgħu taħt il-Ministeru għas- Servizzi Ekonomiċi, jiena pprovajt nara x'inhu dan il-forum.

L-Onor.

Brincat qal li l-gvern Laburista pprova jdawwar l-MCED b'organizzazzjonijiet oħra.

Dan il-forum kien intiż għal dan il-għan, pero` jiddispjaċini ngħid li jien sibt ħaġa mejta, fis-sens li l-idea tal- forum ma ħadmitx.

Barra minn hekk nissuspetta li kien hemm l-idea li joħolqu xi ħaġa kompletament differenti mill-MCED u ħarġu bl-idea tal- forum li prattikament kellu jieħu over ir-rwol ta' l-MCED.

Milli rajt jiena anke minn ċerti minuti, kien hemm ukoll reżistenza kbira anke mill- partijiet soċjali li ma qablux li f'daqqa waħda niftħu b'dan il-mod meta l- MCED kien diġa` strutturat biex jieħu ħsieb ċerti pożizzjonijiet u jiżviluppa consensus.

Fil-fatt il-forum for a better economy tul dawn is- sentejn baqa' xi ħaġa li qatt ma twieldet sewwa u bqajna bil-problema li wieħed ma jafx sewwa sew fejn jieqaf l-MCED u fejn jibda l-forum.

Dan ġara għax ma kienx hemm ħsieb biżżejjed dwar kif kellu jimxi dan il-forum u naħseb li fil-fatt kien hemm pressjoni mill-constituted bodies biex l- affarijiet jiġu ċċarati u ma jiġux iktar konfużi b'dan il-mod.

Ejja naraw ftit l-istorja ta' l-MCED.

Jiena assolutament ma naqbilx ma' min jgħid li dan kien talking shop li serva ftit li xejn.

Mill-esperjenza diretta ta' snin twal li għamilt fuq l- MCED bħala membru nista' ngħid li kien hemm komunikazzjoni li ma kenitx teżisti qabel bejn il-gvern, il-unions u l-organizzazzjonijiet ta' min iħaddem.

Qabel, il-komunikazzjoni bejn dawn kienet tkun ħafna drabi permezz tal-gazzetti bi press releases kontra press releases.

Għall-ewwel darba kellna post fejn jekk kellu jsir argument sħun, dan kien isir fl- MCED.

Hemmhekk wieħed seta' jinnota li kultant żewġ organizzazzjonijiet jibdew b'pożizzjoni kważi konflinġenti għall-aħħar, u wara dibattitu kultant jaħraq - u kont preżenti f'dibattiti jaħarqu - iż-żewġ naħat jibdew jimmoderaw il-pożizzjoni tagħhom u jirrealizzaw li jkun hemm punti li jibdew jarawhom minn lenti differenti.

Naħseb li dan huwa l-iktar riżultat pożittiv ta' dan il-kunsill u huwa għalhekk li jrid jissaħħaħ u jkompli jiffunzjona għall-ġid tal-pajjiż.

Mr Speaker, m'hemmx dubju li l-MCED kien esperiment li ħadem u ħalla l- frott.

Irridu ngħidu li l-MCED twaqqaf fl-1988 u forsi dak li jkun ma jiftakarx l-isfida li kellna quddiemna dak iż-żmien.

Fl-1988 konna għadna kif spiċċajna minn ħames snin ta' friża fil-pagi u fil-prezzijiet.

Malta kellha record assolut wara l-pajjiżi komunisti li gvern jiddetermina li pagi ma jiżdidux għal ħames snin sħaħ.

Din fl-ebda pajjiż demokratiku ma kienet imposta b'dan il-mod u fl-ebda pajjiż il-unions ma kienu aċċettawha.

Saħansitra kien hemm gvernijiet li waqgħu meta pprovaw jimponuha għal ftit żmien.

Pero` ħalli naraw x'kien il-konċett tal-friża.

L-ewwelnett ta' min igħid li fil-bidu tas-snin 80 kellna żieda qawwija fil- qgħad riżultat ċar li konna tlifna l-kompetittivitaIe.

Il-gvern ta' dak iż- żmien kien qiegħed iktar moħħu biex il-lira Maltija tissaħħaħ u din il-ħaġa kompliet għarrqet is-sitwazzjoni bir-riżultat li f'temp ta' sentejn il- qgħad mhux biss żdied imma kien hemm telf ta' madwar 8,000 impjieg.

Kien hemm dak li l-ekonomisti jsejħulu disequilibrium fis-sistema, jiġifieri l- pagi tagħna bl-exchange rate li kellna u bil-productivity increases li f'dak iż-żmien kien jimponi l-gvern u li kienu seħħew qabel l-elezzjoni ta' l-1981 konna dħalna f'cul de sac li rriżulta f'żieda qawwija fil-qgħad li tela' għal 8% jew 9% li jfisser madwar 10,000 nies qegħda.

Biex jirranġa s- sitwazzjoni l-gvern għamilha legali li jkollok żidiet fil-pagi kemm għall- cost of living kif ukoll għal żidiet normali tal-pagi through collective agreements.

Mela in this golden age kellna sitwazzjoni fejn il-collective agreements kienu outlawed.

Din it-tip ta' policy, li naħseb ma kenitx korretta għal dak iż-żmien, kellha l-perikli tagħha u hemm diversi nies li tkellmu fuqha.

F'artiklu tiegħu ftit ilu Alfred Mifsud għamel dan il-punt fis-sens li dak iż-żmien, bl-iktar mod ċar ir-rata tal-kambju tagħna kienet qiegħda żbilanċjata għall-ħteġijiet tal-pajjiż.

Mr Speaker, il-problema wara ħames snin ta' friża kienet – u dan mill- esperjenza internazzjonali – li seta' jkollok splużjoni fil-pagi biex tagħmel catching up.

Mela l-periklu li kellna fl-1988 meta waqqafna dan il- kunsill kien li jkollna xi wages explosion u hemmhekk bdejna nittrattaw dan is-suġġet b'policy ġdida ta' incomes policy.

Jiena mexxejt diversi laqgħat fuq l-incomes policy fi ħdan il-kunsill fejn we started breaking the ground mal-unions kollha fuq xi rridu minn dan il-pajjiż u kif aħna nistgħu nevitaw li jerġa' jkollna żbalji ta' disequilibrium.

Dakinhar aħna konna wasalna għall-incomes policy agreement li kien breakthrough u li l-effett tiegħu għadu b'mod informali qed jiġi segwit sal-lum.

L-MCED kien veru l- post fejn twieled dan il-ftehim li l-bażi tiegħu kienet li għandu jkun hemm ċertu bilanċ minħabba l-biża' kbira dak iż-żmien, speċjalment mill-unions, li l-prezzijiet se jisplodu.

Dan kien periklu kbir.

Ma tantx kien hemm diskussjoni fil-pubbliku dwar dan, pero` dan qed ngħidu għall-benefiċċju ta' l-istorja għax l-ikbar periklu li kellna dak iż-żmien kien li jkollna splużjoni fil-pagi li twassal għal splużjoni fil-prezzijiet u allura għal sitwazzjoni ekonomika li ma nkunux nistgħu noħorġu minnha.

Fl-incomes policy rnexxielna noħorġu b'forecasts ta' retail price index u rnexxielna nwaqqfu r-retail price management board li neħħiet il- kontroversja politika li kien qed ikun hemm li l-indiċi tal-prezzijiet kien fażull.

Irrid ngħid li għamilna household budgetary survey wara household budgetary survey u stabbilejna retail price management board magħmul mit- tliet partijiet soċjali u dan il-bord għamel a sterling piece of work tul dawn is-snin kollha.

Dan huwa eżerċizzju li għadu jseħħ u llum se nifformolizzawh iktar billi dan il-kumitat inwaqqfuh bħala kumitat permanenti li jaqa' taħt il-liġi ta' l-istatistika billi jkollu an advisory input mill-uffiċċju ta' l-istatistika u jkun awtonomu u indipendenti.

Dawn l-affarijiet ma kenux ikunu possibbli mingħajr l-MCED u min jgħid li l-MCED kien talk shop u li kien qiegħed hemm sempliċement biex nieħdu kikkra kafe`, jiddispjaċini ngħid li lanqas biss beda jifhem sewwa sew minn xiex kien għaddej il-pajjiż u fejn irnexxielu jasal bil-kunsens tat-tliet partijiet soċjali.

Illum l-Onor.

Brincat qal li l-Kunsill Malti għall-Iżvilupp Ekonomiku u Soċjali li għandna quddiemna llum huwa mudellat fuq dak ta' l-Irlanda li huwa bbażat fuq wage restraint.

Hawnhekk irrid ngħid li tagħna saħansitra twieled bil-wage restraint għax li għamel kien li rnexxielu jikkordina l- aspettattivi ta' kull naħa b'mod li neħħejna mill-kontroversja politika l- issue ta' kif il-prezzijiet tkejjilhom, kif tikkordina l-household budgetary expenditure u kif tikkalkola l-għoli tal-ħajja.

Neħħejna wkoll il- problema tal-leap frogging li seta' jkun hemm billi l-unions jibdew jantiċipaw il-prezzijiet dejjem iktar għoljin u allura jdaħħlu ċerti miżuri fil-collective agreements u wasalna wkoll għall-issue li l-collective agreement għandu jiġi negozjat skond il-produttivita` - jiġifieri daħal element li niggarantixxu r-real purchasing power company by company u mhux industry by industry – u f'ċirkostanzi ta' dik il-kumpannija.

Jiena ngħid li dan kollu ħariġna mill-periklu ta' wages u prices explosion wara l-wage and price freeze li kellna.

Mr Speaker, dan qed ngħidu biex nuri kemm l-MCED kien ibbażat fuq wage restraint u l-effett tiegħu għadu għaddej sal-lum fejn għandek sistema ta' kalkolazzjoni ta' prezzijiet li hija maqbula mit-tliet partijiet soċjali ħlief mill-kap ta' l-oppożizzjoni.

Hawnhekk lanqas insemmi lill- oppożizzjoni kollha, imma lill-Kap ta' l-Oppożizzjoni biss.

Il-kritika tiegħi hawnhekk hija li l-Kap ta' l-Oppożizzjoni donnu m'huwiex kuntent li hemm dan il-social consensus fuq kif jinħadem l-indiċi tal-prezzijiet.

Jiena rrispondejt l-aħħar stqarrija li għamel fil-pubbliku l-Onor.

Sant ġimgħatejn ilu permezz ta' artiklu ġimgħa wara - lanqas qgħadt noħroġ press release għax dehrli li l-issue m'hijiex ta' press release - fejn għedt li kien żbaljat għax iż-żidiet li qed jirriferi għalihom diġa` daħlu f'Jannar tas-sena 2000.

Dan qed jipprova jkeskes lis-social partners billi jgħidilhom li r-rebates tad-dawl u ta' l-ilma ma daħlux għax ma rax moviment fl-indiċi tal-prezzijiet.

Dwar affarijiet bħal dawn, Dr Sant għandu jkun korrett u fejn ma jafx jistaqsi.

M'għandux ikun distruttiv, għax dik hija kritika distruttiva.

Jien nista' nagħmel ħafna storbju biex nikkritikah fuq din l-istqarrija imma lanqas jidhirli li għandi nagħmel hekk, għax jidhirli li għandu jinduna waħdu li hawnhekk għandna struttura li twieldet minn sitwazzjoni potenzjalment diffiċili ħafna, li ħadmet taħt iż-żewġ gvernijiet u li qed tagħmel il-ġid.

Din l-istruttura l-Onor.

Sant m'għandux jipprova jkissirha, u jekk jipprova jagħmel dan ikun qed jagħmel dannu għal pajjiżna u jkollu l-attakk tal-pajjiż kollu fuqu.

Mr Speaker, irrid ngħid ukoll li saħansitra jien anke kont offrejt lill- oppożizzjoni biex tpoġġi lil xi ħadd on observer status, u din irrifjutat għax qalet li dik biċċa xogħol ta' gvernar u ma riditx tkun qisha qed tagħti s-support għal xi ħaġa li hija eżekuttiva.

Allavolja dan il-bord kien awtonomu, jagħmel kollux hu, l-oppożizzjoni ddeċidiet li toqgħod gallarija u llum, fis-sena 2001, il-Kap ta' l-Oppożizzjoni jridna mmorru lura għal sitwazzjonijiet ta' qabel l-1988 meta kien joħroġ il-cost of living index, il-unions ma kenux jemmmnuh u kienu jispiċċaw minflok żieda ta' Lm1 jitolbu żieda ta' Lm4.

Din hija s-sitwazzjoni li kellna.

Kulħadd ifajjar bl-amment, bla ebda xjenza u bla ebda analisi oġġettiva, ħaġa li kienet perikoluża mmens għal pajjiżna.

Jiena nista' nitkellem ukoll fuq l-atteġġjament ta' parti minn union li taħt ċertu gvern taġixxi mod u taħt ċertu gvern taġixxi mod ieħor, ħaġa li tista' twassal għal sitwazzjoni esplussiva ħafna b'dannu kbir għall-pajjiż, pero` rrid ngħid li bis-saħħa tal-mexxejja tal-unions ta' dak iż-żmien u tal-lum, bis-saħħa tal-mexxejja tal-constituted bodies ta' dak iż-żmien u tal-lum u bis-saħħa ta' min kien hemm fil-gvern, anke meta kien hemm Dr Alfred Sant bħala prim ministru, is-sistema bdiet tirrendi u shame on anybody li jipprova jkissirha għal skopijiet ulterjuri fuq punti dgħajfa li għalkemm is-social partners stess jgħidu li dawn il-punti m'humiex korretti, jibqa' ġimgħa wara ġimgħa jerġa' jqajjem l-istess affarijiet.

Hawnhekk nisfida lil Dr Sant ikun raġel u jgħid li għamel żball.

Jekk jogħġbok hands off il-Kunsill Malti għall-Iżvilupp Ekonomiku.

(Interruzzjonijiet) Jien ma kellix għalfejn nitkellem b'dan il-mod kieku l- Onor. Sant ma pprovax jimmina din l-istituzzjoni tant importanti għal pajjiżna.

Mr Speaker, l-Onor.

Brincat staqsa wkoll dwar il-funzjonijiet ta' dan il- kunsill.

Irrid ngħid li fi klawsola 5 ta' l-abbozz hemm spjegazzjoni wiesgħa tal-funzjonijiet, fosthom biex il-kunsill jippromwovi djalogu soċjali u consensus bejn l-imsieħba soċjali kollha fuq ħwejjeġ li għandhom x'jaqsmu ma' l-iżvilupp ekonomiku u soċjali u żvilupp sostenibbli.

S'issa dawn kienu funzjonijiet li ma kinux imnaqqxa daqshekk ċar on paper u issa li qegħdin innaqqxuhom on paper kont nippretendi li l-oppożizzjoni tagħti kontribut f'dan is-sens u mhux tinjorahom kompletament, anzi tistaqsina x'funzjonijiet għandu dan il-kunsill u jekk huwiex se jkun talk shop!

Possibbli li ma qrawhiex il-liġi?

Fl-abbozz insibu wkoll li l-kunsill:

"(a) jippromwovi djalogu soċjali u konsensus bejn l-imsieħba soċjali kollha fuq ħwejjeġ li għandhom x'jaqsmu ma' l-iżvilupp ekonomiku soċjali sostenibbli.

b) jipproponi għanijiet u riżultati mixtieqa u li jistgħu jitwettqu biex iġib fis-seħħ l-għanijiet tal-Gvern għall-iżvilupp strateġiku, ekonomiku, finanzjarju u soċjali u biex jirrikmanda miżuri li bihom dan jiġi miksub.

c) jagħmel rakkmandazzjonijiet lill-Gvern rigward il-bidliet fid- direzzjoni jew fit-termini tal-politika ekonomika u soċjali li jista' jidhirlu xierqa.

d) jagħmel rakkomandazzjonijiet lill-Gvern rigward it-tfassil ta' pjan nazzjonali għall-iżvilupp ekonomiku u soċjali u l-implimentazzjoni tagħhom ..."

Dawn huma ftit mill-funzjonijiet.

Ma dawn hemm funzjonijiet oħra li kulħadd jista' jaqrahom u li wkoll huma l-pedament tal-Kunsill Malti għall-Iżvilupp Ekonomiku u Soċjali.

L-Onor.

Brincat staqsiena jekk dan il-kunsill huwiex se jagħmel development plan.

Jiddependi liema xebħ se tagħtih!

Jiena nippreferi t-tip ta' pjan li jagħmillek l-istrateġija ta' l-ekonomija, li jagħmilek id-direzzjoni u li jitkellem fuq il-bidliet li għandek bżonn biex tilħaq ċerti targets.

Dak huwa pjan serju u pjan li ħafna minnu diġa` qiegħed fil-white paper li ġiet ippubblikata ftit iktar minn sena ilu msejħa "Prosperity in Change".

Mr Speaker, f'subklawsola 5 (2) qegħdin nispeċifikaw x'inhuma t-terms of reference tal-kunsill fosthom li l-kunsill għandu jara li:

"... jinkisbu l-ogħla livelli possibbli ta' impjieg sostenibbli ...",

- il-partit imsejjaħ Labour Party lanqas biss jikkummenta fuq dan -

"... għal kulħadd b'kumpens adegwat billi jittieħdu konsiderazzjoni xierqa tal-livelli ta' produttivita`.".

Il-kliem "għal kulħadd" ma tfissirx bħal meta kien hemm l-impjiegi fil- pijunieri u taħt sistemi militari jew semi-militari.

Barra minn hekk, jekk aħna rridu verament nitkellmu dwar impjiegi sostenibbli jrid ikollna politika li tieħu in konsiderazzjoni mhux biss l-ikkrejar ta' l-impjiegi, imma li l-kumpens ikun adegwat soċjalment u ekonomikament pero` li jkun relatat ukoll mal-produttivita`.

Fost it-terms of reference hemm ukoll:

"... it-tneħħija ta' xkiel strutturali li jimpedixxu l-kisba ta' l- għanijiet nazzjonali ekonomiċi u soċjali ..."

Hawnhekk qed ngħidu li jista' jkun hemm xi xkiel strutturali - nitkellem dwar dan iktar tard - u l-Kunsill Malti għall-Iżvilupp Ekonomiku u Soċjali għandu l-inkarigu li jara kif dawn jistgħu jiġu megħluba.

Għanijiet oħra huma:

"(ċ) li tinkiseb l-ogħla rata sostenibbli ta' tkattir ekonomiku,

(d) id-distribuzzjoni ġusta u ekwa tal-qliegħ u tal-ġid tan-nazzjon,

e) stabbilita` raġjonevoli fil-prezzijiet u ekwilibriju fit-tul tal- bilanċ tal-pagamenti, u

f) l-implikazzjonijiet soċjali tat-tkattir ekonomiku, inkluża l-ħtieġa li tinkiseb il-perspettiva sħiħa ta' kull ġeneru, pagi ugwali għal xogħol ta' l-istess valur, l-inklużjoni soċjali fil-livelli kollha u l-protezzjoni ta' l-ambjent.".

Hawnhekk għandna l-pedamenti ta' l-iżvilupp ekonomiku u ta' dak li staqsa għalih l-Onor.

Brincat, jiġifieri development plan fis-sens kif qed ninterpretah jiena, jiġifieri aktar bħala strateġija milli nipprovaw nagħmluha ta' forecasters.

Mr Speaker, minn paġna 37 sa bejn wieħed u ieħor paġna 41 tal-white paper li semmejt hemm sezzjoni intitolata "Il-qgħad u r-rwol tal-partners soċjali".

Dan huwa suġġett li kont nistenna iktar dibattitu pubbliku dwaru.

F'din is-sezzjoni nsibu riżultati ta' statistka u hija sezzjoni li taqbel ħafna ma' dawn il-funzjonijiet li semmejt.

Ħalli nagħti spjegazzjoni ħafifa fuq x'hawn f'din il-white paper.

L-ewwelnett il-white paper tibda biex tagħmel stima ta' x'inhuwa l-inqas livell ta' qgħad li wieħed jista' jasal għalih.

Naturalment li wieħed jgħid li l-inqas livell ta' qgħad li wieħed jista' jasal għalih huwa zero unemployment ifisser li jkun qed jgħix fl-isħab.

L-ebda pajjiż m'għandu zero unemployment u kulmin jistudja l-ekonomija jaf li din hija mpossibbli.

Hemm diversi raġunijiet għaliex ikollok ċertu ammont ta' qgħad li nsejħulu core unemployment u huwa xi ħaġa naturali.

Hawnhekk għanda riċerka li hija bbażata fuq esperjenza internazzjonali pero` qed tuża ċifri għal pajjiżna li tgħidilna li l-core unemployment għal Malta huwa stmat li huwa ta' 4.25%, jiġifieri jidher li huwa diffiċli li ninżlu inqas minn dak l-ammont.

Ħalli naraw x'inhuma l-affarijiet li jistgħu jġiegħlu l-core unemployment jikber jew jonqos.

Insemmi tliet eżempji li kollha jappartjenu għal parti soċjali differenti.

Rigward il-parti li għandha x'taqsam mal-kummerċ - dan li qed ngħid statistikament has been shown to be highly significant - ħaġa li teffettwa dan il-core unemployment huwa dak li jsejħulu l-mark-ups li jkun hemm fuq il-costs of production.

X'irrid ngħid biha din?

Fl-ekonomija llum hemm qbil b'mod ġenerali li iktar ma jkollok produtturi jikkompetu ma' xulxin, dawn iktar se jwasslu għal sitwazzjoni li tbaxxi l-cost tal-produzzjoni.

Iktar ma jkollok sistema li titbiegħed minn dik it-tip ta' sistema iktar se jkollok costs għolja minħabba l-ineffiċjenza, u jekk l-istruttura tas-suq tkun monopolistika, hemmhekk jista' jkollok mark-up għoli fil-prezz tal- prodott jew servizz li tkun qed tixtri.

Issa jekk għandek sistema b'ħafna monopolji, jiġifieri b'ħafna ineffiċjenzi li qed jgħollulek il-prezz tal- prodotti naturalment din se tgħollilek il-prezz tal-pagi għax se jkollok talba għal kumpens iktar għolja minħabba prezzijiet iktar għoljin.

Din twassal biex tkun inqas kompetittiv u twassal għal qgħad iktar għoli.

Minħabba dan, il-core unemployment minflok 4.25% jaf ikunlek 5% jew 6%.

Statistikament din il-ħaġa tidher li hija rilevanti u allura huwa importanti li nieħdu l-miżuri neċessarji wara diskussjoni f'dan it-tip ta' kunsill biex kemm jista' jkun ikollna suq iktar liberalizzat u biex inkattru iktar kompetizzjoni fin-negozju, għax din il-ħaġa tnaqqas il- qgħad.

Argument ieħor għandu x'jaqsam mal-unions.

L-argument internazzjonali huwa li jekk il-pagi jiżdiedu b'mod iktar qawwi mill-produttivita`, ir-riżultat ikun core unemployment iktar għoli u allura jrid ikollna dak il-wage restraint li semma' l-Onor.

Brincat li jużaw l- Irlanda u li aħna wżajna fl-incomes policy u li għadna nużaw sal-lum.

Jista' jkollok sitwazzjoni fejn union tippressa u tieħu ċerti żidiet, pero' din trid tkun taf li jekk tagħmel hekk tkun qed iżżid il-qgħad.

Qed ngħid hekk biex imbagħad ma noqogħdux nitkellmu kontra l-qgħad, għax inkunu double faced.

Illum fil-Kunsill Malti għall-Iżvilupp Ekonomiku hemm lok fejn wieħed jista' jippreżenta dawn l-argumenti biex ikun hemm diskussjoni miftuħa dwarhom.

It-tielet element għandu x'jaqsam mal-gvern.

Il-gvern, flimkien mal-unions u l-constituted bodies, jista' jeffettwa l-qgħad ukoll.

L-ewwelnett il- gvern stess jissupplixxi ċerti servizzi bħad-dawl, l-ilma, l-airport u l- portijiet u jekk hu ma jkunx attent biżżejjed, bl-ineffiċjenzi tiegħu jista' jżid il-qgħad.

Mill-banda l-oħra l-gvern jista' jikber tant li jnaqqas l-ispazju għas-settur privat.

Jekk ma jipprovdix edukazzjoni wiesgħa biżżejjed ikollna mismatch bejn in-nies li qed jispiċċaw mill- iskejjel tagħna u d-domanda għall-impjiegi.

Anke jekk ma jimmaniġġjax tajjeb biżżejjed is-sistema tas-social benefits, speċjalment l-unemployment benefits, ikollok ċertu abbuż billi jkun faċli biex wieħed jirreġistra għax- xogħol u fl-istess ħin ikollu an unofficial job.

Din tagħmel ħsara kbira, u għalhekk l-ETC qed tagħmel eżerċizzji biex tnaqqas dan it-tip ta' abbuż, għax dak l-abbuż iżid b'mod artifiċjali l-livell tal-qgħad.

Mr Speaker, jiena ngħid li ma rridux ngħixu fis-sħab.

Dawn huma affarijiet reali.

Il-qgħad ma jiġix solvut billi tfaqqa` subgħajk u tagħmel ħafna wishful thinking.

Il-qgħad jiġi solvut fuq il-mejda tal-Kunsill Malti għall- Iżvilupp Ekonomiku u Soċjali għax huwa hemmhekk fejn jista' jitrawwem consensus biex dan iwassal ħalli wieħed ikun jista' jittratta dawn it-tip ta' issues fosthom dawk tal-pensjonijiet u tal- public private partnership.

Hemmhekk jiġu diskussi wkoll xi miżuri tal-budget.

Differenzi jkun hemm, ġieli jkun hemm ukoll għajjat u ġieli wkoll ikun hemm sitwazzjonijiet fejn l-affarijiet ikunu saħnu wisq, imma dan ikun atteġġjament tal-mument u meta l-affarijiet jikkalmaw, finalment kulħadd jirrealizza li forsi kien qiegħed jesaġera xi ftit fil-pożizzjoni li jkun ħa u jkun possibbli jsib, għallinqas parzjalment, xi ħaġa komuni.

Dan il-kunsill huwa istituzzjoni li aħna rridu nsaħħu b'liġi, irridu nispeċifikaw aħjar il-funzjonijiet tiegħu u rridu nagħtuh iktar abbilita` li jagħmilha aktar possibbli jagħti kontribut lis-soċjeta' tagħna.

Barra minn hekk grazzi għal dan il-kunsill il-gvern m'huwiex qed jiddeċiedi l- affarijiet in a vacuum pero` qiegħed ukoll jieħu l-opinjonijiet u l-input mingħand l-imsieħba soċjali.

Naturalment jibqa' l-gvern li jiddeċiedi, għax huwa l-gvern li tela' bl-elezzjoni u għandu r-responsabbilta` lejn il- pajjiż.

Id-demokrazija dik tirrikjedi.

Finalment l-imsieħba soċjali m'humiex partit politiku u ma joħorġux għall-elezzjoni imma huma parti importanti mis-soċjeta` tagħna.

F'dan il-qasam jiena ngħid għamilna avvanzi kbar u hija ħasra li kultant nikkritikaw bla bżonn u bla nformazzjoni.

Din hija xi ħaġa li tassew tweġġgħani għax wieħed m'għandux jattakka bla bżonn.

Għaliex wieħed għandu jattakka fuq informazzjoni mhix imsajjra?

Għaliex wieħed għandu jattakka istituzzjoni li tat tant servizz tajjeb għall-ġid għall-pajjiżna, aktar u aktar issa li qegħdin inwessgħulha l-funzjonijiet tagħha biex hi tkun tista' wkoll tinkludi aspetti oħra tas-soċjeta`?

Irrid ngħid li l-MCED forsi ma kellux biżżejjed rappreżentanza fuq aspetti soċjali.

Din hija waħda mir-raġunijiet għaliex se jkun strutturat minn tliet ministeri li huma l-Ministeru tal-Finanzi, l-Ministeru għas-Servizzi Ekonomiċi u l-Ministeru għall-Politika Soċjali - u anke hemm rappreżentanza tal-Ministeru għall-Affarijiet Barranin minħabba xi issues ta`l-EU - taħt il-Prim Ministru.

Qed inwessgħulu t-terms of reference ukoll għax għandna bżonn, illum qabel għada, li dan il-kunsill jopera aġenda iktar wiesgħa.

Huwa kunsill ibbażat fuq żvilupp ta' consensus.

Jista' jkun li f'xi affarijiet ma naslux għall-consensus, jista' jkun ukoll li biex jasal għal consensus jieħu ħafna żmien, imma finalment l-eżerċizzju kollu huwa eżerċizzju pożittiv immens u parti mill-proċess tal-gvern li hawn illum f'pajjiżna.

Grazzi, Mr Speaker.

MR SPEAKER: Grazzi.

Aktar rimarki?

L-Onor.

Karl Chircop.

ONOR.

KARL CHIRCOP: Mr Speaker, illum qed niddiskutu żvilupp importanti għal pajjiżna fejn lill-MCED, barra li se nagħtuh forma aktar uffiċjali, se nippermettulu biex jaħdem f'termini aktar wiesa', b'mod speċjali rigward issues ta' xejra soċjali.

Issa tajjeb li wieħed jistqarr x'jistenna mill-MCED.

L-ewwel ħaġa li jistenna hi li dan ikun organu konsultattiv ta' l-ogħla kwalita' speċjalment f'dak li għandu x'jaqsam ma' riżorsi umani li se jkunu qed jiffurmaw parti minnu jew minn xi wieħed mis-sotto-kumitati tiegħu.

Wieħed jistenna wkoll li l-MCESD ikollu ċerta awtonomija li jopera u saħansitra jwassal is-suġġerimenti tiegħu kemm jista' jkun viċin l-għatba ta' l- eżekuzzjoni, jiġifieri sa l-ogħla livelli tal-gvern.

Wieħed jistenna wkoll li l-MCESD jkollu saqajh ma' l-art u li verament ikun jaf x'inhu qed jiġri kemm fid-dinja ta' l-ekonomija kif ukoll f'dik soċjali, kemm f'dak lokali kif ukoll f'dik internazzjonali u li wara kollox dawn iż-żewġ linji ta' politika jorbothom flimkien bl-aktar mod effiċjenti ħalli b'hekk inkunu nistgħu nġibu lil pajjiżna 'l quddiem, kemm mill-aspett ekonomiku u aktar importanti minn hekk, mill-aspett soċjali.

Qed ngħid dan għal diversi raġunijiet.

L-ewwel ħaġa l-gvern fl-operat tiegħu għandu jkollu sens ta' prijorita` anke minħabba li hawn Malta għandna problema ta' riżorsi umani.

Din hija problema li qiegħda magħna biex tibqa' magħna għal dejjem.

Irridu noqogħdu attenti wkoll li nifhmu li dak li jaqbel għal pajjiżi oħrajn mhux bilfors jaqbel għalina, kemm fil- qasam ekonomiku kif ukoll fil-qasam soċjali.

B'mod speċjali l-qasam soċjali għandna nagħtuh it-tinqixa lokali għax b'hekk biss inkunu qed inġibu 'l quddiem l-interessi soċjali tal-poplu tagħna.

Mr Speaker, tajjeb li ngħidu x'kien beħsiebu jagħmel il-partit Laburista fil-gvern f'dan ir-rigward.

Fil-fatt l-amministrazzjoni preċedenti diġa` kienet qiegħda taħdem fuq livell ta' Kabinett sabiex anke jiġi istituzzjonalizzat dak li konna qegħdin insejħulu l-forum for a better economy.

Fil-fatt kien hemm memo ta' l-Onor.

Leo Brincat li kienet ġiet diskussa fil-Kabinett fis-sena 1997 u fil-bidu ta' l-1998 diġa` konna qed inħaddmu ċerti setturi fi ħdan dan il-forum, biss naħseb li l-viżjoni tagħna kienet kemmxejn differenti minn dik tal-partit Nazzjonalista.

L- ewwelnett anke s-set up ta' kif kellu jiġi mwaqqaf dan il-forum kien differenti.

Fil-fatt l-MCED kellu proprju jkun il-core li mbagħad dan l- istess core kellu jkollu diversi appendiċi attached miegħu li kellhom iservu biex iwasslu għal rappreżentanza fi ħdan il-kunsill li tkun akbar minn dik li qed tiġi proposta preżentament.

Dan is-set up kien se jiggarantixxi li ċerti għaqdiet, kemm il-constituted bodies kif ukoll l- NGOs li jimmilitaw b'mod speċjali fil-qasam soċjali, ikollhom aktar importanza u aktar say fid-daily running tal-kunsill.

Dawn in-nies kollha kellhom jaħdmu għal għan aħħari wieħed; li jġibu l-ekonomija ta' pajjiżna 'l quddiem ħalli b'mod dirett jibbenefika wkoll il-qasam soċjali.

Mr Speaker, għalkemm milli nista' nifhem iż-żewġ naħat tal-Kamra jaqblu li n-natura ta' dan il-kunsill għandha tkun primarjament konsultattiva, joħroġ ċar ukoll li gvern Laburista diġa` kien ħa passi konkreti ferm aktar milli jrid jagħmel dan il-gvern sabiex partijiet speċifiċi ta' dan il-kunsill iżewwiġhom ma' l-eżekuttiv tal-pajjiż.

Fil-fatt l-istess forum kellu nies li kienu jagħmlu parti minn sotto-kumitati tal-Kabinett, b'mod speċjali kumitati ta' natura ekonomika bħal ngħidu aħna l-kumitat għal effiċjenza aħjar fis-settur pubbliku.

Dan kollu li qed ngħid huwa xhieda ta' kemm il- partit Laburista kien intenzjonat li dan il-forum jagħtih l-importanza li verament tistħoqqlu fit-teħid ta' deċiżjonijiet importanti li kienu se jolqtu kemm l-aspett ekonomiku imma wisq u wisq iktar l-aspett soċjali tal- poplu tagħna.

Aħna ma ridniex li dan il-forum jispiċċa xi forma ta' mostru distakkat mir-realta` li jispiċċa jaqdef għal rasu.

Lanqas ridna mmorru fl- estrem l-ieħor li jispiċċa taħt xi diktat dirett mill-Uffiċċju tal-Prim Ministru, pero` sfortunatment hekk jidher li qed jiġi propost f'dan l- abbozz ta' liġi u aktar tard u se nispjega għalfejn qiegħed ngħid hekk.

Mr Speaker, aħna ridna li nwaqqfu struttura li mhux biss tħares lejn settur wieħed partikolari ta' l-ekonomija ta' pajjiżna.

Ridna noħolqu struttura li ma taħdimx fuq linja arbitrarja ta' skond x'tinħass il-ħtieġa tal-mument.

Aħna ridna li jkollna mutur li jaħdem b'rata kostanti u kontinwa li jħares l-operati kemm pubbliċi kif ukoll privati.

Ridna li wara kollox l-MCED jkun il-barometru ta' l-aspett soċjo-ekonomiku ta' pajjiżna u ridna wkoll li l- forum għal ekonomija aħjar ikollu ċerti terms of reference.

Tant hu hekk li dawn kienu speċifikati proprju fil-memo tal-Kabinett li aċċenajt għalih.

Fost l-oħrajn, l-ewwel term of reference kienet l-industrial relations li kif jaf kulħadd huwa suġġett verament għall-qalb il-partit Laburista.

Matul is-sebgħin u anke tmenin l-industrija ta' pajjiżna ġibniha 'l quddiem, pero` sfortunatament, min-naħa l-oħra qed naraw li taħt dan il-gvern, is- sena l-oħra nħoloq record ta' tilwim industrijali ġewwa dan il-pajjiż.

Kellna proprju ittra ta' Godfrey Baldacchino f'"The Times", li saħansitra kiteb b'mod espliċitu kontra xi segretarju tal-Ministru Dalli u rigward il- mod kif dan jopera fl-industrial relations tribunal li jmantni l-istess Godfrey Baldacchino.

L-incomes policy wkoll kienet waħda mit-terms of reference fi ħdan l-MCED u hawnhekk joħroġ ċar min verament għandu ruħ soċjali f'dan l-pajjiż.

Aħna fil-fatt inkludejna b'mod speċifiku l-incomes policy pero` min-naħa l-oħra mbagħad naraw li dan il-gvern, permezz tal-Ministru John Dalli, ħareġ saħansitra jattakka u litteralment jipprova anke jkisser l-imbierkin trigger factors li tant u tant kienu jiggarantixxu għejxien xieraq għall- ħaddiema u l-pensjonanti tagħna.

Fost oħrajn dawn l-istess trigger factors ġew b'xi mod jew ieħor imminati anke fl-istess agreement tas-servizz pubbliku.

Mela jidher b'mod ċar - u dan qalu l-Ministru Dalli stess għal darba darbtejn fl-aħħar budget - li l-gvern qiegħed jipprova jimmina dawn l- imberkin trigger factors.

Kellna wkoll term of reference oħra ta' l-employment.

Kif qal il-Ministru Bonnici huwa mportanti li l-problema ta' l-impjiegi tingħata l-attenzjoni xierqa u aħna, bħala partit ma ridniex li l-politika ta' l-impjiegi tibqa' ristretta fuq binarju wieħed u tkun tiddependi biss fuq l-operat ta' l-ETC.

Aħna nemmnu li sabiex verament nirnexxu f'dan il-qasam il-problema ta' l- impjiegi għandna norbtuha mas-settur ekonomiku għax fl-aħħar mill-aħħar nemmnu li dawn iż-żewġ binarji għandhom jaħdmu id f'id biex iġibu d-dinja tax-xogħol aktar 'il quddiem.

Term of reference oħra kienet il-costs and prices stability.

Ridna wkoll li jkollna struttura li tistimula u anke tirranka l-public private partnership.

Aħna ridna li l-MCED tkun struttura produttiva li ma tkunx hemmhekk biss bħala talk shop kif qal il-Ministru Bonnici.

Ridna wkoll struttura fi ħdan il-forum għal ekonomija aħjar li tkun pro-attiva u li ma tirreaġixxix biss għas-sitwazzjonijiet li jinqalgħu dak iż-żmien.

Sfortunatamnet f'pajjiżna ħafna mid-deċiżjonijiet li jittieħdu jkunu reazzjoni għal sitwazzjoni li tinqala' ħesrem u aħna ridna li dan ma jiġrix f'dan il-forum, għax kemm-il darba jiġri hekk, l-iskop proprju għalfejn inħolqot l-MCED jisfaxxa fix-xejn.

Ħaġa oħra li ridna nagħmlu kienet proprju li kemm jista' jkun niżguraw li jkollna parteċipazzjoni fl-istess forum tal-partners kollha possibbli.

Tant ridna ndaħħlu parteċipazzjoni kemm jista' jkun attiva u kemm jista' jkun vasta li kien proprju għalhekk li waqqafna dan il-forum għal ekonomija aħjar.

Ridna li l-istess MCED jopera bħala point of reference ċentrali li madwaru jkollu diversi organizzazzjonijiet li jaħdmu id f'id miegħu.

Dawn l- organizzazzjonijiet mhux neċessarjament kellhom jinkludu l-constituted bodies klassiċi, jiġifieri dawk li jirrapreżentaw il-unions tal-ħaddiema u dawk ta' min iħaddem, imma kellhom ukoll jinkludu kumpanniji mportanti fl- ekonomija ta' pajjiżna bħalma hija, per eżempju, l-Air Malta.

Kulħadd jaf x'xogħol importanti għandha din il-kumpannija ġewwa pajjiżna.

Kien hemm membri tan-naħa l-oħra lil din il-kumpannija fil-bidu tagħha kienu jsejjħulha ta' l-ajruplani taċ-ċomb imma llum il-ġurnata kulħadd jammetti kemm fil-fatt din il-kumpannija kibret u kemm hija mportanti għall- ekonomija ta' pajjiżna.

Dawn it-tip ta' forums kellhom jinkludu wkoll awtoritajiet importanti bħalma huma l-Malta Maritime Authority, il-Planning Authority, l-Malta Tourism Authority kif ukoll għaqdiet bħalma huma l-professional bodies ta' l-inġiniera, l-avukati, għaqdiet ambjentali u anke rappreżentanza diretta mill-istess universita` ta' Malta.

Ridna nwaqqfu forum li verament jirrifletti l-ispectrum sħiħ tas-soċjeta` Maltija mingħajr ma nnaqqsu, b'xi mod, mill-effiċjenza ta' l-istess MCED.

Hawn forsi min jargumenta li b'din is-sistema forsi konna se noħolqu xi tip ta' konfużjoni imma ma rridux ninsew li b'din is-setgħa li konna tajna lill- MCED, l-istess MCED ma kien se jkun imxekkel xejn fl-operat tiegħu għaliex proprju hu kien se jkun il-core ta' dan il-forum u kellu wkoll ċerta awtonomija ta' kif jaħdem.

Ridna li l-forum ikun wieħed ħaj u li jaħdem b'mod kostanti ħalli b'hekk iressaq għall-attenzjoni tal-gvern - ikun min ikun fil-gvern u din importanti li naċċennawha - dak kollu li verament jenħtieġ il-pajjiż sabiex intejbu l-ekonomija mingħajr ma nikkaġunaw tbatija fuq is-soċjeta` Maltija.

Ma ridniex noħolqu xi forma ta' struttura bħalma għandna sfortunatament fil-planning authority bħalissa.

Din l-awtorita` hemm ġenn sħiħ fiha.

Hemm lil min taqbad miegħu, min ma taqbadx miegħu, ikun hemm individwu partikolari ma toħroġlux permess biex jibdel il-gallerija tiegħu u mbagħad isib li l-istess ġirien tiegħu qabdu u bidlu l-gallerija u l- planning authority ma tagħmillu xejn u affarijiet minn dawn.

Il-ġimgħa l- oħra kelli każ fejn xi ħadd applika biex jiftaħ ħanut fil-by-pass ta' Marsascala – jiena ċert li hija triq li l-Ministru Gonzi jgħaddi minnha mill-inqas darbtejn kuljum - fejn hemm il-Medistone u għal xi raġuni jew oħra qalulu li minħabba problema tal-parking ma jistax jiftaħ ħanut hemmhekk.

Issa aħna nafu li hemmhekk hemm xi 15-il ħanut joperaw.

Din hi l- konfużjoni tal-planning authority li aħna ma ridniex li sseħħ fl-MCED.

Irrid ngħid ukoll li s-set up ta' l-MCED m'għandhiex tkun b'mod li jkun hemm l-issue ta' ċentralizzazzjoni versu d-djalogu.

Il-Viċi Prim Ministru fl-introduzzjoni tiegħu donnu ta x'wieħed jifhem li l-aktar ħaġa importanti hija li nidderogaw.

Issa jien m'iniex qed ngħid li għandna b'xi mod jew ieħor inċekknu l-importanza tad-djalogu imma min-naħa l-oħra lanqas għandna nnaqqsu l-importanza tal-pariri li l-kunsill se jkun qiegħed jgħaddi lill- gvern.

Li rrid ngħid hu li bid-djalogu biss ma naslux.

U min jista' jitkellem dwar dan, jekk mhux l-istess partit Nazzjonalista nnifsu?

Kulħadd jaf, per eżempju, x'kien ġara fil-leġislatura ta' bejn l-1992 u l- 1996.

Il-gvern dakinhar kien tela' fil-poter bl-għajta tad-djalogu, imbagħad kien inqata` mir-realta' u sfortunatament dan huwa li qiegħed jiġri lill-gvern preżenti.

Biex anke nagħti eżempju konkret ta' x'qiegħed ngħid nistgħu naraw kif matul din is-sena stess, anke kif tenna sieħbi l- Onor. Leo Brincat, kien hemm diversi laqgħat bejn il-gvern u korpi kostitwiti imma l-issues li kienu l-aktar jaħarqu bħalma huma l-collective investment schemes u l-fringe benefit taxation ma ntmessewx mill-MCED anzi prattikament lill-MCED hawnhekk qalulha hands off minn dawn il- kwestjonijiet.

Min-naħa l-oħra naraw lill-Ministru Dalli f'artiklu li kiteb f'"In-Nazzjon" tal-ġimgħa l-oħra jipprova jbeżża' l-votanti li jaf li qaras b'din l-imbierka fringe benefit taxation u qalilhom biex ma jafdawx lill-partit Laburista.

Qal ukoll li għalih u għall-partit tiegħu jkun skandaluż jekk affarijiet ta' lussu jiġu ntaxxati.

Imma dan x'ġenn hu?

L- ewwel nagħmlu l-fringe benefit taxation imbagħad induru 180 degrees u ngħidu li jkun skandlu jekk nintaxxaw affarijiet lussużi!

Imma skużi, x'se jgħidu lil dawk in-nies li ġejjin mill-klassijiet ta' taħt u tan-nofs li nirrappreżentaw kemm jien u kemm il-Ministru Gonzi u li għabbejtuhom b'mijiet ta' taxxi ġodda meta intom qegħdin tgħidu li huwa skandaluż li nintaxxaw affarijiet lussużi f'dan il-pajjiż?

Dak mil-lat purament ekonomiku.

Issa ħalli niġi għal-lat soċjali.

Mr Speaker, tisma' ħafna nies jilmentaw - uħud minnhom huma Nazzjonalisti - u jokorbu li l-gvern li tellgħu huma stess tilef l-aspett uman tiegħu.

Dawn huma l-preċiżi kelmiet li jgħidulek u wħud minn dawn huma pazjenti tiegħi li meta jitkellmu miegħi ikunu qishom qegħdin iqerru.

Tisma' Nazzjonalisti jgħidulek li l-gvern ma kellux għalfejn jaqta' Lm40 minn pensjoni ta' Lm120 li tieħu ommu sempliċement għax qabżet ic-ceiling bi ftit li liri.

Jgħidulek ukoll li t-tax compliance unit li suppost kellha taqbad il-ħut il-kbir għadha lanqas ġiet imwaqqfa.

Dawn huma tip ta' lmenti li wieħed jiltaqa' magħhom kuljum.

Dan juri li inutli li nwaqqfu l-MCESD biex imbagħad il-gvern xorta waħda jagħmel li jfettillu mingħajr ma jagħti kas ta' dak li jkunu qed jgħidulu n-nies.

Inutli li noqogħdu nniżżlu fil-liġi li l-MCESD għandu jagħmel rakkmandazzjonijiet lill-gvern rigward il-bidliet fid-direzzjoni jew fit-termini tal-politika ekonomika u soċjali li jista' jidhirlu xieraq.

Allaħares kellu l-MCESD jagħti daqqa t'għajn lejn il- programm elettorali tal-partit Nazzjonalista speċjalment fil-qasam soċjali, għax li kieku mhux bidla waħda fid-direzzjoni u termini ta' politika li tela' fuqha l-gvern isib.

Tant isib rakkmandazzjonijiet x'jagħmel li moħħu jibda' jagħqad żugraga!

Jien nistenna li x-xewqa tal-partit Nazzjonalista tkun - kif wara kollox hi tal-Malta Labour Party - li jkollna kunsill li verament jirrifletti l- ħtiġijiet mhux ta' l-ekonomija jew ta' l-oqsma soċjali biss imma l- ħtiġijiet tas-soċjeta` Maltija u Għawdxija preżenti u futura kollha kemm hi.

L-agħar ħaġa li jista' jiġrilu dan l-imbierek MCESD huwa li l-image tiegħu jinbidel f'wieħed li n-nies tarah jirrifletti t-tħaddim tal-politika tal-gvern tal-ġurnata.

Ma nistgħux naffordjaw li l-MCESD jispiċċa bħala xi forma ta' public relations cushion sabiex il-gvern iwettaq xi riforma partikolari.

M'għandniex niġu fis-sitwazzjoni li l-gvern jinqeda bil-pariri ta' l-MCESD li kienu ġew miftehma naturalment anke minn qabel.

Jekk l-MCESD jieħu dan l-image, m'għandix dubji li l-iskop oriġinali għat-twaqqif tiegħu se jkun falla kompletament.

Sfortunatament, Mr Speaker, eżempju ċar ta' x'qed ngħid għal dan it-tip ta' manipulazzjoni li tista' qed isseħħ narawh fil-kummissjoni Galdes.

Jiena hawnhekk għandi ħafna mistoqsijiet dwar din il-kummissjoni u l-ewwel waħda u l-iktar waħda ovvja li tiġi f'moħħi hija rigward id-dewmien.

Jista' jispjegalna fil-winding up tiegħu l-Ministru Gonzi x'qed iġiegħel lill- kummissjoni Galdes tieħu daqshekk fit-tul biex tressaq ir-rapport finali tagħha?

Jista' jkun li sena wara li r-rapport preliminari ġie ppubblikat il- kummissjoni għadha lanqas biss lestiet dak finali?

(Interruzzjonijiet) Jekk mhux sena forsi għaxar xhur.

Jista' jagħti l-kas li hemm diżgwid fost l- istess membri tal-kummissjoni dwar ċerti policies?

Jista' jkun li dan ir- rapport huwa fil-fatt iktar iebes minn dak preliminari biex jiġi diġerit mill-poplu u anke mill-istess gvern innifsu?

Ma ninsewx li fl-ewwel rapport kien hemm diversi ammissjonijiet imbarazzanti għall-gvern tal-ġurnata u l- aktar waħda li spikkat fl-opinjoni tiegħi kienet li d-deficit tal-gvern kien sploda matul is-snin 1994 u 1995.

Dan ir-rapport kien l-ewwel fost sensila li faqa` l-bużżieqa tal-partit Nazzjonalista.

Ammetta għall-ewwel darba, Mr Speaker, bl-iswed fuq l-abjad fil-miftuħ li tan-naħa l-oħra huma responsabbli mid-deficit.

Issa ma ninsewx li dawn in-nies ġew imqabbda mill- gvern u mhux minna.

Ma ninsewx lanqas li aħna ma niffurmawx parti minn din il-kummissjoni.

Imma ħalli issa mmorru lura għall-istess MCESD.

Kont qed ngħid li l-biżgħa' tiegħi hi li dan il-kunsill nirrenduh bħala faċċata komda għall-gvern, ikun min ikun partit fil-gvern, sabiex jinqeda bih jekk ikun irid idaħħal xi miżuri ibsin.

Naturalment sabiex ma naqgħux f'din it-tentazzjoni kont qed nistenna li l-kunsill jiġi appuntat b'tali mod li niżguraw li ma jsirx hekk.

Imma allura għandu għalfejn il-prim ministru jappunta lil kulħadd hu?

Kellu għalfejn il-gvern Nazzjonalista jagħmel dawra ta' 180 degrees u jmur lura minn kelmtu fuq dak li kien diġa` ftiehem mal-korpi kostitwiti speċjalment għall-ammont ta' deputy chairpersons li suppost kellhom jiġu appuntati?

Ma ninsewx li suppost kemm l-unions tal-ħaddiema kif ukoll l-għaqdiet ta' min iħaddem għandhom ikollhom deputy chairperson kull wieħed iżda dawn sfortunatament taru mar- riħ.

U x'wassal għal din ic-change of heart?

Kien hemm xi diżgwid forsi fil- Kabinett fuqha?

Ta' min jgħid xi ħaġa wkoll dwar klawsola 4 (c).

Din il-klawsola tittratta l-appointment ta':

"(ċ) disa' persuni nominati mill-korpi kostitwiti li jirrappreżentaw organizzazzjonijiet nazzjonali ta' min iħaddem u ta' ħaddiema, liema organizzazzjonijiet u korpi kostitwiti għandhom jiġu elenkati f'avviż pubblikat fil-Gazzetta, u liema avviż għandu wkoll jindika n-numru ta' membri li jirrappreżentaw kull organizzazzjoni u korp kostitwit;"

Dan ifisser li m'hemmx għalfejn tiġi ppubblikata legal notice biex jinħatru dawn in-nies?

Min se jkunu dawn l-organizzazzjonijiet?

Dwar dan m'hemm xejn speċifikat u milli jidher sta għall-prim ministru.

U kemm se jkollhom rappreżentanti f'kull organizzazzjoni?

Again milli nista' nara jiena sta għall-istess prim ministru.

Din il-klawsola tagħti poteri assoluti lill- prim ministru li jista' jbiddel il-membri ad hoc u addirittura m'hemmx għalfejn jiskadi t-terminu ta' sena kif inhuwa ta' ħafna minnhom jew ta' sentejn kif inhu tac-chairperson.

Issa dan mhux kollu daħk fil-wiċċ?

X'ma joqomsux l-istess korpi kostitwiti meta jaraw dan l-abbozz!

Kollox bil- maqlub ta' dak li ftehmu!

Il-punt aħħari huwa li permezz ta' dan il-poter assolut biex ibiddel il- membri ad hoc meta u kif irid hu, litterarment dawn se jiġu rrikattati li jekk ma jiġbdux l-istess ħabel, il-gvern jaqbad u jtajjarhom mill-ewwel.

U allura hawnhekk toħroġ il-mistoqsija waħedha: Tistgħu tgħiduli x'tip ta' konsultazzjoni valida u miftuħa jistgħu joffru dawn l-organizzazzjonijiet li se jkunu rappreżentati f'dan l-istess kunsill?

Dan mhux kollu daħk fil- wiċċ?

Jekk se nżommuhom bi spaga, malli dawn il-membri jagħmlu xi ħaġa li ma togħġobx lill-gvern, dan itajjarhom minn hemm.

Allura b'dan il-mod kif jistgħu verament joffru konsultazzjoni valida?

Għalija din hija kollha messa in scena u biex tgħaxxaqha issa qegħdin ngħaddu din il-liġi hawnhekk biex ninkludu wkoll l-aspett soċjali.

Mr Speaker, aħna naqblu perfettament li jiddaħħal ukoll l-aspett soċjali.

Dan qed ngħidu biex ma jiġix xi ħadd u jimmiżinterpretana.

Il-Ministru Gonzi fil-ftuħ tiegħu qal li jispera li d-dibattitu jkun fih kritika li fiha joħorġu kemm l-aspetti pożittivi u anke dawk negattivi.

U dan huwa aspett pożittiv li nagħtu iktar impetus lill-qasam soċjali.

Għaliex le?

Wara kollox jien dejjem għedt li l-qasam soċjo-ekonomiku ma tistax tisseparah.

Mr Speaker, huwa importanti li dan l-impetus nagħtuh l-importanza li verament jixraqlu.

Hawnhekk irrid mill-ewwel niġi għall-kunċett soċjoloġiku li huwa l-kunċett ta' soċjeta` ċivili.

X'nifhmu meta ngħidu soċjeta` ċivili?

U għalfejn se ndaħħlu l-kumitat ta' soċjeta` ċivili proprju f'din il-liġi biex jaħdem id f'id fi ħdan l-istess MCESD?

Tajjeb li biex napprezzaw x'inhija s-soċjeta` ċivili nqabblu t-termini soċjoloġiċi tas-soċjeta` ċivili ma' dik ta' welfare society.

Tajjeb li fil- fatt ngħidu li l-istess espressjoni welfare society tfisser li jkollok soċjeta' li tiddependi b'mod qawwi fuq il-handouts tal-gvern ċentrali nnifsu.

Sa hemmhekk kollox sew.

Kienet, u sa ċertu punt għadha, politika li tat ħafna frott, politika li saħansitra ġabet ġustizzja soċjali fuq diversi fronti.

Hija politika li pprattikajna aħna l-ewwel u li qabel magħha kulħadd f'dan il-pajjiż.

Kien il-partit Laburista li ħareġ mijiet ta' benefiċċji mhux biss fit-terminu ristrett ta' x'inhuwa benefiċċju soċjali bħalma huma c-children allowance imma anke f'areas oħrajn.

Għandek, per eżempju, l-edukazzjoni b'xejn u obbligatorja għal kulħadd.

Għandek ukoll kura medika b'xejn, kemm f'livell primarju u anke sekondarju ta' l-ogħla livell possibbli.

MR SPEAKER: Onor. Chircop, sar il-ħin.

Tibqa' in possession?

ONOR.

KARL CHIRCOP: Iva, nibqa' in possession.

MR SPEAKER: Sar il-ħin.

Nitlob lill-Viċi Prim Ministru sabiex jekk jogħġbu jressaq l-Aġġornament.

AĠĠORNAMENT

ONOR.

LAWRENCE GONZI: Mr Speaker, nipproponi l-aġġornament tal-Kamra għal għada, it-Tlieta, 3 ta' April fid-9:00 a.m. b'din l-aġenda:

L-Ewwel Qari ta' Abbozz ta' Liġi li jemenda l-Att li Jirregola l- Kondizzjonijiet ta' l-Impieg;

L-Ewwel Qari ta' Abbozz ta' Liġi li jemenda l-Att dwar is-Sigurta' Soċjali;

L-Ewwel Qari ta' Abbozz ta' Liġi dwar l-Ugwaljanza bejn is-Sessi;

L-Ewwel Qari ta' Abbozz ta' Liġi li jemenda l-Att dwar Relazzjonijiet Industrijali;

L-Ewwel Qari ta' Abbozz ta' Liġi dwar is-Saħħa Pubblika;

L-Ewwel Qari ta' Abbozz ta' Liġi li jemenda l-Att dwar il-Provvisti u s- Servizzi; u

L-Ewwel Qari ta' Abbozz ta' Liġi li jemenda l-Kodiċi tal-Kummerċ.

Abbozz ta' Liġi dwar il-Kunsill Malti għall-Iżvilupp Ekonomiku u Soċjali - Tieni Qari (Kont.);

Abbozz ta' Liġi dwar l-Amministrazzjoni ta' Art tal-Gvern - Tieni Qari;

Abbozz ta' Liġi li jemenda l-Att dwar il-Protezzjoni ta' l-Erarju – Tielet Qari; u

Riżoluzzjoni tal-Prim Ministru dwar il-qagħda fil-pajjiż – Kontinwazzjoni.

Abbozz ta' Liġi li jemenda l-Att dwar l-Ippjanar ta' l-Iżvilupp - Kumitat Permanenti.

Abbozz ta' Liġi dwar il-Protezzjoni u l-Privatezza tad-Data – Kumitat Permanenti;

Abbozz ta' Liġi li jemenda l-Att dwar il-Condominia - Kumitat Permanenti; u

Abbozz ta' Liġi dwar il-Kwarantina tal-Pjanti - Kumitat Permanenti.

MR SPEAKER: Grazzi.

Rimarki?

L-Onor.

Michael Asciak.

ONOR.

MICHAEL ASCIAK: Grazzi, Mr Speaker.

Nixtieq li niddedika dan l- aġġornament għal tliet aspetti.

L-ewwel aspett li nixtieq nitkellem fuqu hu dwar ix-xogħol kbir li qed jagħmlu l-għaqdiet mhux governattivi f'pajjiżna f'diversi oqsma, partikolarment dawk b'aspett soċjali u kulturali.

Naħseb li minn żmien għal żmien hu importanti li nieqfu u naħsbu ftit fuq il-punt dwar kemm inkunu ħafna agħar f'pajjiżna jekk ix-xogħol kollu li jsir minn dawn l-għaqdiet mhux governattivi jitħalla kollu f'idejn il-gvern.

B'mod partikolari, barra dawk li jaħdmu fil-qasam soċjali fejn iservu ta' riljev qawwi għas-sofferenzi u għat-tbatijiet li għandna f'pajjiżna, jiena ridt nitkellem fuq dawk li jagħtu l-ħin u l-enerġija tagħhom biex iħarsu l- patrimonju kulturali ta' pajjiżna.

Qed nitkellem dwar l-għaqdiet li jieħdu ħsieb il-wirt ta' pajjiżna fosthom "Din l-Art Ħelwa" u għaqdiet oħra li jieħdu ħsieb l-ambjent.

Dawn jagħtu ammont kbir ta' ħin u flus biex il- wirt kulturali ta' pajjiżna jiġi 'l quddiem.

F'pajjiżna għandna wirt kulturali enormi imma naħseb li għall-wirt li għandna, il-poplu tagħna ftit jagħti kas.

F'Malta għandna the oldest freestanding structures fid-dinja, it-tempji tal-qedem tagħna, li sfortunatament ma tantx nistmawhom tajjeb.

Issib min iħażżeż fuqhom u anke jispara fuqhom!

Sfortunatament it-temp ukoll jagħmel il-marka tiegħu fuq dawn it-tempji u għalhekk hu tajjeb li issa l-gvern żgur li se jibda jgħatti l-monumenti tagħna wieħed wieħed ħalli jipproteġihom kemm mill- elementi kif ukoll mill-vandaliżmu.

Pero` naħseb li kien bl-isforz ta' dawn l-għaqdiet li f'pajjiżna qed jinbet għatx ġdid lejn il-kultura.

Jekk kont twaqqaf bniedem fit-triq għaxar snin ilu u tkellmu fuq il-kultura ftit li xejn kien jagħti kas.

Illum naħseb li s-sitwazzjoni qiegħda tinbidel grazzi għal dawn in-nies li tul iż-żminijiet żammu nteress fil-wirt kulturali ta' pajjiżna.

Fl-ibliet u fl-irħula tagħna wkoll kien hemm individwi li bl- għajnuna tal-kunsilli lokali raw li jiġi mħares u mfakkar il-wirt kulturali ta' postijiet partikulari.

Is-Sinjorija Tiegħek, nhar is-Sibt fil-fatt kixfet monument u jidhirli li l-Onor.

Bonnici kien qiegħed fuq il-founding committee ta' dan il-monument.

Jiena minn hawnhekk nixtieq nifraħlek u nixtieq nifraħ ukoll lit-tabib li kien qed igħin kif ukoll lill-kumitat kollu li wassal sabiex jinkixef dan il-monument għal dan l-iskultur li ta tant ġid lil pajjiżna u kien wieħed minn dawk li huma forerunners u pijunier f'ċerta tip ta' arti.

Qiegħed nirriferi għal Antonio Sciortino.

Naħseb li f'Malta, minħabba li ġew imwaqqfin il-kunsilli lokali, minħabba li l-popolazzjoni ta' l-universita` kibret u minħabba li issa saru studji fuq il-kultura u fuq it-teatru, qisu qed isir qawmien ġdid tat- teatru u tal-kultura tagħna.

Qed inħoss li l-kultura mhux qed titħalla fuq il-back burner mill-poplu Malti daqskemm kienet titħalla fil-passat.

Qed inħoss li l-poplu Malti qiegħed isir iktar konxju mill-kultura tiegħu.

Meta titkellem fuq kultura żgur ma tistax tinsa t-teatru.

Il-fatt li qisu hawn awareness ġdid tat-teatru f'pajjiżna u n-nies qegħdin jikkonkorru iktar lejn it-teatru jagħmel iżjed kuraġġ lil din it-tip ta' kultura teatrali li tkompli tistabbilixxi ruħha f'pajjiżna, tkompli teduka u tkompli tagħti gost lil dawk li jfittxu s-serħan u li joffru challenge lill-ideat tagħhom b'dan it-tip ta' divertiment.

Il-ħajja għat-teatru qatt ma kienet faċli, speċjalment minn meta ġie mwaqqaf it-talkies f'pajjiżna.

Kif għedt, il-fatt li f'pajjiżna t-teatru reġa' qed igħolli rasu jimlini bil-kuraġġ.

Huwa tajjeb li proprjament f'dan il-mument t-teatru f'Malta qisu reġa' qed isib qawmien ġdid.

Il-gvern fil- fatt fetaħ iċ-ċentru ta' l-arti ta' San Ġakbu u nafu wkoll li issa għalqu t- tenders biex jerġa' jinbena t-teatru nazzjonali kif ukoll l-area ta' madwar Bieb il-Belt.

Naħseb li l-fatt li f'dan il-mument - li naħseb li huwa kritiku - se jerġa' jinbena t-teatru nazzjonali ta' pajjiżna, li ilu mwaqqa' minn żmien il-gwerra, se jagħti spunt qawwi lil din in-nixxiegħa ġdida ta' kultura.

Jiena nispera u nħoss li sa l-aħħar ta' din il- leġislatura, jiġifieri minn hawn u sentejn u nofs, tlieta oħra, ikollna fil- Belt Valletta teatru li verament jagħmlilna ġieħ, teatru li verament ikun denju tagħna.

Dan it-teatru m'għandux jinbena kif kien l-oriġinali.

It-teatru l-oriġinali rjali kien wieħed pjuttost żgħir, il-foyer kien kbir u l-akustika ma tantx kienet tajba.

Min jiftakru - u jiena naf nies li jiftakruh sew - igħidlek li jekk jista' jkun għandu jkun teatru li jkun multipurpose li jservi l-bżonnijiet tal-poplu Malti tal-lum.

Jiena m'iniex qed ngħid li f'dan it-teatru m'għandhomx jittellgħu opri u operetti, għax dawn għad hawn min iħobbhom, inkluż jiena li nħobb nismagħhom, pero` l- bżonnijiet tat-teatru għall-poplu Malti llum huma oltre l-opri u l- operetti.

Ovvjament iridu jittellgħu ħafna iktar produzzjonijiet kontemporanji flimkien ma' produzzjonijiet ta' ħsieb u produzzjonijiet lokali minn artisti Maltin.

Jien naħseb li t-teatru l-ġdid - ma nafx jekk hux se jissemma` rjali, pero` naħseb li m'għandux jissemma' rjali - għandu jersaq biex jimla dan il- vojt fil-kultura Maltija.

Għandu jkun multipurpose theatre li jagħti lok li jsiru kummiedji, drama serja, musicals li huma popolari ħafna fost il- Maltin speċjalment iż-żgħażagħ u ż-żgħar pero` anke fost il-kbar, kunċerti, kif ukoll xi forma oħra ta' divertiment li jinħass li għandu jingħata.

Dan it-teatru għandu żgur jikkoinċidi ma' dan il-qawmien fil-kultura tal-poplu Malti u għandu jgħin b'mod qawwi minħabba l-pożizzjoni ċentrali tiegħu fil- Belt biex dan il-qawmien ikun jidher ħafna iktar.

Dan il-qawmien għandu jħalli ħafna iktar il-marka fuq il-ġenerazzjoni tagħna u fuq il- popolazzjoni ta' pajjiżna.

Jiena nifraħ lill-gvern li ħa din id-deċiżjoni.

Issa qegħdin jinfetħu t-tenders u nawgura li fl-aħħar, wara 59 sena, f'dik it-toqba kif tidħol il-Belt naraw il-bidu ta' dan il-proġett kbir sabiex jerġa' jipprovdi lill-poplu Malti tal-lum b'teatru kontemporanju u modern u li jista' jaqdi l-ħtiġijiet tiegħu.

It-tieni punt li nixtieq nitkellem fuqu llum jirrigwarda dak li qal il- Kap ta' l-Oppożizzjoni l-bieraħ fil-Kottonera.

Se nirriferi għal dan id- diskors għaliex ċerti affarijiet inkunu żgur li ma nistgħux inħalluhom mingħajr risposta.

Jiena nħossni offiż meta l-Kap ta' l-Oppożizzjoni jitkellem b'dan il-mod infantili u pwerili.

Jiena ma nistax insib sens, lanqas wieħed żgħir biss, fil-politika barranija tal-partit Laburista.

Naħseb li llum jekk il-partit Laburista fadallu Achilles tendon kbira - fl- antik kellu l-problema ta' l-edukazzjoni, pero` illum għall-grazzja t'Alla, grazzi għall-partit Nazzjonalista għelibha - din żgur hija l-politika barranija tiegħu.

Din hi politika li libes mis-snin sebgħin u sittin u li għadu ma rnexxilux ineħħiha.

Għadu qed igħix f'dinja li m'hijiex reali u jien għadni ma nistax nifhem kif il-partit Laburista jippretendi li jkun gvern alternattiv għal pajjiżna b'politika skaduta f'dak li għandu x'jaqsam mal-politika barranija.

Dr Alfred Sant qal li meta jkun fil-gvern mhux se jsewwi l-vapuri tas- superpotenzi.

Dan hu diskors skadut għax is-superpotenzi llum spiċċaw.

Illum superpotenza waħda fadal; l-Istati Uniti.

Nispera li maż-żmien ikun hemm ukoll il-preżenza ta' l-Unjoni Ewropea bħala forza ekonomika u bħala forza fid-dinja li teffettwa dak li jsir, pero` nassigurakom li mhix se tkun l-unika forza għaliex ikun hemm ukoll forzi kbar mill-Asja.

Il-punt jibqa' li llum, minn dawk is-superpotenzi li konna nsemmu, baqa' waħda biss u allura hu żgur li l-partit Laburista qiegħed jirriferi għall-Istati Uniti ta' l-Amerika.

Jien nerġa' nistaqsi għaliex il-partit Laburista jrid jieħu din il-pożizzjoni unilaterali fuq pajjiż li partikolarment lilna qatt m'għamlilna ħsara.

Għaliex qed jieħu din il-pożizzjoni meta llum is- sitwazzjoni fil-Mediterran hija ħafna aktar differenti milli kienet għaxar snin ilu?

Dan ma nistax nifhmu!

Aħna x'għandna x'nirbħu billi noqogħdu f'pożizzjoni newtralizzata kif irid il-partit Laburista?

Xi ħadd għaqli darba qalli li fil-politika anke jekk ma tagħmel xejn tirrita lil xi ħadd, u allura għandek tagħmel dak li tħoss.

Il-pożizzjoni għandha tkun li jiena nassumi pożizzjoni newtrali, imma mhux pożizzjoni newtralizzata.

Għandi nieħu sehem attiv f'dak li qed jiġri u jekk inħoss li l-ekonomija ta' pajjiżi se tmur 'il quddiem billi nsewwi l- vapuri, ma nara assolutament xejn ħażin li nsewwi l-vapuri ta' dawk il- pajjiżi.

Għalfejn għandi nagħmel eċċezzjoni għall-Istati Uniti ta' l- Amerika?

Għax kieku dawn igħidu li ma se jsewwu l-ebda vapur tal-gwerra għax ma jemmnux li għandhom isewwu l-ħsarat tal-vapuri tal-gwerra, kważi kważi nifhimha, avolja lanqas dan ma jagħmel sens.

Il-vapur skond kif tużah u mhux fih innifsu.

Ara jekk tkun se tegħreq jew jattakkawk u jiġi jaqbeż għalik, allura ma narawhx bħala xi ħaġa ħażina għaliex ikun qed jipprovdielna s-sigurta`.

L-oppożizzjoni ma tridx li ssewwi l-vapuri tas-superpotenza li bażikament hi l-Istati Uniti ta' l-Amerika.

X'se jirbħu b'din il-pożizzjoni ma nistax nifhem, meta l-poplu tagħna minn dejjem ipprovda s-servizzi lil min talabhomlu, basta dak li jkun jirrispetta l-pożizzjoni tagħna fil- Mediterran u jirrispetta x-xewqat tal-gvern Malti.

Pero` għalfejn għandek tieħu din il-pożizzjoni antika u riġida li llum ma tagħmel l-ebda sens?

Jekk dawn iridu jsewwu l-vapuri u aħna ma nsewwuhomlhomx, imorru jsewwuhom Sqallija jew Napli jew il-Greċja.

Jiena x'irridu dan meta nista' naqla' sold minn dak li nagħmel?

Jiena mhux wieħed minn dawk li nemmen li għax vapur tal-gwerra ma ssewwiehx.

Kif għedt, vapur tal-gwerra jekk tużah għal skopijiet tajba hu ħaġa tajba u jekk tużah għal skopijiet ħżiena hu xi ħaġa ħażina.

Normalment mhux il-vapur ikun il-ħażin imma l-bniedem li jidderiġieh.

Il-Partit Laburista jkompli jgħid li jrid dan biex jissalvagwardja l- indipendenza ta' pajjiżna!

Dawn huma l-paladini ta' l-Indipendenza, ħalliha li kulħadd jaf li l-pożizzjoni tagħhom ma kenitx favur l- Indipendenza imma kienet favur l-integration u jekk kien hawn xi ħadd li ħadem u stinka biex jikseb l-Indipendenza għal pajjiżna dan kien proprju l- partit Nazzjonalista.

Dawn lill-partit Nazzjonalista se jkellmu fuq l- Indipendenza?

Aħna, li trawwimna u ġġilidna u tħabatna biex pajjiżna jkun indipendenti?

Kemm kienu jgħidulu lil Borg Olivier li jekk Malta tkun indipendenti tmut bil-ġuħ u ma jkunx hawn biżżejjed xogħol!

Imma l-partit Nazzjonalista dejjem kien jemmen li biex il-pajjiż ikun jista' jimxi 'l quddiem, l-ewwel irid ikollu rajh f'idejh.

U hekk kien.

Il-partit Nazzjonalista kellu raġun, bħalma kellu raġun, storikament ngħid, fuq ħafna mill-problemi li ffaċċja pajjiżna mill-Indipendenza 'l hawn.

Bħalma kellu raġun li jifforma trattat ma' l-Unjoni Ewropea fl-1970.

Bħalma kellu raġun fuq l-edukazzjoni f'pajjiżna.

Bħalma kellu raġun fuq is-saħħa f'pajjiżna u bħalma kellu raġun fuq ħafna affarijiet oħra.

L-istorja kważi dejjem tatna raġun meta tħares lura, imbagħad jiġi Dr Sant u jgħid li biex nissalvagwardjaw l-Indipendenza rridu nibqgħu barra mill- Unjoni Ewropea!

Dan hu l-iktar argument pwerili li tista' tisma'!

Jiena m'iniex se noqgħod nidħol fl-argument fuq l-Unjoni Ewropea, diġa` tkellimt kemm-il darba fuq l-Unjoni Ewropea u kemm-il darba spjegajt għalfejn dak li qed igħid Dr Sant u sħabu huwa baħnanata u ma tistax issir.

U jien nerġa' nfakkar f'dak li qal Romano Prodi f'wieħed mill-kotba tiegħu fejn qal li s- sitwazzjoni fil-Mediterran tant hi kumplessa li jekk hemm xi pajjiż wieħed li jaħseb li billi jibqa' barra mid-diskussjonijiet u mill-bini ta' l- istrutturi politiċi li hemm fil-Mediterran u li waħdu jista' jagħmel xi ħoss jew jibdel xi ħaġa fil-Mediterran, sejjer żbaljat immens.

Waħdek ma tistax.

Il-vuċi tiegħek ma twassalx.

Trid tara r-realtajiet ta' madwarek, tara l-kultura tiegħek x'inhi u tara fejn tista' tiffittja l-iktar.

Mr Speaker, aħna m'għandna xejn kontra l-Għarab għax dawn huma fost l-ikbar ħbieb tagħna, pero` aħna Ewropej.

U għalxejn noqogħdu nippruvaw induru u naħarbu minnha din.

Għalxejn nippruvaw inpinġu ruħna bħala nofs u nofs.

Aħna poplu Ewropew, il-kultura tagħna hi waħda Ewropea u allura huwa importanti li fil-ħidma għall-Mediterran nagħrfu s-sinjali taż-żminijiet, nagħrfu li l-forza ewlenija li verament qed taħdem għas-sigurta` fil- Mediterran billi qed testendi id li twassal san-naħa l-oħra tal-kosta Nord Afrikana hija l-Unjoni Ewropea.

Mr Speaker, x'se niggwadanjaw jekk nibqgħu barra mill-Unjoni Ewropea meta din qed tagħmel l-approach tagħha lejn il-pajjiżi Għarab ta' l-Afrika ta' Fuq?

Kemm hu eħfef li nieħdu parti pożittiva u li nservu ta' pont bejn il- partijiet jekk inkunu parti ntegrali min dan il-proċess!

Malta bħala membru ta' l-Unjoni Ewropea tista' taqdi l-funzjoni tagħha biex issaħħaħ l- approach bejn it-tramuntana u n-nofsinhar tal-Mediterran ħafna aħjar milli jekk tibqa' barra.

Ir-rispett li għandhom il-pajjiżi Għarab lejn pajjiżna jkun ħafna iktar ogħli u sinifikanti jekk dak ir-rispett inħaddmuh minn ġo spunt bħala membri fl-Unjoni Ewropea.

Dan kienu qaluh l-Għarab stess.

Fil- fatt kienet qalitu l-Lega Għarbija fejn kienet qalet li tippreferi li jkollha x'taqsam ma' Malta bħala membru ta' l-Unjoni Ewropea għax ikollha ħabib fl-Ewropa.

Huwa ħafna wkoll aħjar għall-Unjoni Ewropea li jkollha x'taqsam mal-pajjiżi tat-tramuntana ta' l-Afrika għaliex Malta tgawdi ċertu rispett minn dawn il-pajjiżi u allura bħala membru ta' din l-unjoni tkun tista' tieħu rwol sinifikanti.

Pero` jekk tibqa' barra sitting on the fence kif iridha l-partit Laburista, mhux ġid se tiswilna, imma se tiswilna li nkunu insinifikanti.

Waħedna ma nistgħux nieħdu rwol li b'xi mod sostanzjali jista' jbiddel lill-Mediterran.

Din hi ħaġa li rridu ndaħħluha f'moħħna.

Jekk il-partit Laburista għadu ma qamx għal din il-verita`, għandu bżonn iqajmu.

Mr Speaker, Malta tista' tikseb il-vokazzjoni tagħha Mediterranja billi tieħu sehem ukoll fil-vokazzjoni tagħha Ewropea.

Malta bħala membru ta' l- Unjoni Ewropea tista' tkun fdata mill-Ewropej u fdata mill-Għarab.

Din żgur m'hijiex il-pożizzjoni li qed jipprova jiddeskrivi Dr Alfred Sant.

Aħna nafu li huma kienu fil-gvern għal kważi sentejn u l-politika tagħhom ma wasslet imkien.

Nafu li l-politika tagħhom hija politika vojta, ta' retorika u li meta tiġi għas-si u n-no ma tagħtix riżultati.

Dr Sant il- bieraħ semma' li l-partit tiegħu huwa partit ibbażat fuq il-ġustizzja soċjali imma aħna niftakru l-forom ta' taxxi li daħħlu meta kienu fil- gvern.

X'ġustizzja soċjali hi din?

Taxxi kulħadd jagħmel, Mr Speaker, pero` aħna noqogħdu attenti li t-taxxi li nagħmlu jkollhom miżuri soċjali u mhux nagħmlu blanket tax fuq il-bibien u fuq il-metre tad-dawl u ta' l- ilma li jolqot lil kulħadd l-istess!

Dik x'ġustizzja soċjali hi?

L-Onor.

Sant qal ukoll li l-partit Laburista hu partit li ta opportunitajiet ta' mpjiegi aħjar.

Qal ukoll li f'sentejn ta' gvern ġabu żieda fl-impjiegi ta' 44 ruħ.

Dawk opportunitajiet ta' mpjiegi!

Dan x'partit hu!

Jaħseb li l-poplu Malti kollu hu ġifa?

Jaħseb li l-poplu Malti ma jafx iqabbel dak li kiseb taħt il-partit Nazzjonalista ma' dak li kiseb taħt il-partit Laburista ta' Dr Alfred Sant?

Jiena ħaġa waħda ngħid; dan il-gvern ilu sentejn u nofs fil-gvern, baqgħalu sentejn u nofs oħra u sakemm ikunu għaddew dawk is-sentejn u nofs se jkun wettaq ħafna mill- wegħdiet li għamel fil-programm elettorali.

Nitlob lill-poplu Malti biex jagħti kas ta' dan u jqabbel dak li kiseb taħt il-partit Nazzjonalista ma' dak li kiseb jew ma kisibx taħt il-partit Laburista.

Mr Speaker, nixtieq issa nitkellem fuq punt ieħor.

Il-bieraħ fuq il- gazzetti dehru ċerti rapporti fuq dak li hu magħruf bħala DNA laboratory li se jiftaħ f'pajjiżna.

Se nitkellem biss biex ma noqtlux l-idea qabel titwieled.

Jiena nemmen li dan il-laboratorju huwa nvestiment tajjeb f'pajjiżna; se jkun qed jagħti l-kapaċita` lill-istudji forensiċi tal- pulizija, kif ukoll ċerti investigazzjonijiet mediċi li jistgħu jsiru.

Sakemm dawn isiru skond ċerti standards etiċi, bħal dawk li huma stabbiliti mill-Kunsill ta' l-Ewropa fil-bio-ethics convention, dawn huma xi ħaġa tajba ħafna għaliex igħinu lill-bniedem biex jimxi 'l quddiem, imma sfortunatament ħafna drabi, il-gazzetti u l-politiċi joħolqu ħafna għagħa fuq xi ħaġa li tkun essenzjalment tajba biex imbagħad jintefa' dell ikrah fuqha.

Dan m'għandniex nagħmluh.

Mr Speaker, dan il-proġett għadu ma ġiex approvat mid-dipartiment tas-saħħa pero` fl-opinjoni tiegħi – u jien rajt il-karti fuqu - huwa proġett ta' benefiċċju għaż-żona tal-Mediterran kollu.

Naħseb li għandna nkunu grati lejn kulmin għen biex pajjiżna, mill-Mediterran kollu, jintgħażel biex jitwaqqaf dan il-laboratorju fih.

L-informazzjoni li toħroġ minn dan il- laboratorju trid tkun skond ċerti parametri tal-bio-etika u tar-rispett lejn id-dinjita` tal-bniedem, u jekk toħroġ b'dan il-mod, il-proġett ikun ħaġa tajba.

Huwa wkoll proġett li se jġib investiment ta' miljuni kbar ta' liri f'pajjiżna u xogħol għall-poplu Malti u Għawdxi.

Nirringrazzjak.

MR SPEAKER: Grazzi.

Sar il-ħin.

Il-Kamra hija aġġornata għal għada t- Tlieta, 3 ta' April 2001 fid-9:00 a.m. bl-aġenda kif ikkomunikata mill-Viċi Prim Ministru.

Fl-9.55 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

AIR MALTA - PART-TIMERS

L-ONOR.

EVARIST BARTOLO staqsa lill-Ministru għas-Servizzi Ekonomiċi: Jista' l-Ministru jgħid minn Settembru 1998 sal-lum kemm kien hemm part-timers mal-Air Malta li saru tal-fiss?

F'liema oqsma?

Kemm kien hemm part-timers li baqgħu part-timers jew intemm l-impjieg tagħhom?

ONOR.

JOSEF BONNICI: Jiena nfurmat li 11-il Skrivan u 24 Cabin Crew, li kollha kienu ġew impjegati bħala part-timers fi żmien l-Amministrazzjoni Laburista qabel Settembru ta' l-1998, aktar tard, jiġifieri wara din id- data, saru tal-fiss jew impjegati fuq bażi full time.

Fis-snin 1999 u 2000, ġew impjegati 100 u 127 loader/cleaner rispettivament, dejjem fuq bażi part-time.

Il-kuntratt ta' dawn illum skada, għalkemm kif jaf l-Onorevoli Interpellant ħaddiema fuq bażi part- time jiġu mpjegati minn sena għal sena.

Barra minn hekk, mis-sena 2000 'l hawn, ġew impjegati 63 skrivan fuq bażi temporanja.

AIR MALTA - PROMOZZJONIJIET

L-ONOR.

EVARIST BARTOLO staqsa lill-Ministru għas-Servizzi Ekonomiċi: Jista' l-Ministru jgħid minn Settembru 1998 sal-lum kemm ingħataw promozzjonijiet fl-Air Malta?

Min gawda minn dawn il- promozzjonijiet?

Fuq liema kriterji ngħataw?

Xi kwalifiki għandhom dawk li ngħataw il-promozzjonijiet?

ONOR.

JOSEF BONNICI: Jiena nfurmat li minn Settembru 1998 sa llum fl-Air Malta ngħataw 301 promozzjoni.

Minn dawn, 127 kienu promozzjonijiet maħruġa mill-Amministrazzjoni preċedenti lejlet l-elezzjoni ġenerali ta' l- 1998.

Matul dawn l-aħħar sentejn l-Air Malta kellha bżonn tagħmel numru ieħor ta' promozzjonijiet skond il-ħtiġijiet tagħha.

Dawn saru skond il-proċeduri stabbiliti mill-ftehim kollettiv.

ELECTRONIC TRANSFER OF FUNDS SYSTEM

L-ONOR.

EVARIST BARTOLO staqsa lill-Ministru tal-Finanzi: Jista' l- Ministru jgħid kemm kien hemm persuni u kumpaniji li tefgħu offerta għall- kuntratt ta' electronic transfer of funds system for the students maintenance grants?

Min kienu?

Min intagħżel?

B'liema kriterji?

ONOR.

JOHN DALLI: Ngħarraf lill-Onorevoli Interpellant li l- informazzjoni mitluba hi fil-public domain u tista' tinkiseb direttament mill-Interpellant.

WSC

L-ONOR.

EVARIST BARTOLO staqsa lill-Ministru għas-Servizzi Ekonomiċi: Jista' l-Ministru jgħid meta se tingħata s-servizz ta' l-ilma l- persuna li d-dettalji dwarha qed jintbagħtu separatament li sejra toqgħod fi Plot 40, Triq Hieronimus Megiser, Naxxar?

Il-Korporazzjoni għas-servizzi ta' l-ilma meta se taħseb biex twassal is-sistema tad-distribuzzjoni ta' l- ilma għall-persuni kollha li joqogħdu f'din it-triq?

ONOR.

JOSEF BONNICI: Ninsab infurmat li l-Korporazzjoni għas-Servizzi ta' l-Ilma diġa' ħarġet kuntratt għat-tqiegħed tal-mejnijiet ġodda fit-triq imsemmija.

Dan jifforma parti minn proġett sabiex tkompli titkabbar is- sistema tad-distribuzzjoni ta' l-ilma f'dawn l-inħawi.

Dan ix-xogħol mistenni li jibda fi ftit żmien ieħor.

GWARDJANI LOKALI

L-ONOR.

NOEL FARRUGIA staqsa lill-Ministru tal-Ġustizzja u Gvern Lokali: Jista' l-Ministru jgħati breakdown taċ-ċitazzjonijiet maħruġa mill- gwardjani lokali għax-xahar ta' Jannar u Frar u sa 19 ta' Marzu fil-lokal tal-Qawra?

ONOR.

AUSTIN GATT: Ninforma lill-Onorevoli Interpellant li l-Qawra hija parti mill-lokalita` ta` San Pawl il-Baħar.

Ghalhekk l-informazzjoni rikjesta tifforma parti mit-twegiba ghall-mistoqsija parlamentari Nru. 24551.

GWARDJANI LOKALI

L-ONOR.

NOEL FARRUGIA staqsa lill-Ministru tal-Ġustizzja u Gvern Lokali: Jista' l-Ministru jgħati breakdown taċ-ċitazzjonijiet maħruġa mill- gwardjani lokali għax-xahar ta' Jannar u Frar u sa 19 ta' Marzu fil-lokal tal-Buġibba?

ONOR.

AUSTIN GATT: Ninforma lill-Onorevoli Interpellant li Bugibba hija parti mill-lokalita` ta` San Pawl il-Baħar.

GWARDJANI LOKALI

L-ONOR.

NOEL FARRUGIA staqsa lill-Ministru tal-Ġustizzja u Gvern Lokali: Jista' l-Ministru jgħati breakdown taċ-ċitazzjonijiet maħruġa mill- gwardjani lokali għax-xahar ta' Jannar u Frar u sa 19 ta' Marzu fil-lokal tal-Mellieħa?

ONOR.

AUSTIN GATT: Qed inpoggi fuq il-Mejda tal-Kamra l-informazzjoni mitluba.

GWARDJANI LOKALI

L-ONOR.

NOEL FARRUGIA staqsa lill-Ministru tal-Ġustizzja u Gvern Lokali: Jista' l-Ministru jgħati breakdown taċ-ċitazzjonijiet maħruġa mill- gwardjani lokali għax-xahar ta' Jannar u Frar u sa 19 ta' Marzu fil-lokal tan-Naxxar?

ONOR.

AUSTIN GATT: Qed inpoġġi fuq il-Mejda tal-Kamra l-informazzjoni mitluba.

GWARDJANI LOKALI

L-ONOR.

NOEL FARRUGIA staqsa lill-Ministru tal-Ġustizzja u Gvern Lokali: Jista' l-Ministru jgħati breakdown taċ-ċitazzjonijiet maħruġa mill- gwardjani lokali għax-xahar ta' Jannar u Frar u sa 19 ta' Marzu fil-lokal tal-Mosta?

ONOR.

GWARDJANI LOKALI

L-ONOR.

NOEL FARRUGIA staqsa lill-Ministru tal-Ġustizzja u Gvern Lokali: Jista' l-Ministru jgħati breakdown taċ-ċitazzjonijiet maħruġa mill- gwardjani lokali għax-xahar ta' Jannar u Frar u sa 19 ta' Marzu fil-lokal ta' l-Għargħur?

ONOR.

AUSTIN GATT: Qed npoġġi fuq il-Mejda tal-Kamra l-informazzjoni mitluba.

ŻEBBUĠ - TOROQ

L-ONOR.

GAVIN GULIA staqsa lill-Ministru għat-Trasport u Komunikazzjoni: Jista' l-Ministru jgħid meta se jingħata wiċċ tarmac lit- toroq li jinsabu f'Ħaż-Żebbuġ hawn taħt indikat?

Triq Ġdida fi Triq Imdina; Triq Vincenzo Adriana; Triq Achille Ferris; parti minn Triq il- Perit; Triq Ġdida fi Triq Ħal-Dwin; Trejqa fi Triq il-Buskett; parti minn Triq San Martin; Triq il-Kaċċa; Triq il-Poeta Nazzjonali; Triq Ganni Bonnici; Triq l-Għeneb; Triq Indri Borg; parti minn Triq Fra Fred Mattei; parti minn Triq Mikelang Sapiano; Triq il-Kurkanta; Triq l-Isqof Caruana?

ONOR.

ĊENSU GALEA: Jien infurmat li Triq Ġdida fi Triq Imdina u Triq Vinċenzo Adriana huma diġa asfaltati u għalhekk xogħol fihom isir mill- Kunsill.

Fil-preżent id-Dipartiment għandu kuntratt għall-bini ta` Triq il-Kurkanta li sfortunatament ix-xogħol fuqu fil-preżent jinsab wieqaf peress li ħarġet Stop Notice fuqu mill-Awtorita` ta` l-Ippjanar.

Ġew ippreparati dokumenti biex jiġu ppublikati sejħiet għal offerti għall- bini ta` toroq li huma Triq Ġdida fi Triq Vinċenzo Adriana, fil-waqt li qed isir xogħol biex tiġi esproprijata art biex ikunu jistgħu jinfetħu Triq il- Kaċċa, Triq Fra Fred Mattei u Triq Mikiel Ang.

Sapiano.

Xogħolijiet f`toroq oħra jsiru skond il-prijoritajiet tax-xogħol li għandu quddiemu d-Dipartiment.

SERVIZZ PUBBLIKU - IMPJEGATI

L-ONOR.

LEO BRINCAT staqsa lill-Prim Ministru: Jista' l-Prim Ministru jara li tiġi rranġata l-anomalija li qed isofru ħaddiema fil-yacht marina u l-port health office fejn, minkejja li jagħmlu l-istess xogħol, uħud minnhom għandhom grad ta' porter (health guard) filwaqt li oħrajn għandhom grad ta' timekeeper?

ONOR.

EDDIE FENECH ADAMI: Billi l-postijiet indikati jaqgħu taħt il- Ministeru tas-Saħħa, l-Onorevoli Interpellant huwa mistieden jirreferi din il-Mistoqsija Parlamentari lill-Ministru konċernat.

TA' XBIEX HOUSING ESTATE - DAWL

L-ONOR.

LEO BRINCAT staqsa lill-Ministru għas-Servizzi Ekonomiċi: Jista' l-Ministru jara li titwaħħal bozza mal-bieb ta' barra ta' block D3, Ta' Xbiex HE minħabba fis-serq u tkisser ta' karozzi li ġieli kien hemm fl- inħawi?

ONOR.

JOSEF BONNICI: It-talba ta' l-Onorevoli Interpellant ġiet riferuta lill-Korporazzjoni Enemalta sabiex tiġi kkunsidrata flimkien ma' talbiet simili oħra.

DJAR - XIRI TA' APPARTAMENT

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: Jista' l-Viċi Prim Mnistru jgħid fiex waslet l- applikazzjoni ta' l-inkwilini ta' block D3, Flat 3, sabiex jixtru l- apparatament tagħhom?

ONOR.

LAWRENCE GONZI: Nitlob lill-Onor.

Interpellant jagħtini aktar dettalji dwar il-fond li qiegħed jirreferi għalih, inkluż il-lokalita' fejn qiegħed, biex inkun nista' ninvestiga.

GĦAJNUNA SOĊJALI - STALLAZJONI TA' LIFT

L-ONOR.

LEO BRINCAT staqsa lill-Viċi Prim Ministru u Ministru għall- Politika Soċjali: Billi l-familja li dettalji dwarha qed jintbagħtu separatament għandha min hu handicapped fil-famija, jista' l-Viċi Prim Ministru jara li tingħata kunsiderazzjoni lit-talba tagħha biex isir lift fil-block fejn toqgħod?

ONOR.

LAWRENCE GONZI: Ninsab infurmat li l-każ indikat mill-Onor.

Interpellant ingħata l-kunsiderazzjoni meħtieġa u qiegħed jingħata priorita'.

IKLIN - TRIQ KARMENU VASSALLO - TOROQ

L-ONOR.

LEO BRINCAT staqsa lill-Ministru għat-Trasport u Komunikazzjoni: Jista' l-Ministru jgħid jekk hemmx xi ħsieb li tiġi rranġata t-triq prinċipali Karmenu Vassallo, Iklin, minħabba li d- diżlivelli li hemm fil-ġenb tagħha u l-mod kif taqleb din it-trip, spiss iwasslu biex joħolqu problema l-mijiet fid-djar kull meta tagħmel ix-xita?

ONOR.

ĊENSU GALEA: Huwa magħruf li fit-triq hemm maqgħad ta' ilma peress li t-triq fiha nuqqas ta' qlib.

Ghalhekk tajt struzzjonijiet lid- Dipartiment tat-Toroq biex jara jekk tistax issir xi ħaġa biex din il- problema tiġi riżolta.

KUNSILL MALTI GĦALL-ISPORT

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jpoġġi fuq, il-Mejda tal-Kamra t-terms of reference tal- bord eżekuttiv tal-Kunsill Malti għall-Isport u tal-bord konsultattiv?

ONOR.

LOUIS GALEA: Informat li l-materja ser tiġi trattata mill-Kunsill Malti għall-Isports.

Tweġiba tingħata meta tkun ġiet definita.

KOTTONERA - ĊENTRU SPORTIV

L-ONOR.

CARMELO ABELA staqsa lill-Ministru għall-Agrikoltura u Sajd: B'riferenza għal mistoqsija parlamentari nru.

24303, fejn fit-tweġiba ma ntqal xejn li ħamrija kienet qed tiġi mormija fil-baħar, jista' l- Ministru jgħid x'passi ttieħdu mill-ministeru jew mid-dipartiment konċernat sabiex dan ma jomplix jiġri?

ONOR.

NINU ZAMMIT: Ninsab infurmat li qatt ma irriżulta li ħamrija tajba għal skop agrikolu intremiet fil-baħar.

MARSA SPORTS GROUND

L-ONOR.

CARMELO ABELA staqsa lill-Ministru ta' l-Edukazzjoni: Jista' l-Ministru jwieġeb mistoqsija parlamentari nru.

ONOR.

LOUIS GALEA: Lista tal-ħlasijet kollha li saru minn Ottubru 1998 sal-lum fuq xogħlijiet li saru fil-Marsa Sports Ground, klassifikata skond il-kuntrattur, natura tax-xogħol/servizz, valur u l-metodu ta' kif saret l- ordni għax-xogħol jew servizz, qed titpoġġa fuq il-Mejda tal-Kamra.

Informat li hija l-prattika normali li l-ħaddiema tad-Dipartiment ikunu nvoluti f'xogħol li jkunu qed iwettqu kuntratturi privati.

ŻURRIEQ - VALLETTA ROAD

L-ONOR.

CARMELO ABELA staqsa lill-Ministru għat-Trasport u Komunikazzjoni: Jista' l-Ministru jgħid x'inhu jsir sabiex Valletta Road, Żurrieq, ma tibqax tinfaqa' bl-ilma u ma jibqax ifur id-drenaġġ

ONOR.

ĊENSU GALEA: Jien infurmat li saru t-testijiet neċessarji fuq il- pedamenti tat-triq biex jiġi stabbilit x'tip ta' kostruzzjoni hemm bżonn li ssir biex it-triq titranġa, u qed isiru l-istimi tax-xogħol sabiex tkun tista' toħroġ sejħa għall-offerti.

PROĠETTI - GĦAJNUNA MIĊ-ĊINA

L-ONOR.

CARMELO ABELA staqsa lill-Ministru għall-Affarijiet Barranin: B'riferenza għal mistoqsija parlamentari nru.

22843, jista' l- Ministru jagħti dettalji dwar għotjiet u self li kienu saru mill-Gvern Ċiniż bejn l-1972 u l-1986?

Kien hemm xi żjarat minn ministri Laburisti bejn l-1996 u l-1998?

Jekk iva, meta kienu u min kienu?

ONOR.

JOE BORG: Skond ir-records tal-Ministeru, fl-1972, il-Gvern Ċiniż ta self ta' mitt miljun Yuan Renminbi (16.93 Miljun Lira Sterlina) lill- Gvern Malti biex jgħinu fit-twaqqif ta' proġetti f'Malta, fosthom il-baċir numru sitta fit-Tarzna ta' Malta.

Fil-fatt ġie ffirmat Ftehim (Agreement between the Government of the People's Republic of China and the Government of Malta on a Long-Term and Interest Free Loan by China to Malta) fit-8 ta' April 1972 fi Guangzhou, iċ- Ċina.

Bejn l-1996 u l-1998, saret żjara fiċ-Ċina mill-Viċi Prim Ministru u Ministru ta' l-Affarijiet Barranin u Ambjent, l-Onorevoli Dr George Vella.

Iż-żjara saret bejn it-30 t'Awissu u t-3 ta' Settembru 1997.

GOZO CHANNEL - ĦSARAT

L-ONOR.

FREDRICK AZZOPARDI staqsa lill-Ministru għas-Servizzi Ekonomiċi: Jista' l-Ministru jgħid kemm-il darba ġiet irrapportata ħsara, fl-aħħar sena, fuq il-vapuri li jifformaw il-flotta tal-Gozo Channel?

Jista' jagħti d-dati meta ġiet rapportat din il-ħsara fuq kull vapur?

ONOR.

JOSEF BONNICI: Ninsab infurmat li matul l-aħħar sena, il-vapuri li jiffurmaw il-flotta tal-Kumpanija Gozo Channel ġarrbu ħsara ta' natura teknika f'dawn il-ġranet.

M.V. Ta' Pinu matul is-sena 2000 fil-25 ta' April, fil-31 ta' Mejju, fit-30 ta' Ġunju, fit-8, fl-10 u l-25 ta' Lulju, fis-17 u d-19 ta' Awissu u fis-27 ta' Settembru.

Matul is-sena 2001 fit-8, fid-9, fid-19, fl-20 u fil-21 ta' Jannar u fid-19 ta' Frar.

M.V. Gaudos matul is-sena 2001 fl-14, fil-15, fit-18, fis-26 u fis-27 ta' Marzu.

M.V. Calypso matul is-sena 2000 fil-21 ta' Marzu, fil-11, fit-12 u fil- 15 ta' Ġunju u fis-26 u s-27 ta' Novembru.

M.V. Cittadella matul is-sena 2000 fid-19 ta' April, fit-22 u fis-26 ta' Awissu, fil-5 u fid-29 ta' Ottubru, fid-19 u fl-20 (darbtejn) ta' Novembru.

Matul is-sena 2001 fl-1, fit-2, fit-3 u fir-4 ta' Marzu.

M.V. Mġarr matul is-sena 2000 fit-18 ta' April, fil-5 ta' Awissu, fit-8 u fid-9 ta' Ottubru u fid-29 ta' Diċembru.

PERSUNI BARRANIN - DISKRIMINAZZJONI

L-ONOR.

CHRIS CARDONA staqsa lill-Ministru ta' l-Intern: Jista' l- Ministru jgħid x'passi ħa l-korp tal-pulizija wara l-allegazzjonijiet ta' diskriminazzjoni fuq persuni ta' nazzjonalita' barranija li ma tħallewx jidħlu f'ċerti stabilimenti ġewwa Paceville u San Ġiljan?

ONOR.

TONIO BORG: Ninsab infurmat illi kull meta l-Pulizija tirċievi xi ilment simili, issir l-investigazzjoni meħtieġa u jittieħdu l-passi skond il-liġi jekk ikun il-każ.

PULIZIJA - DISKRIMINAZZJONI RAZZJALI

L-ONOR.

CHRIS CARDONA staqsa lill-Ministru ta' l-Intern: Jista' l- Ministru jgħid kemm daħlu kwereli, rapporti u allegazzjonijiet ta' diskriminazzjoni razzjali lill-korp tal-pulizija tul dawn l-aħħar ħames snin, sena b'sena?

Ta' liema nazzjonalita' kienu l-kwerelanti?

Ta' liema nazzjonalita' kienu l-kwerelati?

ONOR.

TONIO BORG: Ninsab infurmat illi t-tagħrif hekk kif mitlub mill- Onorevoli Interpellant ma jinżammx taħt forma ta' statistika.

PULIZIJA - PERSUNI BARRANIN

L-ONOR.

CHRIS CARDONA staqsa lill-Ministru ta' l-Intern: Jista' l- Ministru jgħid kemm kienu l-każi ta' qtil ta' persuni ta' nazzjonalita' barranija tul dawn l-aħħar ħames snin, sena b'sena?

ONOR.

TONIO BORG: Ninsab infurmat illi matul iż-żmien imsemmi mill-Onor.

Interpellant kien hemm żewġ każi, wieħed kien fl-1996 u l-ieħor fis-sena 2000.

QRATI - OMIĊIDJU VOLONTARJU

L-ONOR.

CHRIS CARDONA staqsa lill-Ministru tal-Ġustizzja u Gvern Lokali: Jista' l-Ministru jgħid kemm tressqu persuni akkużati b'omiċidju volontarju tul dawn l-aħħar ħames snin, sena b'sena?

X'nazzjonalita' kienu?

ONOR.

AUSTIN GATT: B'kollox tressqu 19 u cioe':

5 fl-1996 1 fl-1997 6 fl-1998 3 fl-1999 4 fl-2000

Sbatax (17) minnhom huma Maltin u tnejn (2) ta' nazzjonalita' barranija.

PULIZIJA - KAŻI TA' SWAT

L-ONOR.

CHRIS CARDONA staqsa lill-Ministru ta' l-Intern: Jista' l- Ministru jgħid kemm kienu rrapportati każi ta' swat minn Maltin fuq persuni ta' nazzjonalita' barranija tul dawn l-aħħar ħames snin, sena b'sena,?

X'nazzjonalita' kienu?

ONOR.

TONIO BORG: Ninsab infurmat illi t-tagħrif hekk kif mitlub mill- Onorevoli Interpellant mhux disponibbli taħt forma ta` statistika.

KONVENZJONIJIET/TRATTATI

L-ONOR.

CHRIS CARDONA staqsa lill-Ministru għall-Affarijiet Barranin: Jista' l-Ministru jgħid liema huma dawk il- konvenzjonijiet/trattati internazzjonali illi jikkonċernaw "il-Media u l- Minoritajiet" u li Malta hija membru tagħhom, jew iffirmat jew irratifikat?

ONOR.

JOE BORG: Nixtieq ninforma lill-Onorevoli Membru li Malta ma ffirmat/irratifikat jew aċċediet ebda konvenzjoni jew trattat internazzjonali fuq is-suġġett ta' "il-Media u Minoritajiet" u sa fejn hu nfurmat il-Ministeru tal-Affarijiet Barranin m'hemmx konvenzjonijiet jew trattati internazzjonali fuq dan is-suġġett ta' "Media u Minoritajiet".

Jekk l-Onorevoli Membru qed jifhem konvenzjonijiet jew trattati internazzjonali li jikkonċernaw il-Media u l-Minoritajiet separatament, nixtieq ninformah li Malta ffirmat, irratifikat jew aċċediet għal dawn il- konvenzjonijiet/trattati internazzjonali li ġejjin:

Media:

a. Council of Europe:

i. European Convention on Transfrontier Television (Strasbourg, 1989) ii.

Protocol amending the European Convention on Transfrontier Television (Strasbourg, 1998)

b. League on Nations:

i. Convention concerning the Use of Broadcasting in the cause of Peace (Geneva, 1936)

c. International Telecommunications Union (ITU):

i. International Communications Convention (Malaga Torremolinos, 1973) ii.

Optional Additional Protocol to the International Telecommunications Convention (Malaga Torremolinos, 1973) iii.

Constitution of the International Telecommunications Union and the Convention of the International Communication Union (Geneva, 1992 as amended in Kyoto in 1994)

d. International Maritime Organisation:

i. Convention on the International Maritime Satellite Organisation (INMARSAT) as amended (London, 1976) ii.

Operating Agreement on the International Maritime Satellite Organisation (INMARSAT) (London, 1976)

e. International Telecommunications Satellite Organisation (INTELSAT):

i. Agreement relating to the International Telecommunications Satellite Organisation (INTELSAT) (Washington, 1973)

f. United Nations:

i. Convention for the Suppression of the Circulation of, and Traffic in, Obscene Publications, concluded at Geneva in 1923 and amended by the Protocol signed at Lake Success, New York in 1947

ii.

Agreement for the Suppression of the Circulation of Obscene Publications, signed at Paris in 1910 and amended by the Protocol signed at Lake Success, New York in 1949

iii.

Tampere Convention on the Provision of Telecommunication Resources for Disaster Mitigation and Relief Operations (Tampere, 1998)

a. Council of Europe:

i. European Charter for Regional or Minority Languages (Strasbourg, 1992)

ii.

Framework Convention for the Protection of National Minorities (Strasbourg, 1995)

TARXIEN - DAWL

L-ONOR.

JASON AZZOPARDI staqsa lill-Ministru għas-Servizzi Ekonomiċi: Jista' l-Ministru jara li titwaħħal bozza bejn Triq il-Wilġa u Triq San Tumas fi Triq Dun Karm Sant, f'Ħal Tarxien biex jitneħħa d-dlam esaġerat li hemm f'din il-parti tat-triq?

ONOR.

JOSEF BONNICI: It-talba biex jiżdied id-dawl fil-post indikat fil- mistoqsija qed tiġi kkunsidrata flimkien ma' talbiet simili oħra.

SAN BLAS - RIMI TA' SKART

L-ONOR.

KARL CHIRCOP staqsa lill-Ministru ta' l-Intern: Jista' l- Ministru jgħid f'liema stat wasal il-każ nru.

B54/98 li jinvolvi r-rimi ta' skart ta' l-industrija tal-bini f'San Blas, liema zona saħansitra ġiet deskritta bħala zona ta' sbuħija naturali mill-Awtorita' tat-Turiżmu

ONOR TONIO BORG: Għal dak li jikkonċerna l-Pulizija ninsab infurmat illi ma jirriżultax li hemm xi każ pendenti li jirrigwardja dak li rrefera għalih l- Onor. Interpellant fil-Mistoqsija tiegħu.

Minn naħa ta` l-Awtorita` ta` l-Ippjanar ninsab infurmat illi din ma għanda l-ebda każ bir-referenza B 54/98.

GĦAJNUNA SOĊJALI - ĦALIB XKUMAT

L-ONOR.

KARL CHIRCOP staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid jekk hux veru li l-provvediment ta' ħalib tat-trab xkumat issussidjat mid-dipartiment ser jitwaqqaf b'effett mill-ġimgħat li ġejjin?

ONOR.

LAWRENCE GONZI: Nirreferi lill-Onor.

Interpellant għat-Tweġiba li jien tajt għall-Mistoqsijiet Parlamentari Numru 10617 u 11409 f"Seduti Numru 164 u 185 rispettivament.

PA - ŻJARA TAL-PAPA

L-ONOR.

RITA LAW staqsiet lill-Ministru ta' l-Intern: Jista' l- Ministru jgħid jekk nagħtax permess mill-awtorita' ta' l-ippjanar għax- xogħol li qed isir bħala preparazzjoni għall-attivita' li se ssir mill- Papa fuq il-fosos tal-Furjana?

ONOR.

TONIO BORG: Ninsab infurmat illi fit-8 ta' Marzu, 2001, l- Awtorita` ta' l-Ippjanar kienet aċċettat notifika għall-bini ta' Padiljun temporanju, għal mhux aktar minn tliet xhur, kif stipulat fi Klassi 12 ta' l-Avviż Legali 137 ta' l-1997.

F`ittra lill-Perit responsabbli kien hemm indikat ċar li x-xogħol kollu jeħtieġ ikun reversibbli u s-sit għandu jerġa` jiġi f`istat oriġinali tiegħu immedjatament wara d-9 ta` Mejju 2001.

PROTEZZJONI ĊIVILI - INĊIDENTI FUQ IL-BAĦAR

L-ONOR.

FRANCIS AGIUS staqsa lill-Ministru ta' l-Intern: Jista' l- Ministru jgħid x'passi beħsiebu jieħu d-dipartiment tal-protezzjoni ċivili sabiex jagħmilha possibbli li din is-sena jitnaqqsu l-imwiet fuq il-baħar, speċjalment minn għarqa u minn bċejjeċ tal-baħar żgħar?

ONOR.

TONIO BORG: Bħas-snin ta' qabel, id-Dipartiment tal-Protezzjoni Civili qiegħed jaħseb sabiex iħaddem il-'lifeguard services' f'dawk il- bajjiet f'Malta li huma l-aktar iffrekwentati minn numru kbir ta' għawwiema matul ix-xhur tas-Sajf.

Id-Dipartiment tal-Protezzjoni Ċivili iħaddem dan is-servizz flimkien ma` għaqdiet volontarji li huma ir-Red Cross, is-St.

John Ambulance Brigade u s-St.

John Rescue Corps.

Għal din is-sena, il- Gvern ivvota s-somma ta' Lm20,000 għal dan is-servizz.

Ta' min jgħid ukoll illi waqt il-perijodu msemmi, id-dipartiment jagħmel kull sforz possibli sabiex in-numru ta' inċidenti fuq il-bahar ukoll jonqos kemm jista' jkun.

Il-pubbliku innifsu jista' ukoll jgħin li jiġu evitati tali inċidenti speċjalment billi josserva r-regolamenti applikabbli f'kull ħin.

Dan jgħodd b'mod partikolari għas-sewwieqa ta' l-inġenji tal-baħar.

WIED IL-GĦAJN - XATT - SKAJJEL IMSADDIN

L-ONOR.

FRANCIS AGIUS staqsa lill-Ministru għat-Trasport u Komunikazzjoni: Jista' l-Ministru jgħid kellux xi talba biex jinbidlu skajjel imsaddin li jinsabu madwar ix-xatt, in-naħa tas-Siberija, ġewwa Wied il-Għajn, peress li jistgħu jkunu ta' periklu qabel jidħol l-istaġun tas-sajf

ONOR.

ĊENSU GALEA: Jien infurmat li l-Awtorita' Marittima ma kellha l- ebda talba biex jinbidlu skajjel ġewwa Wied il-Għajn.

ŻABBAR/ŻEJTUN/WIED IL-GĦAJN - TOROQ ĠODDA

L-ONOR.

FRANCIS AGIUS staqsa lill-Ministru għat-Trasport u Komunikazzjoni: Jista' l-Ministru jgħid kemm saru metri ta' toroq ġodda matul l-1997, 1998.

1999, 2000 u din is-sena f'dawn il-lokalitajiet; Ħaż- Żabbar, Żejtun, Wied il-Għajn?

ONOR.

ĊENSU GALEA: Nirreferi lill-Onor.

Interpellant għar-risposti mogħtija għal mistoqsijiet parlamentari Nru. 11166 u 22257.

FMS - CHAIRMAN

L-ONOR.

LEO BRINCAT staqsa lill-Ministru tas-Saħħa: Jista' l- Ministru jgħid jekk iċ-chairman tal-FMS għandux xi dħul ieħor mill- fondazzjoni , apparti mill-onorarju ta' Lm7,000 fis-sena li inti semmejt fi tweġiba parlamentari preċedenti?

ONOR.

LOUIS DEGUARA: Jekk l-Onor.

Membru qiegħed jirreferi għal xi 'fringe benefits' li jista` jitqies bħala "dħul" skond l-Avviż Legali Att Numru 9, oltre mill-onorarja nirreferih għall-informazzjoni mgħotija fi tweġiba għall-mistoqsija numru 18238.

GĦAWDEX - NGOS

L-ONOR.

JOE MIZZI staqsa lill-Ministru għal Għawdex: Tista' l- Ministru tgħid kemm sewa lill-gvern l-operat taċ-ċentru għal NGOs f'Għawdex minn mindu fetah sa l-aħħar ta' Frar 2001?

Tista' tgħid jekk il-gvern daħħalx xi revenue matul l-istess perijodu?

Jekk fl-affermattiv, kemm?

ONOR.

GIOVANNA DEBONO: L-operat taċ-Ċentru għall-Għaqdiet mhux Governattivi f'Għawdex sewa LM11,213.58 f'salarji u LM210.85 fi spejjes rikorrenti minn meta nfetaħ sa l-aħħar ta' Frar 2001.

Liskop li għalih twaqqaf dan iċ-Ċentru għallGħaqdiet mhux Governattivi huwa sabiex jingħata servizz lil dawn lgħaqdiet u mhux biex ikun hemm xi dħul finanzjarju.

GĦAWDEX - DIPARTIMENT - ACCOUNTS

L-ONOR.

JOE MIZZI staqsa lill-Ministru għal Għawdex: Tista' l- Ministru tgħid jekk jekk hux veru li s-sistema ta' l-accounts fid- dipartimenti tal-gvern f'Għawdex hix qed isir kemm bil-computer kif ukoll bl-idejn?

Jekk fl-affermattiv, għaliex qiegħed jiġri dan?

ONOR.

GIOVANNA DEBONO: Jiena nfurmata li d-dipartimenti li jaqgħu taħt il-Ministeru għal Għawdex qalbu għas-sistema kompjuterizzata ta' l-accounts magħrufa bħala d-Departmental Accounting System f'Lulju 2000.

Fil-preżent hemm xi taqsimiet li għadhom qegħdin iżommu ċ-chargebooks bl-idejn ukoll.

GĦAWDEX - ĦASIL TA' KAROZZI

L-ONOR.

JOE MIZZI staqsa lill-Ministru għal Għawdex: Tista' l- Ministru tgħid kemm intnefqu flus fil-ħasil ta' karozzi tal-gvern assenjati mas-segretarjat tal-Ministeru, ma' l-uffiċċju tas-segretarju permanenti, mad-dipartimenti li jaqgħu taħt il-Ministru għal Għawdex, u mat-taqsimiet ta' l-istess dipartimenti, kull każ għalih, matul is-sena 2000?

ONOR.

GIOVANNA DEBONO: Jiena nfurmata li matul is-sena 2000 il-Ministeru għal Għawdex nefaq is-somma ta' Lm110.40 fil-ħasil tal-karozzi tal-gvern assenjati mas-sezzjonijiet li jaqgħu taħtu.

Lm20.80 minn dan l-ammont intefaq mis-Segretarjat Privat filwaqt li l-bqija ta' Lm89.60 intefqet mis- Segretarjat Permanenti.

Id-Dipartiment għas-Servizzi Korporattivi, dak għall-Proġetti u Żvilupp u dak tal-Customer Services ma nefqu l-ebda ammont f'ħasil ta' karozzi matul l-istess sena.

GĦAWDEX - RABAT - BUS TERMINUS

L-ONOR.

JOE MIZZI staqsa lill-Ministru għal Għawdex: Tista' l- Ministru tgħid kemm se jonfoq il-gvern biex jagħmel it-trial holes madwar il-bus terminus tar-Rabat ta' Għawdex u l-inħawi tiegħu?

ONOR.

GIOVANNA DEBONO: Jiena nfurmata li lGeological Site Investigation għalbus terminus u linħawi tiegħu firRabat, Għawdex, hija stmata li ser tiswa Lm14,656 (inkluz ilVAT)

MISTOQSIJIET PARLAMENTARI

L-ONOR.

JOE MIZZI staqsa lill-Ministru għal Għawdex: Tista' l- Ministru tgħid kemm għandha mistoqsijiet parlamentari pendenti u/jew mhux imwieġba?

Tista' tagħti lista tan-numri ta' dawn il-mistoqsijiet?

ONOR.

GIOVANNA DEBONO: Jiena nfurmata li hemm 46 -il mistoqsija parlamentari pendenti u/jew mhux mwieġba mill-bidu ta' din il-leġislatura sas-seduta Nru 524.

In-numri ta' dawn il-mistoqsijiet parlamentari huma mogħtija fil-lista sussegwenti

Numru ta' Mistoqsijiet Parlamentari pendenti u/jew mhux imwieġba.

|1849|2009|2643|3636|3637|5214|7047| |, |, |, |, |, |, |, |

| |7155|9059|1048|1166|1195|1406|1493| |, |, |1, |4, |8, |7, |3, |

| |1494|1568|1600|1600|1600|1685|1685| |8, |7, |7, |8, |9, |6, |7, |

| |1685|1686|1686|1686|1765|1772|1780| |9, |1, |2, |3, |5, |6, |7 |

| |1812|1813|1826|1842|1864|1865|1865| |2, |8, |4, |0, |5, |5, |7, |

| |1866|2015|2041|2084|2100|2154|2155| |1, |7, |5, |9, |8, |8, |7 |

| |2192|2204|2209|2427| | | | |4, |3, |7 |2, | | | |

SPTAR SAN LUQA - OVERTIME

L-ONOR.

MICHAEL FARRUGIA staqsa lill-Ministru tas-Saħħa: Jista' l- Ministru jgħid x'inhi r-raġuni li fix-xahar ta' Frar 2001, ma kienx approvat l-overtime fis-sezzjoni tas-salarji fl-Isptar San Luqa?

ONOR.

LOUIS DEGUARUA: L-Amministrazzjoni ta' l-Isptar għandha d-dritt li tirrakkomanda xogħol b'overtime, iżda dan jinħtieġ l-approvazzjoni tad- Diviżjoni minn 3 xhur qabel sakemm ma jkunx urġentament indispensabbli.

F'dan il-każ intalbet kjarifika bil-miktub dwar ir-raġunijiet għaliex sar l- overtime partikulari li qed isemmi l-Onorevoli Interpellant.

NAXXAR - LETTER BOX

L-ONOR.

MICHAEL FARRUGIA staqsa lill-Ministru għat-Trasport u Komunikazzjoni: Jista' l-Ministru jikkonsidra li titwaħħal letter box ħdejn il-kappella tas-Sagħjtar fin-Naxxar?

ONOR.

ĊENSU GALEA: Jien infurmat li l-kriterji li timxi fuqhom il- Maltapost plc fir-rigward ta' talbiet għal kaxxi ta' l-ittri ġodda huma bażati fuq rakkomandazzjonijiet ta' l-Unjoni Postali Universali li f'kull lokalita' jkun hemm kaxxa ta' l-ittri għal kull 3,000 resident.

In-Naxxar, b'popolazzjoni ta' madwar 10,000 resident, hu moqdi b'mhux inqas minn tmien kaxxi ta' l-ittri, inkluża waħda fi triq l-Emigranti kantuniera ma` Triq l-Amerika, Sgħajtar.

Madankollu, Maltapost dejjem lesta tikkunsidra rakkomandazzjonijiet mill- Kunsill Lokali biex xi waħda jew iktar mill-kaxxi eżistenti jiġu rilokati b'mod li jkun imtejjeb is-servizz fil-lokalita'.

NAXXAR - TELEPHONE BOX

L-ONOR.

MICHAEL FARRUGIA staqsa lill-Ministru għas-Servizzi Ekonomiċi: Jista' l-Ministru jikkonsidra li titwaħħal telephone box fejn il- kappella tas-Sagħjtar fin-Naxxar?

ONOR.

JOSEF BONNICI: It-talba ta' l-Onorevoli Interpellant ġiet riferuta lill-Maltacom sabiex tiġi kkunsidrata.

ĦALIB XKUMAT

L-ONOR.

MICHAEL FARRUGIA staqsa lill-Ministru għall-Agrikoltura u Sajd: Jista' l-Ministru jgħid x'inhi r-raġuni li ħalib xkumat mhux se jibqa' jiġi provdut mid-dipartiment mix-xahar id-dieħel?

B'liema prezz kien qed jinbiegħ dan il-ħalib xkumat?

ONOR.

NINU ZAMMIT: Nirreferi l-Onor.

Interpellant għall-istqarrija għall- istampa maħruġa mid-Dipartiment ta' l-Informazzjoni numru 427.

Dan il- ħalib xkumat tat-trab kien jinbiegħ għal 80ċ il-kilo.

LINJA TAT-TELEFON

L-ONOR.

SILVIO PARNIS staqsa lill-Ministru għas-Servizzi Ekonomiċi: Jista' l-Ministru jara li tingħata linja tat-telefon l-anzjana li l- partikolaritajiet tagħha qed jintbagħtu separatament?

ONOR.

JOSEF BONNICI: It-talba ta' l-Onorevoli Interpellant ġiet mgħoddija lill-Maltacom sabiex tiġi kkunsidrata.

BANKA TAL-LOTTO

L-ONOR.

SILVIO PARNIS staqsa lill-Ministru tal-Finanzi: Jista' l- Ministru jgħid x'inhuma l-kriterji biex tinfetah banka tal-lotto?

Fejn huma t-talbiet biex jinfetħu?

Meta nfetħet l-aħħar waħda u fejn?

ONOR.

JOHN DALLI: Ngħarraf lill-Onor Interpellant li l-kriterji fil- preżent segwiti mid-Dipartiment tal-Lottu biex tinfetaħ banka tal-lottu huma li trid tkun f'ambjent li qiegħed ikun żviluppat jew f'xi post ieħor fejn ma hemmx banka tal-lottu u li din trid tkun f'distanza raġonevoli jekk il-lokal ikun ġa servut b'banka ohra.

Il-banka trid tkun sitwata f'bini jew mibnija fuq art pubblika.

Fil-preżent id-Dipartiment ma għandu ebda talba biex tinfetah xi banka f'post partikolari.

L-aħħar banka tal-lottu li nfetħet hija dik li tinsab fis-sala tal-wasla fl-Ajruport Internazzjonali ta' Malta.

Din il-banka bdiet topera fit-3 ta' Mejju, 1999.

SVPR - ARLOĠĠ

L-ONOR.

SILVIO PARNIS staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid kemm ġie jiswa l- arloġġ li hemm mal-faċċata ta' barra fil-wing il-ġdid li għadu kemm infetaħ f'St Vincent de Paule Residence?

ONOR.

LAWRENCE GONZI: Ninforma lill-Onor.

Interpellant li l-ispiża totali għall-arlogg li tqiegħed fil-frontispizju tal-blokk tas-Serenity Wards hija Lm17,217.39.

Din is-somma tkopri dawn l-ispecifications skond il-quotation relattiva:-

'The manufacture, supply and installation of a surface mounted 1600mm diameter acrylic ornamental tower clock;

Gold leaf numerals and hands for optimum weather proofing performance;

A Carillon computerised sound system with programmable chimes including the Malta Westminster Chime and external speakers;

A GPS receiver and satellite control system to keep the clock at the precise time and self tune it in the case of a power failure;

A battery back up for five days;

A 10 year servicing and maintenance warranty.'

L-arloġġ kompla sebbaħ il-blokk u l-courtyard spazzjuża u attrezzata bil- kumditajiet kollha għall-anzjani.

Huwa ta' sodisfazzjon li tara ta' kuljum l-anzjani residenti fil-wards ta' madwar din il-courtyard u anke l-qraba tagħhom igawdu l-ambjent sabiħ li żgur qatt ma kien jeżisti f'San Vinċenz de Paule.

SIGURTA' SOĊJALI - ĦLAS LURA

L-ONOR.

SILVIO PARNIS staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jagħti rendikont lill- persuna li d-dettalji dwarha qed jintbagħtu separatament, kemm għandu jagħti flus lura lid-dipartiment tas-sigurta' soċjali?

Jista' dan l- individwu jiġi nformat bil-miktub?

ONOR.

LAWRENCE GONZI: Ninforma lill-Onor.

Interpellant li l-persna kkonċernata kienet diġa' ġiet infurmata biċ-ċirkostanzi kollha tagħha mid- Dipartiment tas-Sigurta' Soċjali fis-16 ta' Frar 2001.

Madankollu, il- persuna ġiet mibgħuta kopja tal-korrispondenza relattiva.

SUSSIDJU FUQ DAWL U ILMA

L-ONOR.

SILVIO PARNIS staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid għaliex anzjana li l-partikolaritajiet tagħha qed jintbagħtu separatament tneħħilha s- sussidju fuq dawl u ilma?

Tista' din l-anzjana tkun taf ir-raġuni bil- miktub?

ONOR.

LAWRENCE GONZI: Ninforma lill-Onor.

Interpellant li l-persuna kkonċernata ġiet infurmata biċ-ċirkostanzi kollha tagħha mid-Dipartiment tas-Sigurta' Soċjali.

DJAR - MANUTENZJONI

L-ONOR.

SILVIO PARNIS staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jara li l-mains ta' l- ilma li jinsabu taħt it-taraġ fi block 4, Luqa Road, Tarxien, jiġu magħluqa minħabba l-inkonvenjent li qiegħed jikkawża lill-anzjani?

ONOR.

LAWRENCE GONZI: Għaddejt it-talba tal-Onor.

Interpellant lid- Dipartiment tal-Bini u Tiswija ta' Djar għall-azzjoni meħtieġa.

PA - RESTAURANTS - PERMESSI

L-ONOR.

MARIE LOUISE COLEIRO staqsiet lill-Ministru ta' l-Intern: Jista' l-Ministru jagħti tagħrif dwar il-kriterji li fuqhom il-planning authority toħroġ permessi f'areas residenzjali għal restaurants?

X'inhuma l-impatti li tikkunsidra bħala kriterji li fuqhom tiddeċiedi f'dan it-tip ta' każ?

ONOR.

TONIO BORG: Ninsab infurmat illi, kemm minħabba l-ħtiega ta' parking kif ukoll minħabba impatt li jista` jkollu fuq ir-residenti, il- kriterju prinċipali huwa d-daqs tar-restorant.

Ovvjament akbar ma jkun ir- restorant aktar ikun hemm ħtieġa ta' parking u aktar ikun l-impatt fuq ir- residenti.

L-Awtorita` ta' l-Ippjanar tqis ukoll x'hemm fl-area madwar ir- restorant propost.

Jekk l-area in kwestjoni hija ddominata b'attivita kummerċjali, ikun aktar favorevoli li jinħareġ permess milli kieku l-area hija purament residenzjali.

INSTITUTE OF HEALTH CARE - STIPENDJI

L-ONOR.

MARIE LOUISE COLEIRO staqsiet lill-Ministru ta' l- Edukazzjoni: B'riferenza għal mistoqsija parlamentari nru.

23505 dwar stipendji ta' l-institute of health care, jista' l-Ministru jgħid fejn waslu l-verifiki msemmija dwar il-każ u x'riżultati inkisbu?

ONOR.

LOUIS GALEA: Kif wegħdt fir-risposta għall-Mistoqsija 23505, saru l-verifiki meħtieġa kemm ma' l-amministrazzjoni ta' l-Institute of Health Care kif ukoll mat-taqsima tat-Teżor inkarigata minn dawn il-ħlasijiet u ma rriżulta li kien hemm ebda dewmien kif allegat.

Anqas l-Istitut stess ma kellu ilmenti minn studenti li rċivew il-ħlasijiet tagħhom tard bi tliet ġimgħat kif kienet infurmata l-Onor.

Membru.

Jekk kien hemm xi każ partikolari li l-Onor.

Membru taf bih u tista' tagħtini d- dettalji tiegħu, inkun nista' nerġa' nitlob li ssir verifika partikolari għal dan il-każ.

GĦAWDEX - RABAT - TRAFFIC LIGHTS

L-ONOR.

MARIE LOUISE COLEIRO staqsiet lill-Ministru għal Għawdex: Tista' l-Ministru tgħid x'sar minnu l-apparat tat-traffic lights li kien hemm f'salib it-toroq, Rabat, Għawdex?

Tista' tgħid jekk hux se jitwaħħal x'imkien ieħor?

Jekk iva, fejn?

ONOR.

GIOVANNA DEBONO: Jiena nfurmata li peress li għalissa m'hemmx użu tiegħu, l-apparat tat-traffic lights li kien hemm f'salib it-toroq, ir- Rabat, Għawdex huwa maħżun fl-istores tar-Roads Section, Fergħa tax- Xogħlijiet, tad-Dipartiment għall-Proġetti u Żvilupp.

GĦAWDEX - IMPJEGATI

L-ONOR.

MARIE LOUISE COLEIRO staqsiet lill-Ministru għal Għawdex: Tista' l-Ministru tgħid kemm impjegati Għawdxin li jaqgħu taħtha, u skond il-grad, spiċċaw mill-impjieg bl-eta' matul is-sena 2000?

Kemm spiċċaw minħabba mard?

Kemm spiċċaw minħabba raġunijiet oħra, per eżempju, mewt, tkeċċija, riżenji, eċċ.?

ONOR.

GIOVANNA DEBONO: Jiena nfurmata li matul is-sena 2000 kien hemm 61- il impjegat tal-Ministeru għal Għawdex li spiċċaw mill-impjieg.

43 minnhom spiċċaw mill-impjieg bl-eta', 7 minħabba mard, wieħed minħabba mewt u 10 rriżinjaw.

Id-dettalji dwar dawn l-impjegati skond il-grad jinsabu fit- tabella sussegwenti:

|Impjegati Għawdxin li Spiċċaw | |mill-Impjieg matul is-Sena 2000 |

|Grad |Impje|Raġuni li | | |gati |Spiċċaw | | | |mill-Impjieg |

| | | |Et|Mar|Mew|Riżen| | | |a'|d |t |ji |

| |Kap ta' |1 |1 | | | | |Skola | | | | | |

| |Assistant |1 | 1| | | | |Kap | | | | | |

| |Għalliema |6 |2 |1 | |3 |

| |Instructor |3 |1 | | |2 |

| |Supply |1 | | | |1 | |Teacher | | | | | |

| |Kindergarte|1 |1 | | | | |n Assistant| | | | | |

| |General |7 |3 | |1 |3 | |Hand | | | | | |

| |Enrolled |2 |2 | | | | |Nurse | | | | | |

| |Kok |1 |1 | | | |

| |Health |5 |4 |1 | | | |Assistant | | | | | |

| |Hospital |2 |2 | | | | |Auxiliary | | | | | |

| |Medical |1 |1 | | | | |Officer | | | | | |

| |Senior |2 |2 | | | | |Operative | | | | | |

| |Supervisor |2 |2 | | | |

| |Skrivan |1 | |1 | | |

| |Care Worker|1 | | | |1 |

| |Senior |1 |1 | | | | |Tradesman | | | | | |

| |Security |1 | 1| | | | |Guard | | | | | |

| |Time Keeper|1 |1 | | | |

| |Heavy Plant|1 |1 | | | | |Driver | | | | | |

| |Postal |1 |1 | | | | |Auxiliary | | | | | |

| |Operative |1 |1 | | | |

| |Porter |1 | |1 | | |

| |General |13 |10|3 | | | |Hand | | | | | |

| |Health |1 |1 | | | | |Attendant B| | | | | |

| |Watchman |3 |3 | | | |

| |Total |61 |43|7 |1 |10 |

GĦAWDEX - SEPARAZZJONIJIET

L-ONOR.

MARIE LOUISE COLEIRO staqsiet lill-Ministru għal Għawdex: Tista' l-Ministru tgħid kemm kien hemm kawżi ta' separazzjonijiet pendenti quddiem il-qorti ta' Għawdex matul is-sena 2000?

Kemm minnhom daħlu f'dik l-istess sena?

Kemm inqatgħu jew ġew irranġati matul dik is-sena?

ONOR.

GIOVANNA DEBONO: L-informazzjoni mitluba tinsab fil-lista sussegwenti:

Tagħrif dwar Separazzjonijiet quddiem il-Qorti t' Għawdex matul is-sena 2000.

Separazzjonijiet personali - Ċitazzjonijiet

|Pendenti fl-1/1/2000 |20 | |

| |Introdotti matul |10 | | |is-sena 2000 | | |

| |Total ta' | |30 | |Ċitazzjonijiet | | |

| |Deċiżi matul is-sena |01 | | |2000 | | |

| |Ċeduti matul is-sena |04 | | |2000 | | |

| |Total terminati matul | |05 | |is-sena 2000 | | |

| |Pendenti 31/12/2000 | |25 |

| Separazzjonijiet personali - Rikorsi fil-Volontarja |Pendenti 1/1/2000 |05 | |

| |Introdotti matul |38 | | |is-sena 2000 | | |

| |Total ta' Rikorsi | |43 |

| |Akkordati (degretati) |22 | | |matul is-sena 2000 | | |

| |Irtirati matul is-sena |03 | | |2000 | | |

| |Deżerti matul is-sena |09 | | |2000 | | |

| |Total terminati matul | |34 | |is-sena 2000 | | |

| |Pendenti 31/12/2000 | |09 |

GĦAWDEX - WATER TABLE - BOREHOLES

L-ONOR.

MARIE LOUISE COLEIRO staqsiet lill-Ministru għal Għawdex: Billi x-xitwa li għaddiet kienet waħda verament xotta għal Għawdex, tista' l-Ministru tgħid jekk ħaditx passi mal-korporazzjoni ta' l-ilma biex isir studju dwar is-sitwazzjoni tal-water table f'Għawdex u l-impatt fuq l- istess water table mill-ħafna boreholes li saru f'dawn l-aħħar snin li jista' jkun wieħed verament negattiv u li jirrovina l-ilma tal-pjan f'Għawdex?

ONOR.

GIOVANNA DEBONO: Risposta tingħata f'xi seduta oħra.

TOROQ - TENDERS/DIRECT ORDERS

L-ONOR.

JOSEPH CUSCHIERI staqsa lill-Ministru għat-Trasport u Komunikazzjoni: Jista' l-Ministru jgħid kemm-il tender inħarġet u kemm-il direct order ngħatat għal xogħol fuq toorq f'dawn l-aħħar tliet snin, sena b'sena, sal-lum?

Jista' l-Ministru jgħid separatament il-valur finanzjarju vvotat għal kull tender u direct order u min rebaħ dawn l-istess tenders f'kull każ, u min ngħata d-direct orders?

ONOR.

ĊENSU GALEA: Filwaqt li nirreferi lill-Onor.

Interpellant għar- risposti mogħtija għal mistoqsijiet parlamentari Nru. 2192, 20264 u 21872, il-kumplament ta' l-informazzjoni ser tkompli tinġabar.

DIPARTIMENT TAD-DRENAĠĠ - IMPJEGATI - MASKLI

L-ONOR.

JOSEPH CUSCHIERI staqsa lill-Ministru għall-Ambjent: Jista' l-Ministru jgħid x'inhi r-raġuni li l-ħaddiema tad-dipartiment tad-drenaġġ għadhom jaħdmu mingħajr maskla?

Jista' jgħid ukoll x'inhi r-raġuni li l- maskli qegħdin fl-istore u baqgħu ma tqassmux lill-ħaddiema?

Jista' jgħid meta waslu fl-istores dawn il-maskli?

ONOR.

FRANCIS ZAMMIT DIMECH: L-Onorevoli Interpellant għandu jkun infurmat li l-użu tal-maskli ma setax jibda qabel ma saru l-arranġamenti kollha meħtieġa fi store apposta li kellu jitwaqqaf propju għall-użu ta' dawn il-maskli.

L-iskop ta' dan l-istore huwa li permezz ta' ħaddiema li ntgħażlu volontorjament u li rċevew taħriġ apposta, l-apparat kollu jkun jista' jinżamm u jiġi mantenut f'kundizzjoni tajba.

M'huwiex fil-ħsieb tad- Dipartiment tad-Drenaġġ li l-apparat jinħareġ fuq bażi personali u jingħata lin-nies bħala issue personali.

Kull min ikollu bżonn l-apparat jista' jieħdu minn dan l-istore u jerġa' jirritornah x'ħin ilesti.

In-nies li hemm ġo dan l-istore huma inkarigati biex jaraw li l-apparat jirritorna lura f'kundizzjoni tajba u biex inaddfu dan l-apparat kif meħtieġ.

L-użu ta' dan l-istore ittardja xi ftit minħabba li parti mill-apparat ġie kkunsidrat mhux skond kif talab id-dipartiment u b'hekk kellu jerġa' jintbagħat lura biex jinbidel.

Il-maskli huma disponibbli għal kull ħaddiem fid-Dipartiment wara li dawn ingħataw taħriġ intensiv dwar l-użu u taħriġ ieħor relatat li wkoll kellu jieħu xi żmien biex il-ħaddiema jkunu ppreparati tajjeb.

Id-data ta' meta l-apparat ħażin inbidel u ġie kkunsenjat lid-Dipartiment hija l-Ġimgħa 16 ta' Frar 2001 iżda wieħed japprezza li wara din id-data kellu jsir xogħol ta' ppjanar fuq l-apparat bħal, eżempju jitwaħħlu n-numri (identification tags) fuq il-maskli kollha eċċ.

ŻEJTUN - KUMMISSARJU TAL-ĠUSTIZZJA TAT-TRIBUNAL LOKALI

L-ONOR.

JOSEPH CUSCHIERI staqsa lill-Ministru tal-Ġustizzja u Gvern Lokali: Jista' l-Ministru jgħid għaliex il-kummissarju tal-ġustizzja tat- tribunal lokali taż-Żejtun jitlaq x'ħin irid minn seduta tat-tribunal u jitħallas xorta ta' seduta kompleta?

ONOR.

AUSTIN GATT: Skond l-Att tal-Kummissarji ghall-Gustizzja, l-post u l-hin ta` meta jissejhu l-imharrka, hija responsabblita` tieghi.

Min-naha l-ohra, t-tmexxija tas-seduta hija responsabbilta` shiha tal-Kummissarju ghall-Gustizzja.

Huwa fl-interess tal-gustizzja li l-Kummissarju jittratta l-akbar numru ta` kazijiet possibbli, pero l-hlas tas-seduta mhux marbut ma` xi numru fiss ta` kazijiet f`seduta.

AIR MALTA - TITJIRIET

L-ONOR.

JEAN PIERRE FARRUGIA staqsa lill-Ministru għas-Servizzi Ekonomiċi: Jista' l-Ministru jgħid kemm kien in-numru ta' passiġġieri f'titjiriet ta' l-Air Malta minn u lejn Londra fix-xitwa 1999/2000 u fix- xitwa 2000/2001?

ONOR.

JOSEF BONNICI: Jiena nfurmat li n-numru ta' passiġġieri fuq titjiriet ta' l-Air Malta minn u lejn Londra matul ix-xitwa 1999 / 2000 kien jammonta għal 91,863.

Fix-xitwa 2000/2001 in-numru ta' passiġġieri kien ta' 102,479.

Tajjeb jingħad li filwaqt li n-numru bejn Novembru 2000 u Frar 2001 huwa attwali, dak għal Marzu 2001 huwa estimu, peress li n-numru għall Marzu li għadda għadu mhux maħdum.

QRATI - KAWŻI - MEMBRI PARLAMENTARI

L-ONOR.

JEAN PIERRE FARRUGIA staqsa lill-Ministru tal-Ġustizzja u Gvern Lokali: Jista' l-Ministru jgħid kemm hemm kawżi ta' libell pendenti kontra membri parlamentari?

Liema huma?

ONOR.

AUSTIN GATT: Fil-prezent hemm 24 kawza ta' libell pendenti fil- Prim'Awla tal-Qorti Civili, 2 kawzi fil-Qorti ta' l-Appell u tlett kawzi ohra fil-Qorti tal-Magistrati (Malta), Gurisdizzjoni Kriminali, kontra Membri jew ex-Membri tal-Parlament.

Il-Membri jew ex-Membri tal-Parlament huma:

Fil-Prim'Awla.

Dr. Frank Portelli (1); Michael Bonnici (1); Reno Calleja (1); Evarist Bartolo (5); Dr. Louis Deguara (1); Michael Falzon (2); Dr.Alfred Sant (4); Prim Ministru (1); Mario Galea (2); George Pullicino (1); Joe Grima (2); Dr.Austin Gatt (2); Noel Farrugia (1).

Fil-Qorti ta' l-Appell Dr. Alfred Sant (1); Evarist Bartolo (1)

Fil-Qorti tal-Magistrati (Malta)

Evarist Bartolo (1); Dr. Austin Gatt (2)

SUQ TAL-BELT - PARKING

L-ONOR.

JEAN PIERRE FARRUGIA staqsa lill-Ministru għat-Trasport u Komunikazzjoni: Jista' l-Ministru jara jekk jistgħux jiġu riservati postijiet għal parkeġġ għal vetturi ta' kerrejja is-suq tal-Belt fil- viċinanza ta' l-istess suq?

ONOR.

ĊENSU GALEA: Jien infurmat li fuq talba tal-Ministru tal-Gustizzja u l-Kunsilli Lokali, il-Bord għall-Kontroll tat-Traffiku wara konsultazzjoni mal-Kunsill Lokali tal-Belt, awtoriżża li jsiru parking bays bil-ħin fil-viċinanzi tas-suq għal vetturi tal-klijenti ta' l-istess suq.

B'dan il-mod il-konsumatur ikollu opportunita' aħjar biex jipparkja viċin is-suq u jagħmel aktar użu mill-istess suq.

Minħabba li l-ispazju fil-viċinanzi tas-suq hu ristrett, dawn il- faċilitajiet offruti lill-konsumatur ikollhom bilfors jiġu mneħħija jekk il- parkeġġ jiġi riservat għall-bejjiegħa tas-suq.

AKKOMODAZZJONI SOĊJALI - PERSUNI B'DISABILITA'

L-ONOR.

JEAN PIERRE FARRUGIA staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jara li d- dipartiment akkomodazzjoni soċjali ma jqisx l-assi biex jalloka appartament lil persuna b'disabilita' severa ħafna?

ONOR.

LAWRENCE GONZI: Persuna b'diżabilita' li taffettwa l-mobilita' tagħha, tingħata 20 punt żejda meta tapplika mad-Dipartiment, iżda xorta waħda trid tissodisfa l-kriterji l-oħra kollha biex l-applikazzjoni tagħha tiġi aċċettata u pproċessata.

MARSA - POWER STATION - PRECIPITATORS

L-ONOR.

JASON AZZOPARDI staqsa lill-Ministru għas-Servizzi Ekonomiċi: Wara l-interpellanzi tiegħi numri 23928 u 24641, jista' l- Ministru jgħid kemm intnefqu flus s'issa sabiex inxtraw u jitwaħħlu precipitators fil-power station tal-Marsa ?

ONOR.

JOSEF BONNICI: Il-precipitators kienu twaħħlu meta l-power station tal-Marsa kienet titħaddem bil-faħam.

Meta l-użu tal-faħam twaqqaf, il- precipitators ma baqgħux jiffunzjonaw tajjeb u twaqqfu.

Is-sena li għaddiet, ħaddiema ta' l-Enemalta, taħt id-direzzjoni ta' l-inġiniera tal- Korporazzjoni, għamlu modifikazzjonijiet tekniċi.

Saru wkoll diversi bidliet ta' apparat li kien spiċċa.

Peress li ma nżammx rendikont separat ta' l-ispejjeż involuti f'dan ix-xogħol, mhux possibbli tingħata stima ta' tali spejjeż.

SKIMMED MILK

L-ONOR.

RITA LAW staqsiet lill-Ministru għall-Agrikoltura u Sajd: Jista' l-Ministru jirrispondi mistoqsija parlamentari nru.

24577 li oriġinarjament saret lill-Ministru tas-Saħħa u li ġiet riferuta lilu u cioe': Jista' l-Ministru jikkonferma li s-servizz tax-xiri ta' l-iskimmed milk issa ser jispiċċa wkoll mill-aħħar ta' Marzu?

X'kienet ir-raġuni li l- Gvern kellu jwaqqaf dan is-servizz, u jekk dan il-ħalib kienx qed ikun issussidjat?

ONOR.

NINU ZAMMIT: Nirreferi l-Onor.

Interpellanta għar-risposta għall- Mistoqsija Parlamentari Numru 24777.

PERSONAL INJURIES EMERGENCY PROVISIONS

L-ONOR.

RITA LAW staqsiet lill-Ministru tal-Finanzi: Jista' l- Ministru jirrispondi mistoqsija parlamentari nru.

24578 li oriġinarjament saret lill-Viċi Prim Ministru u Ministru għall-Politika Soċjali u cioe: Jista' jgħid kemm persuni qed igawdu mill-personal injuries emergency provisions li kellha tidħol mill-1 ta' Jannar ta' l-1999?

ONOR.

JOHN DALLI: Nifhem li l-Onorevoli Interpellant qeda tirreferi għall-emenda ta' Artiklu 11 tar-Regolamenti fl-"Iskim ta' l-1941 għal Malta dwar il-Korrimenti fil-persuna li jiġru lil pajżani"(P.I.S.) u li saret permezz ta' l-Avviż Legali Nru. 194 ta' l-1999.

F'Marzu 2001, l-għadd ta' dawn il-benefiċċjarji - li kulma jmur qed jonqos - kien ta' 51 persuna.

FGURA - HOMPESCH ROAD

L-ONOR.

RITA LAW staqsiet lill-Ministru għat-Trasport u Komunikazzjoni: Jista' l-Ministru jirrispondi mistoqsijia parlamentari nru.

24579 li oriġinarjament saret lill-Ministru għall-Ambjent u li ġiet riferuta lilu u cioe': Jista' jinfurmana x'sar mill-flus ivutati fil- budget speech tal-2000 biex titkompla Hompesch Road, fil-Fgura?

Jista' jgħid meta hemm il-ħsieb li din il-wegħda tittwettaq?

ONOR.

ĊENSU GALEA: Jien infurmat li l-flus ivvutati għall-kostruzzjoni ta' Hompesch Road ma ġewx utiliżżati peress li t-tender ma laħqitx ġiet aġġudikata fis-sena 2000 u allura sar proviżjon ġdid fil-vot tas-sena 2001.

Ix-xogħol biex l-offerti jiġu aċċettati għadu għaddej sabiex ikun jista' jitqabbad kuntrattur biex iwettaq il-proġett.

SPTARIJIET

L-ONOR.

MARIO GALEA staqsa lill-Ministru tas-Saħħa: Jista' l- Ministru jara li d-diviżjoni tas-saħħa ġentilment tara li jsiru showers għall-pazjenti fl-MS1 u l-MS2?

ONOR.

LOUIS DEGUARA: MS1 u MS2 huma inklużi fil-pjan ta` refurbishment tal-parti l-iktar antika ta` l-Isptar San Luqa.

It-tibdil mill-banjijiet li hemm fil-present biex isiru showers huma inklużi f'dan il-pjan.

MIA - COLLECTIVE AGREEMENT

L-ONOR.

MARIO GALEA staqsa lill-Ministru għas-Servizzi Ekonomiċi: Jista' l-Ministru ġentilment jgħid fiexwaslu d-diskussjonijiet fuq il- collective agreement ta' l-MIA?

ONOR.

JOSEF BONNICI: Id-diskussjonijiet dwar il-Ftehim Kollettiv fil- Malta International Airport għadhom għaddejjin u għaldaqstant ma jkunx prudenti li f'dan l-istadju jingħataw dettalji.

DIPARTIMENT TAX-XOGĦLIJIET - RUBBLE WALL BUILDERS

L-ONOR.

MICHAEL BONNICI staqsa lill-Ministru għall-Ambjent: Jista' l-Ministru jgħid meta hemm il-ħsieb li jerġa' jsir eżami għal dawk il- labourers fid-dipartiment tax-xogħlijiet li jkunu jixtiequ jiġu kkunsidrati bħala rubble wall builders?

Xi grad ikunu meta jikkwalifikaw għal rubble wall builders?

Kemm hemm rubble wall builders jaħdmu mad- dipartiment tax-xogħlijiet?

ONOR.

FRANCIS ZAMMIT DIMECH: Ninsab infurmat li d-Diviżjoni tax- Xogħlijiet bħalissa qed taħdem fuq il-proċess biex tinħareġ sejħa għall- applikazzjonijiet biex jimtlew postijiet vakanti bħala Senior Operative (Scale 17 - Rubble Wall Builder).

L-impjegati kollha minn grupp 1 'il fuq huma eliġibli biex japplikaw għal dan il-post.

Fil-preżent, fid-Diviżjoni tax-Xogħlijiet, hemm 16-il persuna fil-grad ta' Senior Operative (Rubble Wall Builder).

KORS TA' RESTAWR - VENEZJA

L-ONOR.

MICHAEL BONNICI staqsa lill-Ministru ta' l-Edukazzjoni: Jista' l-Ministru jagħti informazzjoni lill-Kamra dwar il-ħaddiema li marru Venezja jistudjaw fuq kors ta' restawr eż: Jekk dawn il-ħaddiema humiex se jiġu upgraded fil-pożizzjoni attwali tagħhom ta' skola?

Hux il-każ li joħorġu applikazzjonijiet jew inkella rakkmandazzjoni minħabba l-esperjenza tagħhom?

Meta hemm il-ħsieb li jsir dan?

ONOR.

LOUIS GALEA: Ninsab informat ukoll li, wara sejħa għall- applikazzjonijet miftuħa lill-impjegati kollha tas-servizz pubbliku bil- kwalifiċi meħtieġa, intgħażlu erba' ħaddiema biex imorru ċ-Ċentru Ewropew għat-Taħriġ fis-Snajja' tal-Wirt Kulturali ta' Venezia għall-kors ta' Mastro fir-Restawr tal-ġebel li nżamm bejn Settembru u Diċembru 2000.

L- erba' ħaddiem amagħżula lkoll jaħdmu fi ħdan il-Ministeru ta' l- Edukazzjoni, tlieta fi gradi tekniċi mal-"Ġlormu Cassar Restoration Unit" u wieħed għalliem fi skola tas-snajja'.

Dawn għaddew b'suċċess il-kors li għalih intbgħatu u bħal issa qiegħdin jipparteċipaw fit-tħejjija għall- korsijiet ta' bennejja u ta' restawr tal-ġebel liema xogħol qiegħed isir mill-Kulleġġ Malti għall-Arti, Xjenta u Teknoloġija (KMAXT) u ċ-Ċentru Malti għar-Restawr (ĊMR).

Hu maħsub li kwalunkwe upgrading ta' dawn il-ħaddiema għandu jsir billi jiġu segwiti proċeduri normali jiġifieri li l-esperjenza u t-taħriġ li huma ħadu jiġu kkunsidrati meta jiġu pproċessati r-risposti għas-sejħiet ta' promozzjoni fis-servizz pubbliku jew għar-rekrutaġġ ma' xi enti pubblika awtonoma bħal m'huma il-KMAXT u ċ-ĊMR.

Ninsab informat li l-KMAXT beħsiebu joħroġ sejħiet għall-għalliema fl-Istitut għall-Inġinerija tal-Bini u Kostruzzjoni.

STAMPERIJA TAL-GVERN - IMPJEGATI

L-ONOR.

JOSE' HERRERA staqsa lill-Prim Ministru: Jista' l-Prim Ministru jikkonferma l-intenzjoni li tiġi ntrodotta s-sistema ta' punch clock permezz tal-palm reading fl-istamperija tal-gvern?

Kemm se tqum din is-sistema?

Kemm ser jiġu ffrankati flus b'din is-sistema?

Meta hemm il- ħsieb li tiddaħħal din is-sistema?

Jista' l-Prim Ministru jikkonferma illi se jiġi impjegat tabib ma' l- istamperija tal-gvern?

Kemm se jiswa dan l-ingaġġ?

X'wassal għal dan l- ingaġġ?

Dan ġara għax il-Prim Mnistru tilef il-fiduċja fit-tobba privati li kienu qed joħorġu ċ-ċertifikati?

Jekk dan ma kienx il-każ, x'wassal għall-ingaġġ ta' tabib privat esklussivament għal dan id-dipartiment ONOR.

EDDIE FENECH ADAMI: Jiena nfurmat li l-"Management" ta' l- Istamperija tal-Gvern qed jistudja l-implimentazzjoni ta' sistema ta' verifika ta' attendenza u sistema ta' verifika biex ma jkunx hemm abbuż mis- "sick leave"

Deċiżjoni finali għadha ma itteħditx.

SANTA VENERA - TOROQ

L-ONOR.

JOSE' HERRERA staqsa lill-Ministru għat-Trasport u Komunikazzjoni: Jaf il-Ministru li s-segwenti toroq f'Santa Venera ossia , Abela Street, V. Bugeja Street, Canon Bonnici Street, n/s in Canon Bonnici Street, n/s in Ġuże Pace Street jinsabu lkoll fi stat dilapidat u għandhom bżonn li jsir xogħol fuqhom urġentement?

Jaf il-Ministru li l-istat dilapidat ta' dawn it-toroq qed ikun konduċenti biex jinġabar ħafna ħmieġ u li għalhekk qed jinħolqu ħafna problemi ta' saħħa?

Japprezza l-Ministru l-preġudizzju li qed isofru n-nies f'dawn it-toroq?

Jikkunsidra l-Ministru li urġentement jesegwixxi x-xogħlijiet li hemm bżonn isiru?

ONOR.

ĊENSU GALEA: Jien infurmat li l-parti l-kbira tat-toroq imsemmija mill-Onor.

Interpellant huma diġa asfaltati ħlief għall-partijiet qosra fit- truf tagħhom fejn l-iżvilupp sar aktar riċenti .

Filwaqt li xogħol ta' manutenzjoni fiż-żoni asfaltati jagħmlu l-Kunsill Lokali x-xogħol ta' l-asfalt il-ġdid bħal f'lokalitajiet oħra irid bilfors isir skond il-prijoritajiet tax-xogħol li għandu quddiemu d-Dipartiment.

AFM

L-ONOR.

CHRIS AGIUS staqsa lill-Prim Ministru: Jista' l-Prim Ministru jgħid kemm kien in-numru ta' dawk li applikaw għal suldati fl- aħħar sejħa li saret ftit ġranet ilu?

ONOR.

EDDIE FENECH ADAMI: Is-sejħa għall-applikazzjoni ħarġet mid- Direttur ta' l-Eżamijiet u l-Bord ta' l-Eżamijiet Pubbliċi Lokali kif avżat fil-Gazzatta tal-Gvern Nru17061 tas-27 ta' Frar 2001.

Għaldaqstant il- mistoqsija għandha tiġi diretta lill-Ministru ta' l-Edukazzjoni.

ĦAMRUN - TRIQ ĊENSU BUGEJA

L-ONOR.

CHRIS AGIUS staqsa lill-Ministru tal-Ġustizzja u Gvern Lokali: Jista' l-Ministru jara li ssir xi ħaġa sabiex tiġi rranġata l- bankina li hemm quddiem il-bieb 24 Triq Censu Buġeja, Ħamrun, u peress li din hija mħaffra u perikoluża?

ONOR.

AUSTIN GATT: Bhal ma jaf l-Onorevoli Interpellant, il-Kunsilli Lokali huma korpi statutorji ta` gvern lokali b`personalita` legali distinta u fil-qadi tal-funzjonijiet taghhom jagixxu skond il- prijoritajiet, esigenzi u l-mezzi taghhom.

Ghaldaqstant nissuggerixxi l-Onorevoli Membru li jirreferi l-mistoqsija tieghu lill-Kunsilli tal-lokalita` billi l-funzjoni li qed jirreferi ghaliha, fil-fatt hija wahda mir-responsabbilitajiet tal-Kunsilli.

VALLETTA - MANUTENZJONI

L-ONOR.

CHRIS AGIUS staqsa lill-Ministru għall-Ambjent: Jista' l- Ministru jara li ssir xi ħaġa biex l-area tal-barrakka ta' isfel u l-madwar tingħata dehra aħjar kif tixraq?

Jista' jara li jkun hemm aktar dawl, u jekk hemmx il-ħsieb li jkun hemm latrina?

ONOR.

FRANCIS ZAMMIT DIMECH: It-talba ta' l-Onorevoli Interpellant rigward id-dawl ser tiġi mistħarġa.

Għar-rigward tal-latrina ser jinħarġu l- offerti għal din fil-ġranet li ġejjin.

PULIZIJA - TRASFERIMENTI

L-ONOR.

CHRIS AGIUS staqsa lill-Ministru ta' l-Intern: Jista' l- Ministru jgħid kemm saru transfers ta' pulizija minn Settembru 1998 sal- lum?

ONOR.

TONIO BORG: Dwar it-tagħrif mitlub mill-Onorevoli Interpellant għal perijodu mis-6 ta' Settembru 1998, sas-27 ta' Novembru 2000, nirreferih għat-Tweġiba li jien tajt għall-Mistoqsija Parlamentari Nru. 21632.

Dwar il-perijodu bejn it-28 ta' Novembru 2000, u s-27 ta' Marzu 2001, ninsab infurmat li kien hemm 37 membru tal-Korp li tbiddlilhom ix- xogħol tagħhom fid-diversi sezzjonijiet tal-Korp.

TARZNA - TISWIJIET

L-ONOR.

CHRIS AGIUS staqsa lill-Ministru għas-Servizzi Ekonomiċi: Jista' l-Ministru jgħid kemm daħlu vapuri għat-tiswija fit-tarzna mill-1990 sal-lum, sena sena?

Jista' wkoll jgħid kemm sar xogħol, f'ammonti monitarji, sena sena?

ONOR.

JOSEF BONNICI: In-numru ta' vapuri, inkluż il-valur approssimattiv tax-xogħol, li daħlu biex jissewwew fit-Tarzna matul dawn l-aħħar għaxar snin kien kif ġej:

SENA NRU TA' VAPURI VALURLm miljuni 1990 209 17.5

1991 228 18.0

1992 172 14.7

1993 146 14.3

1994 119 14.3

1995 118 12.5

1996 127 14.0

1997 108 11.2

1998 101 11.9

1999 104 11.0

2000 132 9.7

2001 43 7.0

AIR MALTA - AJRUPLANI

L-ONOR.

CHRIS AGIUS staqsa lill-Ministru għas-Servizzi Ekonomiċi: Jista' l-Ministru jgħid fiex tikkonsisti l-flotta ta' ajruplani ta' l-Air Malta?

Jista' jagħti l-istess informazzjoni għas-snin li ilha mwaqqfa l- Air Malta?

ONOR.

JOSEF BONNICI: Qed inpoġġi fuq il-Mejda tal-Kamra l-informazzjoni mitluba.

DIPARTIMENT TA' L-ANZJANI - CARE WORKERS

L-ONOR.

JOSE' HERRERA staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jikkunsidra li l-care workers li jaħdmu mad-dipartiment ta' l-anzjani jingħataw kariga fissa mad- dipartiment?

Japprezza l-Ministru li l-istatus tagħhom huwa wieħed preġudikali u dan għaliex jaħdmu kważi daqs ħaddiema full-time u jitħallsu biss Lm1.50 fis-siegħa u ma jikkwalifikaw għal ebda benefiċċju?

ONOR.

LAWRENCE GONZI: Ninforma lill-Onor.

Interpellant li l-care workers li jaħdmu mad-Dipartiment ta' l-Anzjani huma kollha ħaddiema fissi mad- Dipartiment u għalhekk jitħallsu s-salarju skond il-grad tagħhom bil- benefiċċji kollha dovuti.

NI CONTRIBUTIONS

L-ONOR.

KARL CHIRCOP staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid kemm kienet l-NI contribution li nġabret matul dawn l-aħħar ħames snin, sena b'sena?

Kemm kienu minn entitajiet privati, kif ukoll minn self-employed u minn ħaddiema tal-gvern?

ONOR.

LAWRENCE GONZI: Qiegħed inpoġġi fuq il-Mejda tal-Kamra Tabella li turi l-informazzjoni mitluba.

ETC

L-ONOR.

KARL CHIRCOP staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid kemm kien hemm jirreġistraw għax-xogħol, xahar b'xahar, matul dawn l-aħħar sitt xhur?

ONOR.

LAWRENCE GONZI: Nirreferi lill-Onor.

Interpellant għan-News Releases li jiġu ppublikati mill-Uffiċċju Nazzjonali ta' l-Istatistika jew għall-website http://www.magnet. mt/home/cos.

SVPR - CSAS

L-ONOR.

KARL CHIRCOP staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid kemm iddaħħlu CSAs f'St Vincent de Paule Residence dan l-aħħar?

Minn liema lokalitajiet ġejjin?

ONOR.

LAWRENCE GONZI: Ninforma lill-Onor.

Interpellant li dan l-aħħar kellhom jiddaħħlu ta' malajr numru ta' CSA's fir-Residenza San Vinċenz biex jagħmlu xogħol ta' tindif fis-Serenity Wards li għadhom kemm infetħu.

Il- 11-il CSA's li bdew jaħdmu dan l-aħħar ġejjin minn Ħal-Luqa, Isla, Furjana, Ħamrun u Żebbuġ.

SA - SINGLE PARENTS

L-ONOR.

KARL CHIRCOP staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid kemm kien hemm single parents li bbenefikaw mill-SA allokata għalihom skond il-liġi matul is-snin 1995-2000 sena b'sena?

ONOR.

LAWRENCE GONZI: Ninforma lill-Onor.

Interpellant li skond l-Att dwar is-Sigurta' Soċjali, l-Għajnuna Soċjali fil-forom kollha tagħha, titħallas skond il-provvedimenti ta' l-Artiklu 30.

Peress li r-rata ta' Għajnuna titħallas, fost affarijiet oħra, skond in-numru ta' persuni fil- familja, ma tinħassx il-ħtieġa li tinżamm statistika ta' kemm minn dawk li jitħallsu huma single parents.

Madankollu nirreferi lill-Onor.

Interpellant għar-risposta għall-Mistoqsija Parlamentari Numru 22982 li tagħti informazzjoni biss dwar l-ommijiet mhux miżżewġa.

SAN ĠILJAN - BEACH FURNITURE

L-ONOR.

CHARLES BUHAGIAR staqsa lill-Ministru tat-Turiżmu: Jista' l- Ministru jgħid x'inhi r-raġuni għaliex, minkejja diversi drabi ntqal li l- beach furniture li tpoġġiet fil-bajja taħt it-Taormina kiosk, San Ġiljan , kellhom jiżżarmaw u jitneħħew matul ix-xhur tax-xitwa, fil-fatt minn dan kollu ma sar xejn u din il-beach furniture baqgħu mwaħħlin fil-post?

ONOR.

MICHAEL REFALO: Risposta tingħata f'xi seduta oħra.

PA - APPLIKAZZJONI

L-ONOR.

CHARLES BUHAGIAR staqsa lill-Ministru ta' l-Intern: Jista' l-Ministru jgħid jekk saritx xi applikazzjoni lill-awtorita' ta' l-ippjanar għal bini ta' bankina ġdida f'Idmejda Street, Balzan, mill-kunsill lokali?

ONOR.

TONIO BORG: Ninsab infurmat illi l-applikazzjoni 1112/01, għal bini ta` bankina fi Triq Idmejda Balzan, daħlet fit-8 ta` Marzu 2001 u bħalissa qed tiġi proċessata.

PULIZIJA - LIĊENZJA TA' SENTER

L-ONOR.

ANGELO FARRUGIA staqsa lill-Ministru ta' l-Intern: Jista' l- Ministru jgħid x'inhu jżomm li applikazzjoni għal liċenzji tal-ġarr ta' senter li saru fl-għassa tan-Naxxar, li wħud minnhom imorru lura minn Ottubru tas-sena l-oħra, għadhom sal-lum ma ġewx proċessati?

Jista' jara li s-sitwazzjoni tiġi rimedjata għax dan id-dewmien huwa esaġerat u jista' jitqies anke diskriminatorju?

ONOR.

TONIO BORG: Ninsab infurmat illi bejn Ottubru tas-sena 2000 u Marzu 2001 ġew irreġistrati mill-Pulizija madwar 39 applikazzjoni fl-Għassa tan-Naxxar għall-liċenzji tal-ġarr ta` senter.

Dawn ġew proċessati mid- Distrett skond il-proċedura stabbilita.

Dawn issa qed jistennew l- appuntament għat-test li jsir mill-Uffiċċjali tal-Ministeru tal-Ambjent skond l-iskeda tagħhom.

RAĦAL ĠDID - LUQA ROAD - PELICAN LIGHTS

L-ONOR.

JOE CILIA staqsa lill-Ministru għat-Trasport u Komunikazzjoni: B'riferenza għat-twaħħil tal-pelican lights f'Luqa Road, Raħal Ġdid, li kienet ġiet approvata mill-bord tat-traffiku s-sena l-oħra, jista' l-Ministru jgħid:

(1) Għalfejn ġew imwaqqfa milli jagħmlu x-xogħol in kwestjoni l-ħaddiema minn persuni li sabu oġġezzjoni, wara li diġa' ttieħdet id-deċiżjoni tal- bord?

Għalfejn din id-deċiżjoni tal-bord ma tiġix enforced jekk hemm bżonn anke bl-għajnuna tal-pulizija?

(2) Jista' l-Ministru jikkonferma, jew jiċħad, dak li ġie rrapportat lili, li min qed iwaqqaf ix-xogħol qed jgħid li għandu l-backing ta' segretarju parlamentari tal-gvern, kontra r-rieda tal-poplu kważi kollu li jiffrekwentaw l-inħawi?

(3) Meta se jsir ix-xogħol u tispiċċa darba għal dejjem din is-sitwazzjoni redikola u jispiċċa l-periklu għar-residenti ta' Raħal Ġdid?

ONOR.

ĊENSU GALEA: Jien infurmat li hija ħaġa normali li meta jkunu ser jitwettqu d-deċiżjonijiet tal-Bord isiru aġġustamenti fis-setting ta` dak li jkun qed jiġi mplimentat bi qbil ma' l-istess Bord.

Fil-każ imsemmi jirriżulta li l-aktar post li jaqsmu nies fih huwa ftit aktar il-fuq minn fejn fil-fatt kien ippjanat li jsir il-pelican crossing li għalkemm fl- istess triq jaqa fil-konfini tal-Kunsill ta` Ħal Tarxien.

Fil-mument ix-xogħol kellu jerġa jieqaf peress li saru sottomissjonijiet ġodda dwar fejn għandha titpoġġa din il-pelican crossing mill-Kunsill ta` Raħal Ġdid li fil-preżent qegħdin jiġu kkunsidrati mill-Bord u mid- Dipartiment.

Dwar it-tieni domanda ma jirriżultax li dan l-ajdut wasal għand il-Bord jew id-Dipartiment.

FOOTBALL TEAMS - GĦAJNUNA FINANZJARJA

L-ONOR.

MICHAEL ASCIAK staqsa lill-Ministru ta' l-Edukazzjoni: Jista' l-Ministru jindika jekk l-istess għajnuna finanzjarja li qed tingħata lill-Belt (football team) għat-turfing tal-ground tal-football hix tingħata wkoll lill-Birkirkara FC?

ONOR.

LOUIS GALEA: Informat li l-għajnuna li qegħda tingħata lill- Valletta F.C. hi skond il-ftehim li kien sar fl-1996 meta kien inħass il- bżonn ta' investiment għal faċilta` sportiva fil-Belt Valletta minħabba n- nuqqas ta' faċilitajiet f'din il-lokalita`.

Ix-xogħol li qiegħed isisr bħalissa huwa mmirat sabiex ikun konkluż il- proġett marbut ma' din l-għajnuna.

Il-Club tal-Football ta' B'Kara irċieva għajnuna diretta għall-manutenzjoni tal-pitch tal-Football mid-Dipartiment taż-Żgħażagħ u Sport fis-sena 2000.

L-istess Club irċieva għotja ta' floodlights, arbli u cable tad-dawl mill- Korporazzjoni Enemalta biex jitwaħħlu fil-5-a-side football pitch li kien inawgurat fis-sena 2000.

Ma sareb ebda talba oħra għal għajnuna minn B'Kara F.C.

Il-Budget kapitali għall-isports fit-tlett snin li ġejjin huwa kommess għall-bini ta' kumplessi sportivi nazzjonali kif imwiegħed fil-programm elettorali u għal upgrading tal-faċilitajiet li ser jintużaw għall-Logħob tal-Pajjiżi ż-Żgħar.

SVPR - ARLOĠĠ

L-ONOR.

JOSE' HERRERA staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jispjega kif Ħas-Serh kien hemm finanzi biżżejjed sabiex jinxtara arloġġ għas-somma ta' madwar Lm1,500 meta ma kienx hemm madwar Lm1,000 biex jinxtara air-conditioner tant bżonjuż fis-sala Rużar Briffa?

Jikkonferma l-Ministru li dan jammonta għal malamministrazzjoni?

ONOR.

LAWRENCE GONZI: Nitlob lill-Onor.

Interpellant ikun aktar preċiż u speċifiku fid-domandi li qiegħed jagħmel billi jgħid:

a) jekk b'Ħas-Serħ iridx jifhem San Vinċenz de Paule;

b) għal-liema arloġġ qiegħed jirreferi li nxtara madwar Lm1500;

c) għal-liema sala fil-kumpless ta' Rużar Briffa qiegħed jirreferi.

DRENAĠĠ - INKJESTI

L-ONOR.

CHARLES BUHAGIAR staqsa lill-Ministru għall-Ambjent: Jista' l-Ministru jgħid f'liema stadju waslu l-inkjesti li kellhom isiru dwar l- inċident fil-fossa tad-drenaġġ li seħħ aktar minn sena ilu?

Meta se jiġu konklużi dawn l-inkjesti?

ONOR.

FRANCIS ZAMMIT DIMECH: Nirreferi l-Onorevoli Interpellant għat- tweġiba li tajt għall-Mistoqsija Parlamentari numru 18782 (Seduta 364).

Il- pożizzjoni għadha l-istess.

XOGĦLIJIET - EMBELLISHMENT

L-ONOR.

CHARLES BUHAGIAR staqsa lill-Ministru għall-Ambjent: Jista' l-Ministru jagħti breakdown tax-xogħlijiet li kienu approvati li jsiru taħt il-vot ta' l-embellishment għal matul din is-sena u l-lokalita' fejn se jitwettqu dawn ix-xogħlijiet?

ONOR.

FRANCIS ZAMMIT DIMECH: Ninsab infurmat li x-xogħlijiet li huma ppjanati li jsiru taħt il-vot ta' l-embellishment (Touristic Areas) għal matul din is-sena huma dawn li jidhru hawn taħt:

Sliema - It-tieni fażi tax-xogħol fuq il-Promenade (minn fejn it- Torri sa fejn Barracuda Restaurant) li jinkludi wkoll upgrading tal-playing field ħdejn it-Torri, restawr tat-Torri u rranġar tal-playing field fi Ġnien Indipendenza.

Xogħol fuq il-bankini u storm water system fi Triq it- Torri u n-naħa tar-residenzi.

San Ġiljan - L-ewwel fażi ta' upgrading tal-promenade fi Triq Ġorġ Borg Olivier minn fejn iċ-Chains sa fejn il-pitch tal-waterpolo ta' San Ġiljan.

*Xogħol ta' tisbiħ fil-bajja ta' San Tumas (ix-xogħol jinbeda hekk kif joħroġ il-permess ta' l-Awtorita' ta' l-Ippjanar.)

*Tkomplija tax-xogħol fuq il-Promenade (minn ħdejn Spigola Restaurant sa St. George's Street).

*Qed jiġu ppreparati t-tenders għat-tielet u r-raba' fażi ta' restawr tat- Torri ta' San Tumas u r-redoubt.

Marsaxlokk *Xogħol ta' resurfacing ta' parti minn Triq il-Wilġa.

*Għarik tal-pavimentar tal-gawwi f'Misraħ il-Parroċċa.

*Xogħol ta' retaining walls ħdejn il-ground tal-futbol.

5.Birżebbuġia - Tlestija tax-xogħol fil-Bajja s-Sabiħa.

Buġibba/Qawra - Hu ppjanat li jinbeda xi xogħol fl-inħawi tax-Xemxija in kollaborazzjoni mal-Kunsill Lokali ta' San Pawl il-Baħar u l-Ministeru tat-Trasport.

GĦAWDEX - SPTAR ĠENERALI

L-ONOR.

ANTON REFALO staqsa lill-Ministru għal Għawdex: Tista' l- Ministru tikkonfeerma jekk hux minnu li l-staff kollu fl-administration block ta' l-Isptar Ġenerali ta' Għawdex se jiġi trasferit għal post ieħor imwarrab in-naħa ta' l-isptar mentali?

Jekk fl-affermattiv, għal xiex se jintuża l-istess administration block?

Fejn se jsibu ruħhom il-lockers tan- nurses u l-fattigi li jaħdmu fl-isptar mentali, liema lockers qegħdin f'dawn il-kmamar?

ONOR.

GIOVANNA DEBONO: Jiena nfurmata li wara li ttieħdet iddiċiżjoni li l-faċilitajiet tas-Saħħa Istituzjonali f'ta' l-Ibraġġ jibdew jiġu kkunsidrati bħala sptar wieħed b'amministrazzjoni waħda, issa ġie deċiż li l-parti l-kbira ta' l-impjegati ta' l-amministrazzjoni jiġu trasferiti mill- parti l-qadima għall-parti l-ġdida ta' l-amministrazzjoni ta' l-isptar.

Għadhom qegħdin jiġu diskussi l-possibiltajiet ta' l-użu tal-kmamar li ser jiġu mbattla.

Rigward il-lockers ta' l-impjegati, qiegħed isir xogħol ta' refurbishment sabiex ikun hemm spazju adekwat għac-changing rooms ta' l- impjegati kollha.

DJAR - GĦAWDEX - TAĊ-ĊAWLA

L-ONOR.

ANTON REFALO staqsa lill-Viċi Prim Ministru u Ministru għall-Politika Soċjali: Jista' l-Viċi Prim Ministru jgħid x'inhi r-raġuni li min hu responsabbli għadu sal-lum ma ħa l-ebda passi dwar perikolu serju li hemm fis-saqaf tal-kamra tal-banju li jifred iż-żewġ flats fi block C, Flat 1 u block C Flat 3, f'Taċ-Ċawla, Rabat, Għawdex, liema saqaf qiegħed jaqa' biċċa biċċa?

Għaliex ma ntbagħatx perit biex jagħmel l-ispezzjonijiet meħtieġa?

Għaliex il-ħaddiema għadhom ma ntbagħtux biex jirranġaw il-gallerija ta' block C Flat 3, f'Taċ-Ċawla, Rabat, Għawdex, li wkoll qiegħda taqa' biċċa biċċa?

ONOR.

LAWRENCE GONZI: Ninforma lill-Onor.

Interpellant li ma saret ebda talba lid-Dipartiment tal-Bini u Tiswija ta' Djar biex jiġi spezzjonat is- saqaf indikat u għalhekk ma saritx spezzjoni.

Għalhekk qiegħed ngħaddi dan il-każ lid-Dipartiment tal-Bini u Tiswija ta' Djar biex jinvestiga, kif qiegħed nagħmel dwar l-aħħar parti tal-Mistoqsija.

GĦAWDEX - KUNSILL GĦAL EDUKAZZJONI

L-ONOR.

ANTON REFALO staqsa lill-Ministru għal Għawdex: Tista' l- Ministru tgħid meta twaqqaf il-kunsill għal edukazzjoni għal Għawdex?

Min huma l-membri li ġew nominati mill-Ministeru?

Min huma l-membri l-oħra li ġew nominati mis-sezzjonijiet rispettivi tagħhom?

Meta saret jew sejra ssir l-ewwel laqgħa u/jew jekk saret x'kienet l-agenda?

ONOR.

GIOVANNA DEBONO: Il-Kunsill ta' l-Edukazzjoni għal Għawdex twaqqaf f'Diċembru 2000.

Il-Membri maħtura mill-Ministeru għal Għawdex huma:

Is- Sur Anton Farrugia – President Is-Sur George Cassar – Vici President Is-Sur Michael Cassar – Segretarju ex-ufficcio bħala Assistant Direttur, Uffiċċju ta' l-Edukazzjoni - Għawdex

Il-Membri l-oħra nominati mid-diversi organizzazzjonijiet huma :

Is-Sur Anton Portelli A/Kap – bħala rappreżentant ta' l-Iskola Post Sekondarja Sir M.A. Refalo

Is-Sinjura Doris Cini A/Kap – bħala rappreżentant ta' l-Iskola Sekondarja AgiusDe Soldanis Is-Sur Carmel Attard Kap – bħala rappreżentant ta' Ninu Cremona Lyceum Complex

Ms Evelyn Galea,Rappreżentanta ta' l-Iskejjel Primarji ta' l-Istat

Mr Charles Bezzina, Rappreżentant ta' l-Iskejjel tas-Snajja ta' l-Istat

Ms Joy Frendo, Rappreżentanta ta' l-Iskejjel Speċjalizzati ta' l-Istat

Mrs Vivienne Galea Pace, Rappreżentanta taċ-chairpersons tal-Kunsilli tal- Iskejjel

Mr Spiro Sillato, Rappreżentant ta' l-għalliema fil-Kunsilli ta' l-Iskejjel

Mr Paul Galea , Rappreżentant tal-ġenituri fil-Kunsilli ta' l-Iskejjel Il-Kap ta' l-Iskola tas-Seminarju

Rev. Arċ.

Karm Gauci, Rappreżentant ta' l-Iskejjel Primarji tal-Knisja

Mr Antoine Vassallo, Rappreżentant tal-Malta Union of Teachers

Mr Joseph Borg, Rappreżentant tal-Gozo Business Chamber

Mr Paul Scicluna, Rappreżentant tal-Gozo Tourism Association

Mr Marvic Cassar, Rappreżentant tal-Korporazzjoni għall-Impjiegi u Taħrig

Prof. Lino Briguglio, Direttur taċ-Ċentru ta' Għawdex ta' l-Universita'

Mrs Frances Attard, Rappreżentanta ta' dawk li jaħdmu ma' persuni b'dizabilita

Ir-rappreżentanti tal-Kunsilli Lokali Għawdxin u tal-Korporazzjoni Maltija għall-Iżvilupp għad iridu jiġu maħtura.

L-ewwel laqgħa tal-Kunsill saret nhar il-Ħamis 8 ta' Frar 2001 u l-aġenda kienet tinkludi il-qari tal-minuti tal-Laqgħa Ġenerali, korrispondenza u materji oħra.

ADOZZJONI TA' TRABI

L-ONOR.

RITA LAW staqsiet lill-Viċi Prim Ministru u Ministru għall- Politika Soċjali: Jista' l-Viċi Prim Ministru jgħid x'inhuma l-kwalitajiet li jrid ikollha koppja biex isirilha home study report għal adozzjoni ta' tarbija minn pajjiż barranin?

ONOR.

LAWRENCE GONZI: Il-Home Study Report isir wara li tiġi sottomessa applikazzjoni mad-Dipartiment għall-Ħarsien tal-Familja minn koppja li tkun trid tadotta.

Koppja li tapplika għal adozzjoni trid tissodisfa l-kriterji stabbiliti fil- liġi, jiġifieri, trid tkun ilha miżżewġa għal aktar minn ħames snin u waħda mill-partijiet trid tkun għalqet 30 sena iżda ma jkollix aktar minn 60 sena.

ADOZZJONI TA' TRABI

L-ONOR.

RITA LAW staqsiet lill-Viċi Prim Ministru u Ministru għall- Politika Soċjali: Jista' l-Viċi Prim Ministru jgħid meta se jsir il-home study report tal-familja li d-dettalji tagħha qed jintbagħtu separatament biex ikunu jistgħu jadottaw tfal mir-Rumanija?

ONOR.

LAWRENCE GONZI: Ninsab infurmat li l-Home Study Report li qiegħda tirreferi għaliħ l-Onor.

Interpellanti tlesta f'Novembru 1997.

PULIZIJA - MOUNTED POLICE

L-ONOR.

FRANCIS AGIUS staqsa lill-Ministru ta' l-Intern: Jista' l- Ministru jagħti informazzjoni rigward is-sezzjoni tal-mounted police fejn qed ikun allegat li erba' membri jaħdmu bl-24 siegħa filwaqt li l- kumplament (madwar 15) jaħdmu bi 8 sigħat, b'detriment finanzjarju għal dawn ta' l-aħħar?

Fuq liema kriterju jiġu magħżula biex jagħmlu dan ix- xogħol?

ONOR.

TONIO BORG: Ninsab infurmat illi minn dejjem kienet il-proċedura illi f`din it-taqsima, erba` minn numru ta` membri tal-Korp stazzjonati fiha, jaħdmu bl-24 siegħa.

ŻJARA TAL-QDUSIJA TIEGĦU L-PAPA

L-ONOR.

MICHAEL FARRUGIA staqsa lill-Prim Ministru: Rigward ir- risposta għal mistoqsija parlamentari nru.

23554, jista' l-Prim Minstru jgħid min huma l-membri fil-kumitat organizzattiv tal-gvern biex jikkordinaw l-organizzazjoni taż-żjara f'Malta tal-Qdusija Tiegħu l-Papa, flimkien mal-arċidjoċesi ta' Malta?

Kemm-il darba ltaqa' l-kumitat organizzattiv tal-gvern u min kien preżenti?

Kemm-il darba ltaqa' l-kumitat organizzattiv tal-gvern u ta' l- arċidjoċesi ta' Malta?

Min kien preżenti għan-naħa tal-gvern?

X'inhi r-raġuni li l-ambaxxaturi ta' Malta għal Vatikan ma jiffurmax jew ma kienx jifforma parti mill-kumitat tal-Gvern Malti li qed jikkordina l- organizzazzjoni taż-żjara f'Malta tal-Qdusija Tiegħu l-Papa?

ONOR.

EDDIE FENECH ADAMI: Inżid mar-risposta li tajt għall-mistoqsija parlamentari numru 23554 li l-Kumitat Organizzattiv kellu żewġ laqgħat preparatorji.

Membri rappreżenanti ta' dipartiment u entitajiet tal-Gvern kellhom laqgħat varji u separati kif soltu jsir f'viżti uffiċjali u statali.

L-Ambaxxatur ta' Malta għall-Vatikan ikun mistieden meta hu meħtieġ.

SERVIZZ PUBBLIKU - HOSPITAL SURVEILLANCE OFFICERS

L-ONOR.

MICHAEL FARRUGIA staqsa lill-Prim Ministru: Jista' l-Prim Ministru jqiegħed fuq il-Mejda tal-Kamra l-lista tal-persuni li għaddew mill-eżami bil-miktub biex jilħqu hospital surveillance officers fid- dipartiment tas-saħħa?

Jista' jgħid jekk sarux investigazzjonijiet wara li tħabbar ir-riżultat ta' l-eżami bl-miktub?

Jista' jikkonferma jekk xi impjegati li kienu oriġinarjament għaddew mill- eżami, isimhom ġiex imneħħi mil-lista li oriġinarjament kienet ippubblikata?

Jekk fl-affermattiv, x'passi oħra ttieħdu mill-kummissjoni għas-servizz pubbliku, mill-uffiċċju tal-Prim Ministru, jew mid-dipartiment tas-saħħa?

ONOR.

EDDIE FENECH ADAMI: Jidher illi l-Onorevoli Interpellant qiegħed jirreferi għall-eżami ta' Security Guard, peress li l-grad ta Hospital Surveillance Officer kien ġie assorbit f'dan il-grad permezz tar-riforma tas-Servizz Pubbliku tal-1991.

Qiegħed inpoġġi fuq il-Mejda tal-Kamra lista ta' dawk il-kandidati li għaddew mill-eżami bil-miktub.

Nikkonferma li saru investigazzjonijiet wara li tħabbar ir-riżultat ta' dan l-eżami u ġie deċiż li jitneħħa isem ta' persuna mill-lista li oriġinarjament kienet pubblikata.

Peress li d-dixxiplina issa ġiet delegata lid-dipartimenti, il-Kap tad- Dipartiment konċernat ġie mitlub jara x'passi għandhom jittieħdu f'dan il- każ.

GOZO CHANNEL

L-ONOR.

CARMELO BORG staqsa lill-Ministru għas-Servizzi Ekonomiċi: Jista' l-Ministru jgħid x'kienet ir-raġuni li fil-long weekend ta' bejn is- 16 u d-19 ta' dan ix-xahar, inħolqu queues enormi minn vetturi li kienu qed jaqsmu bejn iż-żewġ gżejjer?

Jaħseb il-Ministru li dan kien assoċjat/marbut man-nuqqas ta' servizz li qed tipprovdi l-korporazzjoni Gozo Channel?

ONOR.

JOSEF BONNICI: Kuntrarjament għal dak li qed jingħad fil- mistoqsija, ir-raġuni għaliex matul il-long weekend ta' bejn it-18 u d-19 ta' dan ix-xahar inħolqu queues minn vetturi li kienu qed jaqsmu bejn iż- żewġ gżejjer ma kienx dovut għan-nuqqas ta' servizz provdut mill-Gozo Channel kif jirriżulta minn diversi fatturi, fosthom

1. in-numru kbir ta' vetturi li qasmu bejn il-gżejjer bejn il-Ġimgħa 16 ta' Marzu u t-Tnejn 19 tax-xahar.

Infatti matul dawk il-ġranet mill-Mġarr għaċ-Ċirkewwa qasmu 5,154 karozza u 51 trakk, filwaqt li miċ-Ċirkewwa għall- Mġarr qasmu 5,415 il-karozza u 61 trakk.

Il-Ġimgħa 16 ta' Marzu kien għadu qed isir xogħol fuq il-moll numru wieħed ta' l-Mġarr u għaldaqstant seta' jintuża biss il-moll numru tnejn.

Dakinhar il-vapur MV Gaudos kellu jagħmel il-vjaġġ tal-merkanzija minn Sa Maison minħabba li kien ġej long weekend.

Fl-istess ġrnata saru 64 vjaġġ, jiġifieri 16 żejda.

Is-Sibt 17 tax-xahar, is-servizz mexa tajjeb, bit-tlitt vapuri jagħmlu bejniethom sittin vjaġġ, jiġifieri tnax iżjed min-normal.

Il-Ħadd 18 ta' Marzu saru 62 vjaġġ, jiġifieri 16-il vjaġġ aktar minn dawk skedati.

It-Tnejn 19 tax-xahar, minkejja diversi diffikultajiet, il-vapuri għamlu xejn anqas minn 80 vjaġġ, li jfissru 34 vjaġġ aktar minn dawk skedati.

B'dawn il-fatti quddiemna, ma naħsibx li wieħed jista' jattribwixxi xi nuqqas lill-Gozo Channel.

KEMMUNA - RIMI TA' SKART

L-ONOR.

CARMELO BORG staqsa lill-Ministru għall-Agrikoltura u Sajd: Jista' l-Ministru jgħid jekk hux veru li ħdejn/qrib ir-razzett tal-majjali f'Kemmuna qed jintrema skart li ġej minn diversi stabbilimenti li jospitaw nies mhux Maltin biss iżda anke barranin?

Jekk veru jista' jieħu passi biex dan il-post tant qrib l-imsemmi razzett ma jkomplix jintuża bħala refuse dump?

ONOR.

NINU ZAMMIT: Ninsab infurmat illi qed isiru diskussjonijiet sabiex jitneħħa dan l-isgombru.

GOZO CHANNEL - ĦSARAT FUQ VAPURI

L-ONOR.

CARMELO BORG staqsa lill-Ministru għas-Servizzi Ekonomiċi: Jista' l-Ministru jgħid x'inhuma l-ħsarat li ġarrbu s'issa l-vapuri l-ġodda Ta' Pinu u Gaudos minn mindu bdew joperaw?

Kemm tħassru trips/vjaġġi bejn Malta u Għawdex minħabba dawn il-ħsarat?

Kemm tammonta l-ispiża biex l- imsemmija ħsarat ġew/jew ser jiġu rranġati?

ONOR.

JOSEF BONNICI: Ninsab infurmat li s'issa l-vapuri ġodda tal- Kumpanija Gozo Channel ġarrbu ħsara, li dejjem kienet ta' natura teknika, fil-ġranet elenkati hawn taħt.

MV Ta' Pinu matul is-sena 2000 fil-25 ta' April, fil-31 ta' Mejju, fit-30 ta' Ġunju, fit-8, fl-10 u fil-25 ta' Lulju, fis-17 u fid-19 ta' Awissu, fis- 27 ta' Settembru u matul din is-sena fit-8, fid-9, fid-19, fl-20 u fil-21 ta' Jannar u fid-19 ta' Frar.

MV Gaudos matul din is-sena fl-14, fil-15, fit-18, fis-26 u fis-27 ta' Marzu.

B'riżultat ta' dawn il-ħsarat, b'kollox tħassru 24 vjaġġ bejn iż-żewġ vapuri.

L-ispejjeż ta' dawn il-ħsarat huma kollha koperti mill-garanziji rispettivi tal-vapuri.

GOZO CHANNEL - FUEL OIL

L-ONOR.

CARMELO BORG staqsa lill-Ministru għas-Servizzi Ekonomiċi: Jista' l-Ministru jgħid x'inhu l-konsum ta' fuel oil li l-vapuri tal-Gozo Channel qed jikkunsmaw fil-ġimgħa, vapur b'vapur?

ONOR.

JOSEF BONNICI: Ir-rata ta' konsum ta' fuel fis-siegħa tal-vapuri tal-Kumpanija Gozo Channel li qed joperaw bħalissa huwa kif ġej:

Cittadella 141 litru

Mġarr 143 litru

Calypso 180 litru

Ta' Pinu 475 litru

Gaudos 475 litru

Il-kosum fil-ġimgħa jiddependi fuq kemm ikun ħadem il-vapur u fuq liema rotta kien.

GOZO CHANNEL

L-ONOR.

CARMELO BORG staqsa lill-Ministru għas-Servizzi Ekonomiċi: Jista' l-Ministru jgħid jekk hux veru li l-kumpannija Gozo Channel tat struzzjonijiet lill-kaptana biex il-vapuri l-ġodda, ie Ta Pinu u Gaudos, jitħaddmu fuq żewġ makni flok fuq erbgħa?

Jekk fl-affermattiv, x'inhi r- raġuni għala ngħatat struzzjoni bħal din?

ONOR.

JOSEF BONNICI: Jiena nfurmat li fl-20 ta' dan ix-xahar, il- Kumpanija Gozo Channel ħarġet ċirkolari indirizzata lill-Masters u CHief Engineers tal-Kumpanija li permezz tagħha ingħataw linji ta' gwida dwar l- operat taż-żewġ vapuri Ta' Pinu u Gaudos.

Fost ir-rakkomandazzjonijiet li fiha din iċ-ċirkolari, hemm dik li ż-żewġ vapuri jitħaddmu b'mod effiċjenti u ekonomiku iżda fuq kollox b'sigurta'.

GOZO CHANNEL - IMPJEGATI

L-ONOR.

CARMELO BORG staqsa lill-Ministru għas-Servizzi Ekonomiċi: Jista' l-Ministru jgħid fuq liema kriterju qed jintgħażlu l-baħrin/ħaddiema tal-kumpannija Gozo Channel sabiex jaħdmu l-overtime?

Peress li hemm tħassib serju ta' kif qed jitqassam l-overtime f'din il-kumpannija, jista' l-Ministru jagħti rendikont ta' x'overtime ingħata kull baħri/ħaddiem matul dawn l-aħħar tliet snin, sena sena?

ONOR.

JOSEF BONNICI: Jiena nfurmat li s-ahra fil-Kumpanija Gozo Channel tinħadem fuq bażi ta' roster.

Ma naħsibx li jkun prudneti li jiġi ppubblikat l-ammont ta' flus li kull impjegat tal-Kumpanija qed jirċievi bi ħlas għas-sahra li jkun għamel.

QORMI - BANKINA

L-ONOR.

GAVIN GULIA staqsa lill-Ministru għat-Trasport u Komunikazzjoni: Jista' l-Ministru jgħid jekk il-bankina ġdida li tinsab proprju quddiem il-fond li d-dettalji dwaru qed jintbagħtu separatament tistax titqasar b'mod li l-bankina tispiċċa qabel u mhux wara l-fond in kwestjoni?

ONOR.

ĊENSU GALEA: Jien infurmat li l-mod kif inbniet il-bankina ġie ddettat mill-bżonnijiet li titlob il-kostruzzjoni ta' zebra crossing li hemm f'din iż-żona ta' Luqa Road, Qormi.

Għalhekk din il-bankina mhux prattikabbli li tiqsar biex tispiċċa qabel il- fond imsemmi.

QRATI SUPERJURI - ARKIVJI

L-ONOR.

GAVIN GULIA staqsa lill-Ministru tal-Ġustizzja u Gvern Lokali: Jista' l-Ministru jgħid minn liema ditta ġew mikrija l-kaxxi li fihom qegħdin jiġu stivati l-atti tal-kawżi fl-arkivji tal-qrati superjuri?

Ħareġ tender jew sar b'direct order?

Jista' jikkonferma rapporti li wasluli li l-kaxxi in kwestjoni ġew akkwistati għall-insaputa tad-direttur ġenerali tal-qorti?

Jista' jgħid min awtorizza x-xiri ta' l-imsemmija kaxxi?

Jista' jpoġġi fuq il-Mejda tal-Kamra kopja ta' l-invoice jew dokument relattiv għall-imsemmi akkwist?

ONOR.

AUSTIN GATT:

1.Il-kaxxi in kwestjoni ma gewx mikrija;

2.Il-kaxxi nxtraw mid-Ditta Multipacking Ltd; 3.L-Ordni saret biss fuq bazi sperimentali biex ikun studjat kemm hija prattikabbli din is-sistema.

Ghalehkk ma nhassitx il-htiega ta` tender;

4.Qabel ma saret ir-rakkomandazzjoni biex is-sistema ta' l-Arikvjar tal- processi, saret laqgħt l-ufficcju tad-Direttur Generali u li ghaliha kien hemm prezenti d-Direttur Generali, id-Direttur Ufficcju Legali, impjegati tal-Arkivju, kif ukoll l-ufficcjal responsabbli mill-Office of Review.

Waqt din il-laqgha kulhadd ta l-veduta tieghu u wara ttiehdu d- decizjonijiet relevanti;

L-Ufficjal inkarigat mill-Office of Review ha din id-decizjoni;

6.Kopja ta` l-invoices relattivi qed jitpoggew fuq il-mejda tal-Kamra.